open-index/open-wikipedia-markdown huggingface dataset:
ꦥꦺꦛ

[jmpl|250px|ꦥꦺꦠꦢꦸꦚꦢꦺꦤꦶꦁ[ꦪꦺꦴꦲꦤꦼꦱ꧀ꦏꦼꦥ꧀ꦊꦂ]]
꧋**ꦥꦺꦠ**ꦪꦲꦶꦏꦸꦒꦩ꧀ꦧꦫꦤ꧀ꦭꦸꦩꦲꦶꦁꦧꦸꦩꦶꦲꦶꦁꦧꦧꦒꦤ꧀ꦝꦠꦂꦏꦤ꧀ꦛꦶꦱ꧀ꦏꦭꦠꦂꦠꦼꦩ꧀ꦠꦸꦭꦸꦩꦤ꧀ꦠꦂꦱꦶꦗꦶꦱꦶꦱ꧀ꦠꦼꦩ꧀ꦥꦿꦺꦴꦪꦺꦏ꧀ꦱꦶ꧉ꦥꦺꦠꦧꦶꦱꦢꦶꦱꦸꦒꦸꦲꦏꦺꦱꦗꦼꦫꦺꦴꦤꦶꦁꦥꦶꦫꦁꦥꦶꦫꦁꦕꦫꦏꦁꦧꦺꦢ꧈ꦮꦶꦮꦶꦠ꧀ꦱꦏꦥꦺꦠꦏꦺꦴꦤ꧀ꦮ꦳ꦺꦤ꧀ꦱꦶꦪꦺꦴꦤꦭ꧀ꦏꦁꦏꦕꦶꦛꦏ꧀ꦔꦤ꧀ꦠꦶꦥꦺꦠꦢꦶꦒꦶꦠꦭ꧀ꦏꦁꦠꦩ꧀ꦥꦶꦭ꧀ꦲꦶꦁꦭꦪꦂꦏꦺꦴꦩ꧀ꦥꦸꦠꦼꦂ꧉ꦆꦱ꧀ꦠꦶꦭꦃꦥꦺꦠꦲꦱꦭ꧀ꦭꦺꦱꦏꦧꦱꦪꦸꦤꦤꦶ*ꦩꦥ꧀ꦥ*ꦏꦁꦲꦠꦼꦒꦼꦱ꧀ꦠꦥ꧀ꦭꦏ꧀ꦲꦸꦠꦮꦏꦲꦶꦤ꧀ꦥꦤꦸꦠꦸꦥ꧀ꦩꦺꦗ꧉ꦤꦔꦶꦁꦏꦤ꧀ꦛꦶꦲꦸꦩꦸꦩ꧀ꦥꦔꦼꦂꦠꦼꦤ꧀ꦥꦼꦠꦪꦲꦶꦏꦸꦊꦩ꧀ꦧꦫꦤ꧀ꦱꦼꦏꦧꦺꦲꦶꦁꦲꦸꦠꦮꦱꦥꦺꦫꦔꦤ꧀ꦭꦸꦩꦲꦶꦁꦧꦸꦩꦶꦲꦶꦁꦧꦧꦒꦤ꧀ꦝꦠꦂꦏꦁꦢꦶꦕꦶꦭꦶꦏꦏꦺꦏꦤ꧀ꦛꦶꦔ꧀ꦒꦸꦤꦏꦏꦺꦱ꧀ꦏꦭꦠꦂꦠꦼꦩ꧀ꦠꦸ꧉ꦱꦮꦶꦗꦶꦤꦶꦁ**ꦥꦼꦠ**ꦪꦲꦶꦏꦸꦉꦥꦿꦼꦱꦺꦤ꧀ꦠꦱꦶ꧇꧒꧇ꦝꦶꦩꦺꦤ꧀ꦱꦶꦱꦏꦱꦶꦗꦶꦫꦸꦮꦁ꧇꧓꧇ꦝꦶꦩꦺꦤ꧀ꦱꦶ꧉ꦲꦺꦭ꧀ꦩꦸꦏꦁꦚꦶꦤꦤꦺꦴꦤꦶꦥꦁꦒꦮꦺꦪꦤ꧀ꦥꦼꦠꦢꦶꦲꦫꦤꦶꦏꦂꦠꦺꦴꦒꦿꦥ꦳ꦶ꧉ꦲꦏꦺꦃꦥꦺꦠꦢꦸꦮꦺꦱ꧀ꦏꦭ꧈ꦏꦁꦤꦼꦩ꧀ꦠꦺꦴꦏꦏꦼꦱꦼꦥꦶꦫꦒꦼꦝꦺꦤꦺꦲꦺꦴꦧ꧀ꦗꦺꦏ꧀ꦲꦶꦁꦥꦺꦠꦱꦗꦼꦫꦺꦴꦤꦶꦁꦏꦲꦤꦤ꧀ꦏꦁꦱꦧꦼꦤꦼꦫꦺ꧉ꦏꦸꦩ꧀ꦥꦸꦭꦤ꧀ꦱꦏꦱꦥꦺꦫꦔꦤ꧀ꦥꦺꦠꦢꦶꦲꦫꦤꦶꦄꦠ꧀ꦭꦱ꧀꧉
ꦒ꧀ꦭꦺꦴꦧꦼ

thumb|200px|ꦒ꧀ꦭꦺꦴꦧꦼ

**ꦒ꧀ꦭꦺꦴꦧꦼ**ꦲꦶꦏꦸꦧꦭ꧀ꦢꦺꦴꦚꦲꦸꦠꦮꦥꦼꦥꦼꦛꦤ꧀ꦗꦒꦠ꧀ꦲꦮꦸꦗꦸꦢ꧀ꦧꦸꦤ꧀ꦢꦼꦫꦤ꧀ꦏꦤ꧀ꦛꦶꦲꦸꦏꦸꦫꦤ꧀ꦕꦶꦭꦶꦏ꧀ꦭꦤ꧀ꦤ꧀ꦢꦸꦮꦺꦤꦶꦮꦔꦸꦤ꧀ꦠꦼꦭꦸꦲꦮꦸꦗꦸꦢ꧀ꦠꦼꦭꦸꦝꦶꦩꦺꦤ꧀ꦱꦶꦏꦤ꧀ꦛꦶꦏꦩꦶꦫꦶꦔꦤ꧀꧇꧖꧖꧇꧇꧑꧇/꧇꧒꧇ꦢꦿꦗꦠ꧀ꦢꦺꦤꦶꦁꦒꦫꦶꦱ꧀*ꦄꦼꦏ꧀ꦭꦶꦥ꧀ꦠꦶꦏ*(ꦧꦶꦢꦁꦲꦼꦢꦂꦢꦺꦴꦚ)ꦲꦸꦒꦏꦩꦶꦫꦶꦔꦤ꧀꧇꧒꧓꧇꧇꧑꧇/꧇꧒꧇ꦱꦏꦱꦽꦔꦺꦔꦺ꧉
ꦏꦠꦸꦭꦶꦱ꧀ꦠꦶꦮ

꧋ꦲꦶꦁꦔꦺꦭ꧀ꦩꦸꦒꦺꦪꦺꦴꦒꦿꦥ꦳ꦶ꧈**ꦏꦠꦸꦭꦶꦱ꧀ꦠꦶꦮ**(ꦱꦏꦶꦁꦧꦱꦄꦫꦧ꧀: خط الإستوا)ꦲꦸꦠꦮꦌꦏꦸꦮꦠꦺꦴꦂꦲꦶꦏꦸꦒꦫꦶꦱ꧀ꦒꦫꦶꦱ꧀ꦏ꦳ꦪꦭ꧀ꦱꦶꦁꦢꦶꦒꦩ꧀ꦧꦂꦩꦭꦁꦲꦶꦁꦠꦼꦔꦃ-ꦠꦼꦔꦃꦥ꧀ꦭꦤꦶꦠ꧀ꦧꦸꦩꦶ꧈ꦥꦼꦂꦱꦶꦱ꧀ꦲꦤ꧀ꦠꦫꦏꦸꦠꦸꦧ꧀ꦭꦺꦴꦂꦏꦫꦺꦴꦏꦸꦠꦸꦧ꧀ꦏꦶꦢꦸꦭ꧀ꦭꦤ꧀ꦥꦫꦭꦺꦭ꧀ꦱꦼꦱꦸꦮꦻꦥꦺꦴꦫꦺꦴꦱ꧀ꦫꦺꦴꦠꦱꦶꦥ꧀ꦭꦤꦶꦠ꧀ꦧꦸꦩꦶ꧉ꦒꦫꦶꦱ꧀ꦏ꦳ꦠꦸꦭꦶꦱ꧀ꦠꦶꦮꦲꦶꦏꦶꦩ꧀ꦧꦒꦶꦧꦸꦩꦶꦢꦢꦶꦭꦺꦴꦫꦺꦴ꧈ꦥꦺꦫꦔꦤ꧀ꦭꦺꦴꦂꦭꦤ꧀ꦏꦶꦢꦸꦭ꧀꧉ꦒꦫꦶꦱ꧀ꦭꦶꦤ꧀ꦠꦁꦌꦏꦸꦮꦠꦺꦴꦂꦪꦲꦶꦏꦸ꧇꧐꧇°꧉ꦢꦮꦒꦫꦶꦱ꧀ꦏꦠꦸꦭꦶꦱ꧀ꦠꦶꦮꦱꦏꦶꦮ-ꦠꦼꦔꦼꦤꦺ꧇꧔꧐꧐꧗꧐꧇ꦏꦩ꧉

꧋ꦲꦶꦁꦒꦫꦶꦱ꧀ꦏ꦳ꦠꦸꦭꦶꦱ꧀ꦠꦶꦮꦆꦏꦶꦱꦏꦶꦮ-ꦠꦼꦔꦼꦤꦺꦗꦩ꧀꧇꧑꧒꧇꧉꧇꧐꧐꧇(ꦠꦼꦔꦃꦲꦫꦶ)꧈ꦱꦿꦼꦔꦺꦔꦺꦥꦱ꧀ꦲꦤꦲꦶꦁꦝꦸꦮꦸꦫꦺꦌꦐꦸꦮꦶꦤꦺꦴꦏ꧀ꦱ꧀꧉

꧋ꦭꦭꦢꦤ꧀-ꦭꦭꦢꦤ꧀(ꦤꦒꦫ)ꦱꦶꦁꦢꦶꦭꦶꦮꦠꦶꦏ꦳ꦠꦸꦭꦶꦱ꧀ꦠꦶꦮꦲꦶꦁꦧꦸꦩꦶꦲꦤ꧀ꦠꦫꦤꦺ:
[thumb|175px|[ꦠꦸꦒꦸꦏ꦳ꦠꦸꦭꦶꦱ꧀ꦠꦶꦮ|ꦠꦸꦒꦸꦲꦶꦁꦏꦸꦛꦥꦺꦴꦤ꧀ꦠꦶꦪꦤꦏ꧀ꦏꦁꦒꦺꦴꦠꦤ꧀ꦢꦥꦺꦴꦱꦶꦱꦶꦒꦫꦶꦱ꧀ꦏ꦳ꦠꦸꦭꦶꦱ꧀ꦠꦶꦮ]]
*ꦧꦿꦱꦶꦭ꧀
*ꦌꦏꦸꦮꦢꦺꦴꦂ
*ꦒꦧꦺꦴꦤ꧀
*ꦏꦥꦸꦭꦺꦴꦮꦤ꧀ꦄꦭꦥꦒꦺꦴꦱ꧀
*ꦥꦸꦭꦺꦴꦒꦶꦭ꧀ꦧꦼꦂꦠ꧀
*ꦆꦤ꧀ꦝꦺꦴꦤꦺꦱꦶꦪ
**ꦧꦺꦴꦚ꧀ꦗꦺꦴꦭ꧀꧈ꦱꦸꦩꦠꦿꦧꦫꦠ꧀
**ꦲꦭ꧀ꦩꦲꦼꦫ
**ꦭꦶꦁꦒ
**ꦥꦶꦤꦶ-ꦥꦸꦭꦺꦴꦕꦶꦭꦶꦏ꧀ꦲꦶꦁꦱꦸꦩꦠꦿ
**ꦥꦺꦴꦤ꧀ꦠꦶꦪꦤꦏ꧀꧈ꦏꦭꦶꦩꦤ꧀ꦠꦤ꧀ꦧꦫꦠ꧀
**ꦱꦸꦭꦮꦼꦱꦶ
*ꦏꦺꦚ
*ꦏꦺꦴꦭꦺꦴꦩ꧀ꦧꦶꦪ
*ꦫꦺꦥꦸꦧ꧀ꦭꦶꦏ꧀ꦏꦺꦴꦔꦺꦴ
*ꦫꦺꦥꦸꦧ꧀ꦭꦶꦏ꧀ꦝꦺꦩꦺꦴꦏꦿꦠꦶꦏ꧀ꦏꦺꦴꦔꦺꦴ
*ꦏꦥꦸꦭꦺꦴꦮꦤ꧀ꦭꦶꦤꦼ
*ꦩꦭꦢꦺꦮ
*ꦥꦸꦭꦺꦴꦥ꧀ꦲꦺꦴꦮꦺꦤꦶꦏ꧀ꦱ꧀
*ꦱꦎꦠꦺꦴꦩꦼꦭꦤ꧀ꦥꦿꦶꦚ꧀ꦕꦶꦥꦼ-ꦔꦼꦭꦶꦮꦠꦶꦥꦸꦭꦺꦴꦆꦭ꧀ꦲꦺꦪꦸꦢꦱ꧀ꦫꦺꦴꦭꦱ꧀
*ꦱꦺꦴꦩꦭꦶꦪ
*ꦈꦒꦤ꧀ꦢ
ꦥꦤ꧀ꦕꦼꦫꦶꦁꦄꦼꦤꦼꦂ

thumb|right|200px|ꦥꦚ꧀ꦕꦼꦫꦶꦁꦄꦼꦤꦼꦂ
꧋**ꦥꦚ꧀ꦕꦼꦫꦶꦁꦄꦼꦤꦼꦂ**꧈ꦲꦸꦒꦢꦶꦲꦫꦤ꧀ꦤꦶ**ꦏꦺꦧ꧀ꦭꦠ꧀ꦄꦼꦤꦼꦂ**ꦲꦶꦏꦸꦥꦼꦢꦺꦴꦩꦤ꧀ꦏꦁꦒꦺꦴꦤꦼꦤ꧀ꦠꦸ'ꦲꦏꦺꦲꦫꦃꦏꦁꦲꦸꦩꦸꦩ꧀ꦢꦶꦲꦼꦁꦒꦺꦴꦲꦶꦁꦏꦒꦶꦪꦠꦤ꧀ꦏꦁꦲꦤꦲꦸꦧꦸꦔꦤꦼꦏꦫꦺꦴꦤꦮ꦳ꦶꦒꦱꦶꦏꦫꦺꦴꦥꦺꦛ꧉
#ꦲꦫꦃꦭꦺꦴꦂ(꧇꧐꧇°)
#ꦲꦫꦃꦭꦺꦴꦂ-ꦮꦺꦠꦤ꧀(꧇꧔꧕꧇°):ꦲꦤꦤꦺꦲꦶꦏꦸꦲꦤ꧀ꦠꦫꦭꦺꦴꦂꦏꦫꦺꦴꦮꦺꦠꦤ꧀
#ꦲꦫꦃꦮꦺꦠꦤ꧀(꧇꧙꧐꧇°)
#ꦲꦫꦃꦏꦶꦢꦸꦭ꧀-ꦮꦺꦠꦤ꧀(꧇꧑꧓꧕꧇°):ꦲꦤꦤꦺꦲꦶꦏꦸꦲꦤ꧀ꦠꦫꦏꦶꦢꦸꦭ꧀ꦏꦫꦺꦴꦮꦺꦠꦤ꧀
#ꦲꦫꦃꦏꦶꦢꦸꦭ꧀(꧇꧑꧘꧐꧇°)
#ꦲꦫꦃꦏꦶꦢꦸꦭ꧀-ꦏꦸꦭꦺꦴꦤ꧀(꧇꧒꧒꧕꧇°):ꦲꦤꦤꦺꦲꦶꦏꦸꦲꦤ꧀ꦠꦫꦏꦶꦢꦸꦭ꧀ꦏꦫꦺꦴꦏꦸꦭꦺꦴꦤ꧀
#ꦲꦫꦃꦏꦸꦭꦺꦴꦤ꧀(꧇꧒꧗꧐꧇°)
#ꦲꦫꦃꦭꦺꦴꦂ-ꦏꦸꦭꦺꦴꦤ꧀(꧇꧓꧑꧕꧇°):ꦲꦤꦤꦺꦲꦶꦏꦸꦲꦤ꧀ꦠꦫꦭꦺꦴꦂꦏꦫꦺꦴꦏꦸꦭꦺꦴꦤ꧀
꧋ꦥꦼꦫꦁꦏꦠ꧀ꦏꦁꦲꦸꦩꦸꦩ꧀ꦢꦶꦲꦼꦁꦒꦺꦴꦏꦁꦒꦺꦴꦤꦼꦤ꧀ꦠꦸ'ꦲꦏꦺꦲꦫꦃꦩꦠꦄꦔꦶꦤ꧀ꦲꦶꦏꦶꦢꦶꦲꦫꦤ꧀ꦤꦶꦏꦺꦴꦩ꧀ꦥꦱ꧀꧉

## ꦕꦫꦤꦼꦩ꧀ꦠꦺꦴꦏꦏꦺꦲꦫꦃ
꧋ꦲꦏꦺꦃꦕꦫꦏꦁꦒꦺꦴꦤꦼꦩ꧀ꦠꦺꦴꦏꦏꦺꦲꦫꦃꦩꦠꦲꦔꦶꦤ꧀‌꧈ꦔꦁꦒꦺꦴꦥꦿꦁꦏꦠ꧀ꦏꦺꦴꦩ꧀ꦥꦱ꧀ꦲꦶꦏꦸ꧈ꦕꦫꦭꦶꦪꦤꦺꦪꦲꦶꦏꦸ:

### ꦔꦁꦒꦺꦴꦥꦼꦢꦺꦴꦩꦤ꧀ꦱꦽꦔꦺꦔꦺ
꧋ꦱꦽꦔꦺꦔꦺꦩ꧀ꦭꦼꦛꦺꦏ꧀ꦲꦶꦁꦱꦶꦱꦶꦃꦮꦺꦠꦤ꧀꧈ꦭꦤ꧀ꦲꦁꦱ꧀ꦭꦸꦥ꧀ꦲꦶꦁꦲꦫꦃꦏꦸꦭꦺꦴꦤ꧀꧉

### ꦔꦁꦒꦺꦴꦥꦼꦢꦺꦴꦩꦤ꧀ꦲꦭꦩ꧀
꧋ꦲꦤ꧀ꦠꦫꦭꦶꦪꦔꦁꦒꦺꦴꦥꦛꦺꦴꦏꦤ꧀ꦫꦱꦶꦭꦶꦤ꧀ꦠꦁꦮꦭꦸꦏꦸꦲꦸꦠꦮꦭꦶꦤ꧀ꦠꦁꦒꦸꦧꦸꦏ꧀ꦥꦺꦚ꧀ꦕꦺꦁ(ꦧꦱꦆꦤ꧀ꦝꦺꦴꦤꦺꦱꦶꦪ:ꦧꦶꦢꦸꦏ꧀ꦱꦼꦭꦠꦤ꧀)꧉ꦒꦫꦶꦱ꧀ꦏꦁꦢꦶꦠꦫꦶꦏ꧀ꦱꦏꦱꦶꦏꦶꦭꦺꦫꦱꦶꦭꦶꦤ꧀ꦠꦁꦮꦭꦸꦏꦸꦤꦸꦢꦸꦲꦏꦺꦲꦫꦃꦏꦶꦢꦸꦭ꧀꧉
## ꦲꦫꦃꦭꦶꦪ
*ꦠꦼꦔꦼꦤ꧀
*ꦏꦶꦮ
*ꦤ꧀ꦝꦸꦮꦸꦂ
*ꦔꦶꦱꦺꦴꦂ
*ꦱꦶꦱꦶꦃ
*ꦲꦫꦃꦗꦩ꧀‌꧈ꦏꦁꦒꦺꦴꦤꦸꦢꦸꦲꦏꦺꦲꦫꦃꦩꦫꦁꦮꦺꦴꦁꦭꦶꦪ(ꦭꦸꦮꦶꦃꦏꦼꦉꦥ꧀ꦢꦶꦲꦁꦒꦺꦴꦱꦗꦼꦫꦺꦴꦤꦶꦁꦭꦶꦁꦏꦸꦔꦤ꧀ꦮꦢꦾꦲꦸꦠꦮꦩꦶꦭꦶꦠꦺꦂ)ꦏꦤ꧀ꦛꦶꦩꦶꦒꦸꦤꦏꦏꦺꦲꦫꦃꦥꦤ꧀ꦢꦺꦴꦩ꧀ꦗꦩ꧀꧈ꦠꦸꦭꦝ:ꦕꦺꦴꦧꦢꦼꦊꦔꦼꦤ꧀ꦲꦫꦃꦗꦩ꧀꧇꧒꧇꧈ꦠꦼꦒꦼꦱꦺꦱꦸꦥꦪꦮꦺꦴꦁꦲꦶꦏꦸꦤ꧀ꦢꦼꦊꦁꦲꦫꦃ꧇꧑꧕꧇oꦩꦤꦼꦔꦼꦤ꧀ꦱꦏꦲꦫꦃꦥꦤ꧀ꦢꦸꦭꦸꦤꦺ꧉ꦲꦫꦃꦏꦁꦥꦼꦂꦱꦶꦱ꧀ꦲꦤꦔꦉꦥ꧀ꦢꦶꦲꦫꦤꦶꦲꦫꦃꦗꦩ꧀꧇꧑꧒꧇꧈ꦲꦫꦃꦠꦼꦔꦼꦤ꧀(ꦲꦫꦃ꧇꧙꧐꧇o)ꦢꦶꦲꦫꦤꦶꦲꦫꦃꦗꦩ꧀꧇꧓꧇꧈ꦲꦫꦃꦏꦶꦮꦲꦸꦠꦮꦲꦫꦃ꧇꧒꧗꧐꧇oꦢꦶꦪꦫꦤꦶꦄꦫꦃꦗꦩ꧀꧇꧙꧇꧈ꦩꦁꦏꦺꦴꦤꦺꦴꦱꦠꦼꦫꦸꦱꦺꦏꦪꦢꦺꦤꦺꦲꦫꦃꦥꦤ꧀ꦢꦺꦴꦩ꧀ꦗꦩ꧀꧈

## ꦲꦸꦒꦢꦼꦊꦁꦔꦼꦤ꧀
*ꦄꦫꦃꦏꦺꦧ꧀ꦭꦠ꧀
ꦒꦫꦶꦱ꧀ꦧꦸꦗꦸꦂ

[thumb|300px|[ꦥꦺꦠꦧꦸꦩꦶ꧈ꦤꦸꦢꦸꦲꦏꦺꦒꦫꦶꦱ꧀-ꦒꦫꦶꦱ꧀ꦧꦸꦗꦸꦂ꧈ꦱꦶꦁꦏꦠꦺꦴꦤ꧀ꦩ꧀ꦭꦼꦁꦏꦸꦁꦭꦤ꧀ꦮ꦳ꦼꦂꦠꦶꦏꦭ꧀ꦲꦶꦁꦥꦿꦺꦴꦪꦼꦵꦏ꧀ꦱꦶꦆꦏꦶ꧈ꦤꦔꦶꦁꦱꦏ꧀ꦧꦼꦤꦼꦫꦺꦒꦫꦶꦱ꧀-ꦒꦫꦶꦱ꧀ꦧꦸꦗꦸꦂꦩꦲꦸꦩꦶꦤꦁꦏꦱꦼꦠꦼꦔꦃꦱꦏꦭꦶꦁꦏꦫꦤ꧀ꦧꦼꦱꦂꦧꦸꦩꦶ꧉]]

꧋**ꦧꦸꦗꦸꦂ**ꦏꦝꦁꦏꦭꦢꦶꦤꦺꦴꦠꦱꦺꦏꦏꦺꦔꦁꦒꦺꦴꦄꦧ꧀ꦗꦢ꧀ꦪꦸꦤꦤꦶλ꧈ꦔ꧀ꦒꦩ꧀ꦧꦫꦏꦺꦭꦺꦴꦏꦱꦶꦱꦮꦶꦗꦶꦤꦶꦁꦥꦥꦤ꧀ꦥꦁꦒꦺꦴꦤꦤ꧀ꦲꦶꦁꦮꦺꦠꦤ꧀ꦲꦸꦠꦮꦏꦸꦭꦺꦴꦤ꧀ꦧꦸꦩꦶ꧈ꦱꦏꦒꦫꦶꦱ꧀ꦭꦺꦴꦂ-ꦏꦶꦢꦸꦭ꧀ꦱꦶꦁꦏꦫꦤ꧀ꦩꦼꦫꦶꦢꦶꦪꦤ꧀ꦲꦸꦠꦩ꧉ꦒꦫꦶꦱ꧀ꦧꦸꦗꦸꦂꦢꦶꦮꦺꦤꦺꦲꦏꦺꦩꦶꦠꦸꦫꦸꦠ꧀ꦥꦔꦸꦏꦸꦫꦤ꧀ꦱꦸꦢꦸꦠ꧀ꦱꦶꦁꦧꦼꦂꦏꦶꦱꦂꦮꦶꦮꦶꦠ꧀꧇꧐꧇°ꦲꦶꦁꦩꦼꦫꦶꦢꦶꦪꦤ꧀ꦲꦸꦠꦩꦔꦤ꧀ꦠꦶ+꧇꧑꧘꧐꧇°ꦲꦫꦃꦮꦺꦠꦤ꧀ꦭꦤ꧀−꧇꧑꧘꧐꧇°ꦲꦫꦃꦏꦸꦭꦺꦴꦤ꧀꧈ꦲꦺꦴꦫꦏꦪꦭꦶꦤ꧀ꦠꦁꦱꦶꦁꦢꦸꦮꦺꦌꦏꦸꦮꦠꦺꦴꦂꦩꦶꦤꦁꦏꦥꦺꦴꦱꦶꦱꦶꦲꦮꦭ꧀ꦲꦭꦩꦶ꧈ꦲꦺꦴꦫꦲꦤꦥꦺꦴꦱꦶꦱꦶꦲꦮꦭ꧀ꦲꦭꦩꦶꦠꦸꦩꦿꦥ꧀ꦧꦸꦗꦸꦂ꧉ꦲꦩꦂꦒꦱꦏꦆꦏꦸ꧈ꦱꦮꦶꦗꦶꦤꦶꦁꦝꦱꦂꦩꦼꦫꦶꦢꦶꦪꦤ꧀ꦏꦸꦢꦸꦢꦶꦥꦶꦭꦶꦃ꧉ꦱꦤꦗꦤ꧀ꦏꦂꦠꦺꦴꦒꦿꦥ꦳ꦼꦂꦧꦿꦶꦠꦤꦶꦪꦫꦪꦮꦶꦱ꧀ꦱꦸꦮꦺꦩꦶꦒꦸꦤꦏꦏꦺꦩꦼꦫꦶꦢꦶꦪꦤ꧀ꦎꦧ꧀ꦱꦼꦂꦮ꦳ꦠꦺꦴꦫꦶꦪꦸꦩ꧀ꦒꦿꦶꦤ꧀ꦮꦶꦖ꧀ꦲꦶꦁꦭꦺꦴꦤ꧀ꦢꦺꦴꦤ꧀꧈ꦫꦺꦥ꦳ꦼꦫꦺꦤ꧀ꦱꦶꦭꦶꦪꦤꦺꦢꦶꦥꦶꦒꦸꦤꦏꦏꦺꦲꦶꦁꦥꦥꦤ꧀ꦱꦶꦁꦧꦺꦢ꧈ꦏꦊꦧꦸꦥ꦳ꦼꦂꦫꦺꦴ꧈ꦫꦺꦴꦩ꧈ꦏꦺꦴꦥꦼꦤ꧀ꦲꦒꦼꦤ꧀꧈ꦪꦺꦫꦸꦱꦭꦺꦩ꧀꧈ꦱꦆꦤ꧀ꦠ꧀ꦥꦼꦠꦼꦂꦱ꧀ꦧꦸꦂꦒ꧀꧈ꦥꦶꦱ꧈ꦥꦫꦶꦱ꧀꧈ꦥ꧀ꦲꦶꦭꦢꦼꦭ꧀ꦥ꧀ꦲꦶꦪ꧈ꦭꦤ꧀ꦮꦱ꧀ꦲꦶꦁꦠꦺꦴꦤ꧀‌ꦢ꧉ꦕ꧉꧉ꦤꦶꦁꦠꦲꦸꦤ꧀꧇꧑꧘꧘꧔꧇꧈ꦏꦺꦴꦤ꧀ꦥ꦳ꦺꦫꦺꦤ꧀ꦱꦶꦩꦼꦫꦶꦢꦶꦪꦤ꧀ꦆꦤ꧀ꦠꦼꦂꦤꦱꦶꦪꦺꦴꦤꦭ꧀ꦔꦢꦺꦴꦥ꧀ꦱꦶꦩꦼꦫꦶꦢꦶꦪꦤ꧀ꦒꦿꦶꦤ꧀ꦮꦶꦕ꧀ꦲ꧀ꦩꦶꦤꦁꦏ**ꦩꦼꦫꦶꦢꦶꦪꦤ꧀ꦲꦸꦠꦩꦈꦤꦶꦮ꦳ꦼꦂꦱꦭ꧀**ꦲꦸꦠꦮ*ꦠꦶꦠꦶꦏ꧀ꦤꦺꦴꦭ꧀ꦧꦸꦗꦸꦂ*꧉

꧋ꦱꦗꦼꦫꦺꦴꦤꦶꦁꦧꦱꦆꦤ꧀ꦝꦺꦴꦤꦼꦱꦶꦪꦧꦸꦗꦸꦂꦲꦶꦁꦱꦶꦱꦶꦃꦏꦸꦭꦺꦴꦤ꧀ꦩꦼꦫꦶꦢꦶꦪꦤ꧀ꦢꦶꦗꦼꦤꦼꦔꦶ**ꦧꦸꦗꦸꦂꦧꦫꦠ꧀**(**ꦧꦧ**)꧈ꦭꦤ꧀ꦧꦸꦗꦸꦂꦆꦁꦱꦶꦱꦶꦃꦮꦺꦠꦤ꧀ꦩꦼꦫꦶꦢꦶꦪꦤ꧀ꦢꦶꦗꦼꦤꦼꦔꦏꦺ**ꦧꦸꦗꦸꦂꦠꦶꦩꦸꦂ**(**ꦧꦠ**)꧉ꦗꦼꦤꦼꦁ-ꦗꦼꦤꦼꦁꦲꦶꦏꦶꦲꦺꦴꦫꦢꦶꦏꦼꦤꦭ꧀ꦲꦶꦁꦧꦱꦆꦁꦒꦿꦶꦱ꧀꧉ꦧꦸꦗꦸꦂꦧꦫꦠ꧀ꦭꦤ꧀ꦧꦸꦗꦸꦂꦠꦶꦩꦸꦂꦩꦶꦤꦁꦏꦒꦫꦶꦱ꧀ꦏ꦳ꦪꦭ꧀ꦱꦶꦁꦔꦸꦧꦸꦔꦏꦺꦠꦶꦠꦶꦏ꧀ꦏꦸꦠꦸꦧ꧀ꦭꦺꦴꦂꦏꦫꦺꦴꦏꦸꦠꦸꦧ꧀ꦏꦶꦢꦸꦭ꧀ꦧꦸꦩꦶꦭꦤ꧀ꦚꦠꦏꦏꦺꦒꦼꦝꦺꦤꦺꦱꦸꦢꦸꦠ꧀ꦲꦤ꧀ꦠꦫꦥꦺꦴꦱꦶꦱꦶꦧꦸꦗꦸꦂꦏꦫꦺꦴꦒꦫꦶꦱ꧀ꦩꦼꦫꦶꦢꦶꦪꦤ꧀꧈ꦒꦫꦶꦱ꧀ꦩꦼꦫꦶꦢꦶꦪꦤ꧀ꦝꦺꦮꦺꦪꦲꦶꦏꦸꦧꦸꦗꦸꦂ꧇꧐꧇ꦢꦼꦫꦗꦠ꧀꧈

## ꦲꦸꦒꦢꦼꦊꦁꦔꦼꦤ꧀
*ꦒꦫꦶꦱ꧀ꦭꦶꦤ꧀ꦠꦁ
*ꦧꦸꦗꦸꦂꦮꦺꦠꦤ꧀
*ꦧꦸꦗꦸꦂꦏꦸꦭꦺꦴꦤ꧀
*ꦏꦠꦸꦭꦶꦱ꧀ꦠꦶꦮ
*ꦒꦫꦶꦱ꧀ꦩꦼꦫꦶꦢꦶꦪꦤ꧀
*ꦱꦶꦱ꧀ꦠꦼꦩ꧀ꦏꦺꦴꦎꦂꦢꦶꦤꦠ꧀ꦒꦺꦪꦺꦴꦒꦿꦥ꦳ꦶ
*ꦏꦺꦴꦩꦼꦠ꧀
## ꦥꦿꦤꦭꦚ꧀ꦗꦧ
* Look-up Latitude and Longitude
* Resources for determining your latitude and longitude 
* PBS Nova Online: *Lost at Sea, the Search for Longitude*
* IAU/IAG Working Group On Cartographic Coordinates and Rotational Elements of the Planets and Satellites
ꦱꦼꦒꦧꦏꦂ

꧋**ꦱꦼꦒꦧꦏꦂ**(ꦧꦱꦧꦱꦆꦤ꧀ꦝꦺꦴꦤꦺꦱꦶꦪꦏꦁꦒꦺꦴ"ꦱꦼꦒꦧꦏꦂꦲꦸꦠꦮꦧꦏꦂ")ꦤꦸꦢꦸꦃꦲꦏꦺꦱꦼꦒꦏꦸꦏꦸꦱ꧀ꦱꦶꦁꦢꦶꦧꦸꦩ꧀ꦧꦸꦮꦶꦉꦩ꧀ꦥꦃꦉꦩ꧀ꦥꦃꦭꦤ꧀ꦧꦲꦤ꧀ꦧꦲꦤ꧀ꦭꦤ꧀ꦢꦶꦧꦸꦁꦏꦸꦱ꧀ꦏꦫꦺꦴꦒꦺꦴꦝꦺꦴꦁꦥꦶꦱꦁꦱꦶꦁꦢꦶꦲꦩꦤꦏꦺꦏꦫꦺꦴ*ꦭꦶꦢꦶꦱꦼꦩꦠ꧀*(ꦗꦫꦸꦩ꧀ꦕꦶꦭꦶꦏ꧀ꦱꦶꦁꦢꦶꦒꦮꦼꦱꦏꦲꦶꦒꦠꦼꦔꦃꦏ꧀ꦭꦥ)ꦭꦤ꧀ꦧꦚ꧀ꦗꦸꦂꦢꦶꦧꦏꦂꦲꦶꦁꦲꦉꦁ꧉ꦒꦺꦴꦝꦺꦴꦁꦒꦼꦝꦁꦱꦶꦁꦢꦶꦪꦺꦴꦧꦺꦴꦁꦔꦱꦶꦭꦏꦺꦲꦫꦺꦴꦩꦲꦸꦤꦶꦏ꧀ꦲꦶꦁꦧꦼꦫꦱ꧀꧈ꦥꦏꦺꦠ꧀ꦒꦺꦴꦝꦺꦴꦁꦒꦼꦝꦁꦢꦶꦧꦸꦏꦏ꧀ꦤꦭꦶꦏꦢꦶꦏꦺꦴꦤ꧀ꦱꦸꦩ꧀ꦱꦶ꧉ꦆꦏꦶꦩꦶꦤꦁꦏꦱꦗꦶꦪꦤ꧀ꦏ꦳ꦱ꧀ꦆꦤ꧀ꦝꦺꦴꦤꦺꦱꦶꦪꦱꦶꦁꦤꦼꦩ꧀ꦧꦺꦢꦶꦏꦼꦩ꧀ꦧꦔꦏꦺꦲꦸꦢꦏꦫꦠꦲꦸꦤ꧀꧇꧒꧐꧐꧐꧇ꦮꦤ꧀‌꧈ꦧꦶꦱꦲꦸꦒꦲꦱꦊꦱꦏꦱꦼꦒꦱꦼꦒꦠꦶꦩ꧀ꦧꦼꦭ꧀ꦱꦶꦁꦢꦶꦧꦸꦁꦏꦸꦱ꧀ꦒꦺꦴꦝꦺꦴꦁꦒꦼꦝꦁ꧉
ꦒꦺꦪꦺꦴꦒꦿꦥ꦳ꦶ

[thumb|250px|ꦏꦕꦱꦩꦏ꧀ꦒꦺꦪꦺꦴꦒꦿꦦꦶꦪꦕꦺꦠꦏꦤ꧀[ꦠꦲꦸꦤ꧀꧇꧑꧕꧓꧕꧇ ]]

꧋**ꦒꦺꦪꦺꦴꦒꦿꦥ꦳ꦶ**ꦲꦶꦏꦸꦲꦱꦭ꧀ꦏꦠꦤꦺꦱꦏꦧꦱꦪꦸꦤꦤꦶꦪꦆꦏꦸ*ꦒꦼ*ꦲꦸꦠꦮꦧꦸꦩꦶꦭꦤ꧀*ꦒꦿꦥ꧀ꦲꦼꦆꦤ꧀*ꦲꦸꦠꦮꦤꦸꦭꦶꦱ꧀/ꦚ꧀ꦗꦼꦭꦱꦏꦺ꧉ꦒꦺꦪꦺꦴꦒꦿꦥ꦳ꦶꦲꦶꦏꦸꦌꦭ꧀ꦩꦸꦧꦧ꧀ꦲꦼꦁꦒꦺꦴꦤ꧀ꦲꦸꦠꦮꦭꦺꦴꦏꦱꦶꦆꦁꦥ꧀ꦭꦤꦶꦠ꧀ꦧꦸꦩꦶꦱꦶꦁꦢꦶꦏꦲꦶꦠ꧀ꦏꦺꦏꦫꦺꦴꦮꦔꦸꦤ꧀-ꦮꦔꦸꦤ꧀ꦥ꦳ꦶꦱꦶꦏ꧀ꦲꦶꦁꦭꦸꦩꦃꦧꦸꦩꦶꦭꦤ꧀ꦩꦤꦸꦁꦱ꧉ꦭꦺꦴꦏꦱꦶꦭꦤ꧀ꦮꦔꦸꦤ꧀-ꦮꦔꦸꦤ꧀ꦥ꦳ꦶꦱꦶꦏ꧀ꦭꦸꦩꦃꦧꦸꦩꦶꦲꦶꦏꦸꦒꦩ꧀ꦥꦁꦢꦶꦥꦶꦂꦱꦤꦶꦱꦏꦥꦼꦠ꧈ꦩꦸꦭꦤꦺꦲꦏꦺꦃꦢꦸꦮꦺꦥꦩꦲꦩꦤ꧀(ꦕꦶꦪꦸꦠ꧀)ꦪꦺꦤ꧀ꦒꦺꦪꦺꦴꦒꦿꦥ꦳ꦶꦲꦶꦏꦸꦥꦝꦏꦫꦺꦴꦌꦭ꧀ꦩꦸꦥꦼꦠꦏꦩꦁꦏꦥꦼꦠꦆꦏꦸꦩꦸꦁꦱꦭꦃꦱꦶꦗꦶꦥꦿꦁꦏꦠ꧀ꦲꦶꦁꦒꦺꦪꦺꦴꦒꦿꦥ꦳ꦶ꧉

꧋ꦮꦔꦸꦤ꧀-ꦮꦔꦸꦤ꧀ꦥ꦳ꦶꦱꦶꦏ꧀ꦭꦸꦩꦃꦧꦸꦩꦶꦱꦶꦁꦢꦶꦏꦲꦶꦠ꧀ꦏꦺꦏꦫꦺꦴꦲꦺꦭ꧀ꦩꦸ-ꦲꦺꦭ꧀ꦩꦸꦒꦺꦪꦺꦴꦭꦺꦴꦒꦶ꧈ꦒꦺꦪꦺꦴꦢꦼꦱꦶ꧈ꦎꦕꦼꦄꦤꦺꦴꦒꦿꦥ꦳ꦶꦭꦤ꧀ꦄꦠ꧀ꦩꦺꦴꦱ꧀ꦥ꦳ꦺꦂꦲꦶꦁꦏꦸꦢꦢꦶꦱꦭꦃꦱꦶꦗꦶꦕꦧꦁꦲꦺꦭ꧀ꦩꦸꦒꦺꦪꦺꦴꦒꦿꦥ꦳ꦶꦪꦲꦶꦏꦸꦔꦺꦭ꧀ꦩꦸꦧꦸꦩꦶ꧉

## ꦱꦗꦫꦃ 
꧋ꦒꦺꦪꦺꦴꦒꦿꦥ꦳ꦶꦢꦶꦏꦼꦤꦭ꧀ꦢꦢꦶꦲꦺꦭ꧀ꦩꦸꦲꦶꦏꦸꦮꦶꦮꦶꦠ꧀ꦲꦧꦢ꧀ꦏꦥꦶꦁ꧇꧑꧘꧇꧈ꦝꦱꦫꦺꦪꦆꦏꦸꦱꦏꦕꦛꦼꦠꦤ꧀-ꦕꦛꦼꦠꦤ꧀ꦭꦤ꧀ꦥꦔꦭꦩꦤ꧀-ꦥꦔꦭꦩꦤ꧀ꦥꦫꦥꦚ꧀ꦗ꧀ꦭꦗꦃꦧꦸꦩꦶ꧉ꦧꦚ꧀ꦗꦸꦂꦲꦺꦭ꧀ꦩꦸꦲꦶꦏꦸꦔꦿꦼꦩ꧀ꦧꦏꦭꦤ꧀ꦏꦼꦚ꧀ꦕꦼꦁꦒꦤ꧀ꦝꦺꦁꦕꦺꦤꦺꦔꦺꦏꦫꦺꦴꦲꦺꦭ꧀ꦩꦸ-ꦲꦺꦭ꧀ꦩꦸꦒꦺꦪꦺꦴꦭꦺꦴꦒꦶ꧈ꦧꦺꦴꦠꦤꦶ꧈ꦌꦏꦺꦴꦤꦺꦴꦩꦶ꧈ꦱꦺꦴꦱꦶꦪꦺꦴꦭꦺꦴꦒꦶꦭꦤ꧀ꦢꦺꦩꦺꦴꦒꦿꦥ꦳ꦶ꧉

## ꦩꦁꦒꦥꦶꦂꦱꦤꦶ 
* ꦏꦂꦠꦺꦴꦒꦿꦥ꦳ꦶ
* ꦆꦤ꧀ꦝꦺꦴꦤꦺꦱꦶꦪ
* ꦱꦸꦫꦶꦤꦩꦼ
* ꦏꦭꦺꦢꦺꦴꦤꦶꦪꦄꦚꦂ

## ꦥꦿꦤꦭꦤ꧀ꦗꦧ 
* Badan Koordinasi Survei dan Pemetaan Nasional (Bakosurtanal) 
* Lembaga Antariksa dan Penerbangan Nasional (Lapan) 
* Badan Meteorologi dan Geofisika (BMG) 
* Ensiklopedia Geografi Online - SekolahVirtual 
* Buana Katulistiwa (BK) Lembaga Aplikasi Geografi Indonésia 
* Geografiana - Situs Geografi Populer Indonésia 
* Fakultas Geografi UGM 
* Fakultas Geografi UMS
ꦥꦔꦼꦭꦥ꧀ꦏꦺꦴꦫꦃꦏꦺꦴꦫꦃ

jmpl| ꦏꦲꦶꦤ꧀ꦭꦥꦶꦱ꧀ꦧꦶꦪꦱꦤꦼꦏꦺꦴꦛꦏ꧀‌꧈ꦭꦤ꧀ꦧꦶꦪꦱꦤꦼꦢꦶꦒꦮꦼꦱꦏꦏꦠꦸꦤ꧀ꦲꦸꦠꦮꦏꦲꦶꦤ꧀ꦭꦶꦪꦤꦼ꧉
꧋**ꦏꦲꦶꦤ꧀ꦥꦔꦼꦭꦥ꧀**ꦲꦸꦠꦮ**ꦢꦶꦱ꧀ꦲꦿꦒ꧀**ꦢꦶꦒꦸꦤꦏꦏꦺꦲꦶꦁꦥꦮꦺꦴꦤ꧀ꦏꦁꦒꦺꦴꦔꦽꦱꦶꦏꦶꦥꦶꦫꦶꦁꦭꦤ꧀ꦥꦼꦂꦩꦸꦏꦲꦤ꧀꧈ꦭꦥ꧀ꦧꦶꦪꦱꦤꦼꦢꦶꦒꦮꦼꦱꦏꦏꦠꦸꦤ꧀ꦲꦸꦠꦮꦏꦲꦶꦤ꧀ꦭꦶꦪꦤꦼ꧈ꦏꦪꦠꦩꦶꦕꦿꦺꦴꦥ꦳ꦶꦧꦼꦂ꧈ꦭꦤ꧀ꦲꦸꦏꦸꦫꦤ꧀꧇꧑꧑꧇"ꦔꦤ꧀ꦠꦶ꧇꧑꧓꧇"ꦲꦶꦚ꧀ꦕꦶꦥꦼꦂꦱꦼꦒꦶ꧉ꦭꦥ꧀ꦲꦱꦿꦶꦁꦢꦶꦠꦶꦁꦒꦭꦏꦼꦊꦩ꧀ꦧꦧ꧀ꦭꦤ꧀ꦚꦼꦝꦶꦪꦏꦏꦼꦥꦥꦤ꧀ꦏꦁꦒꦺꦴꦧꦏ꧀ꦠꦼꦫꦶ꧉ꦲꦩꦂꦒꦮꦱ꧀ꦠꦥ꦳ꦼꦭ꧀ꦥꦮꦺꦴꦤ꧀ꦢꦶꦒꦸꦤꦏꦏꦼꦏꦁꦒꦺꦴꦔꦿꦼꦱꦶꦏꦶꦥꦔꦤꦤ꧀‌ꦏ꧀ꦭꦩ꧀ꦧꦶꦥꦶꦫꦶꦁꦲꦱꦿꦶꦁꦏꦼꦤꦆꦤ꧀ꦥ꦳ꦼꦏ꧀ꦱꦶꦌ꧉ꦕꦺꦴꦭꦶꦭꦤ꧀ꦱꦭ꧀ꦩꦺꦴꦤꦼꦭ꧀ꦭ꧉ꦲꦶꦁꦠꦲꦸꦤ꧀꧇꧒꧐꧐꧗꧇꧈ꦥꦤ꧀ꦭꦶꦠꦼꦤ꧀ꦱꦏ*ꦗꦸꦂꦤꦭ꧀ꦏꦼꦱꦼꦲꦠꦤ꧀ꦭꦶꦁꦏꦸꦔꦤ꧀*ꦤꦼꦩꦺꦴꦏꦏꦼꦩꦤꦮꦚꦼꦊꦲꦏꦼꦏꦆꦤ꧀ꦊꦩ꧀ꦧꦧ꧀(ꦲꦸꦠꦮꦱ꧀ꦥꦺꦴꦤ꧀ꦱ꧀)ꦊꦩ꧀ꦧꦧ꧀ꦲꦶꦁꦒꦼꦭꦺꦴꦩ꧀ꦧꦁꦩꦶꦏꦿꦺꦴꦱꦗꦿꦺꦴꦤꦼ꧇꧒꧇ꦩꦼꦤꦶꦠ꧀‌꧈ꦩꦠꦺꦤꦶ꧇꧙꧙꧇%ꦥꦠꦺꦴꦒꦼꦤ꧀ꦲꦸꦫꦶꦥ꧀꧈ꦤꦔꦶꦁ꧈ꦢꦼꦥꦂꦠꦼꦩꦼꦤ꧀ꦥꦼꦩꦢꦩ꧀ꦏꦼꦧꦏꦫꦤ꧀ꦧꦚ꧀ꦗꦸꦂꦔꦼꦭꦶꦔꦏꦼꦩꦱꦫꦏꦠ꧀ꦱꦸꦥꦪꦲꦺꦴꦫꦤꦶꦤ꧀ꦢꦏꦏꦼꦲꦶꦏꦶꦲꦩꦂꦒꦧꦶꦱꦢꦢꦶꦧꦼꦧꦪꦒꦼꦤꦶ꧈ꦭꦸꦮꦶꦃꦭꦸꦮꦶꦃꦪꦼꦤ꧀ꦠꦶꦱꦸꦲꦸꦠꦮꦱ꧀ꦥꦺꦴꦤ꧀ꦱ꧀ꦲꦺꦴꦫꦕꦸꦏꦸꦥ꧀ꦲꦸꦢꦤ꧀꧈ꦱꦮꦼꦠꦫꦏꦼꦧꦏꦫꦤ꧀ꦕꦶꦭꦶꦏ꧀ꦮꦶꦱ꧀ꦢꦶꦮꦶꦮꦶꦠꦶꦩꦶꦤꦁꦏꦲꦱꦶꦭ꧀ꦱꦏꦮꦺꦴꦁꦱꦶꦁꦩꦼꦭꦸꦱꦫꦤ꧀ꦱꦏꦥꦤꦼꦭꦶꦠꦶꦪꦤ꧀ꦏꦱꦼꦧꦸꦠ꧀꧈

## ꦫꦺꦥ꦳ꦺꦫꦺꦤ꧀ꦱꦶ
ꦩꦼꦤ꧀ꦝꦺꦴꦮꦤ꧀

thumb|ꦠꦺꦩ꧀ꦥꦺꦩꦼꦤ꧀ꦝꦺꦴꦮꦤ꧀ꦭꦒꦶꦢꦶꦒꦺꦴꦫꦺꦁ

**ꦩꦼꦤ꧀ꦝꦺꦴꦮꦤ꧀**ꦲꦶꦁꦒꦶꦃꦥꦸꦤꦶꦏꦤꦩꦠꦼꦠꦼꦝꦤ꧀ꦱꦏꦶꦁꦭꦭꦢꦤ꧀ꦧꦚꦸꦩꦱ꧀ꦭꦤ꧀ꦱꦩ꧀ꦥꦸꦤ꧀ꦢꦢꦺꦴꦱ꧀ꦠꦼꦠꦼꦝꦤ꧀*ꦏ꦳ꦱ꧀*ꦧꦚꦸꦩꦱꦤ꧀꧈ꦩꦼꦤ꧀ꦝꦺꦴꦮꦤ꧀ꦥꦸꦤꦶꦏꦢꦶꦥꦸꦤ꧀ꦢꦩꦼꦭ꧀ꦱꦏꦶꦁꦠꦺꦩ꧀ꦥꦺꦆꦁꦏꦁꦢꦶꦥꦸꦚ꧀ꦕꦩ꧀ꦥꦸꦫꦏꦼꦤ꧀ꦏꦭꦶꦃꦒ꧀ꦭꦼꦥꦸꦁꦠꦼꦫꦶꦒꦸꦆꦁꦏꦁꦱꦢꦼꦉꦔꦶꦥꦸꦤ꧀ꦢꦶꦥꦸꦚ꧀ꦗꦼꦂꦏꦭꦶꦃꦠꦺꦴꦪꦫꦸꦩꦶꦪꦶꦤ꧀꧈ꦗꦼꦂ-ꦗꦼꦫꦤ꧀ꦒ꧀ꦭꦼꦥꦸꦁꦥꦸꦤꦶꦏꦢꦶꦥꦸꦤ꧀ꦠꦩ꧀ꦧꦃꦧꦸꦩ꧀ꦧꦸꦈꦪꦃ꧈ꦧꦮꦁꦥꦸꦠꦶꦃ꧈ꦭꦤ꧀ꦏꦼꦠꦸꦩ꧀ꦧꦂ꧉ꦧꦸꦩ꧀ꦧꦸꦥꦼꦊꦁꦏꦥꦶꦥꦸꦤ꧀ꦩꦸꦚ꧀ꦕꦁ꧉ꦱꦱꦩ꧀ꦥꦸꦤꦶꦥꦸꦤ꧀ꦠꦼꦩ꧀ꦥꦼꦏꦭꦶꦃꦗꦼꦂ-ꦗꦼꦫꦤ꧀ꦒ꧀ꦭꦼꦥꦸꦁꦢꦶꦥꦸꦚ꧀ꦕꦩ꧀ꦥꦸꦂ꧈ꦠꦼꦩ꧀ꦥꦼꦥꦸꦤꦶꦏꦭꦁꦱꦸꦁꦢꦶꦥꦸꦔꦺꦴꦉꦁꦔꦤ꧀ꦠꦺꦴꦱ꧀ꦩꦠꦼꦁ꧉ꦧꦶꦱꦤꦼꦕꦒꦏ꧀-ꦕꦒꦏ꧀ꦤ꧀ꦢꦲꦂꦩꦼꦤ꧀ꦢꦺꦴꦮꦤ꧀ꦏꦭꦶꦃꦭꦺꦴꦩ꧀ꦧꦺꦴꦏ꧀ꦕꦼꦔꦶꦱ꧀꧉ꦌꦕꦤꦶꦥꦸꦤ꧀ꦢꦶꦥꦸꦤ꧀ꦢꦲꦂꦩꦤꦮꦶꦠꦼꦏ꧀ꦱꦶꦄꦲꦔꦼꦠ꧀꧈
ꦒꦗꦼꦧꦺꦴ

**ꦒꦗꦼꦧꦺꦴ**꧈ꦲꦸꦠꦮꦶ*ꦒꦗꦼꦧꦺꦴꦃ*ꦲꦸꦠꦮꦶ*ꦒꦸꦭꦲꦶꦒꦗꦼꦧꦺꦴ*ꦲꦸꦠꦮꦶ*ꦱꦩ꧀ꦥꦢꦼꦢꦒꦶꦁ*꧈ꦲꦶꦁꦒꦶꦃꦥꦸꦤꦶꦏꦱꦠꦸꦁꦒꦭꦶꦁꦝꦲꦫꦤ꧀ꦲꦶꦁꦏꦁꦏ꦳ꦱ꧀ꦱꦸꦩꦠꦿꦏꦸꦭꦺꦴꦤ꧀꧉ꦝꦲꦫꦤ꧀ꦥꦸꦤꦶꦏꦭꦶꦩꦿꦲꦶꦥꦸꦤ꧀ꦔ꧀ꦒꦶꦤꦏꦏꦼꦤ꧀ꦧꦲꦤ꧀ꦱꦏꦶꦁꦱꦤ꧀ꦢꦸꦁꦭꦩꦸꦂꦲꦶꦁꦏꦁꦏꦊꦧꦼꦠ꧀ꦧꦒꦶꦪꦤ꧀ꦱꦏꦶꦁꦢꦒꦶꦁꦱꦥꦶꦲꦶꦁꦏꦁꦏꦛꦲꦶꦥꦸꦤ꧀ꦏꦥꦼꦫꦁꦱꦏꦶꦁꦒꦗꦶꦃ(ꦊꦩꦏ꧀)ꦏꦼꦚꦭ꧀(ꦲꦶꦁꦏꦁꦮꦺꦴꦤ꧀ꦠꦼꦤ꧀ꦲꦶꦁꦱꦶꦱꦶꦃꦥꦸꦤꦸꦏ꧀ꦱꦥꦶ)꧉ꦩꦱꦏꦤ꧀ꦥꦸꦤꦶꦏꦱꦼꦗꦠꦺꦴꦱꦶꦥꦸꦤ꧀ꦏꦊꦧꦼꦠ꧀ꦠꦸꦫꦸꦤꦤ꧀ꦱꦏꦶꦁꦩꦱꦏꦤ꧀ꦄꦱꦩ꧀ꦥꦼꦝꦼꦱ꧀ꦲꦸꦠꦮꦶ*ꦄꦱꦩ꧀ꦥꦢꦼꦃ*ꦆꦁꦏꦁꦔ꧀ꦒꦶꦤꦏꦏꦼꦤ꧀ꦧꦲꦤ꧀ꦲꦸꦠꦩꦤꦶꦥꦸꦤ꧀ꦥꦸꦤꦶꦏꦱꦏꦶꦁꦢꦒꦶꦁꦱꦥꦶ꧉
ꦒꦸꦝꦼꦒ꧀

thumb|ꦱꦼꦏꦸꦭ꧀ꦒꦸꦝꦼꦒ꧀
thumb|ꦧꦏꦸꦭ꧀ꦒꦸꦝꦼꦒ꧀ꦲꦶꦁꦱꦸꦫꦏꦂꦠ
jmpl|ꦉꦱꦼꦥ꧀ꦧꦸꦩ꧀ꦧꦸꦒꦸꦢꦼꦒ꧀
꧋**ꦒꦸꦝꦼꦒ꧀**ꦥꦸꦤꦶꦏꦝꦲꦫꦤ꧀ꦏ꦳ꦱ꧀ꦱꦏꦶꦁꦥꦿꦺꦴꦮ꦳ꦶꦤ꧀ꦱꦶꦪꦺꦴꦒꦾꦏꦂꦠꦭꦤ꧀ꦗꦮꦶꦠꦼꦔꦃ꧈ꦲꦶꦁꦏꦁꦢꦶꦥꦸꦤ꧀ꦢꦩꦼꦭ꧀ꦱꦏꦶꦁꦒꦺꦴꦫꦶ(ꦤꦁꦏꦲꦶꦁꦏꦁꦠꦏ꧀ꦱꦶꦃꦲꦼꦤꦺꦩ꧀)꧈ꦢꦶꦥꦸꦤ꧀ꦏꦼꦏꦼꦥ꧀ꦏꦭꦶꦪꦤ꧀ꦫꦺꦴꦤ꧀ꦗꦠꦶꦭꦤ꧀ꦢꦶꦥꦸꦔꦺꦴꦝꦺꦴꦒ꧀ꦔꦁꦒꦺꦈꦪꦃ꧈ꦩꦺꦴꦠꦺꦴ꧈ꦏ꧀ꦭꦸꦮꦼꦏ꧀ꦭꦤ꧀ꦧꦸꦩ꧀ꦧꦸꦱꦤꦺꦱꦶꦥꦸꦤ꧀꧈ꦢꦶꦥꦸꦤ꧀ꦧꦼꦠꦲꦏꦼꦤ꧀ꦮꦼꦏ꧀ꦢꦭ꧀ꦲꦶꦁꦏꦁꦢꦔꦸꦏꦁꦒꦺꦩꦱꦏ꧀ꦒꦸꦝꦼꦒ꧀꧈ꦮꦼꦂꦤꦶꦕꦺꦴꦏ꧀ꦭꦠ꧀ꦭꦶꦩꦿꦲꦶꦥꦸꦤ꧀ꦢꦶꦥꦸꦤꦱꦶꦭꦏꦼꦤ꧀ꦱꦏꦶꦁꦫꦺꦴꦤ꧀ꦗꦠꦶꦆꦁꦏꦁꦢꦶꦥꦸꦤ꧀ꦩꦱꦏ꧀ꦱꦼꦱꦉꦔꦤ꧀꧈ꦒꦸꦝꦼꦒ꧀ꦢꦶꦥꦸꦤ꧀ꦝꦲꦂꦔꦁꦒꦺꦱꦼꦏꦸꦭ꧀ꦭꦤ꧀ꦢꦶꦥꦸꦤ꧀ꦱꦗꦺꦏꦏꦼꦤ꧀ꦔꦁꦒꦺꦢꦸꦢꦸꦃꦱꦤ꧀ꦠꦼꦤ꧀ꦏꦼꦤ꧀ꦛꦼꦭ꧀(*ꦄꦫꦺꦃ*)꧈ꦄꦪꦩ꧀ꦏꦩ꧀ꦥꦸꦁ꧈ꦠꦶꦒꦤ꧀꧈ꦠꦲꦸꦭꦤ꧀ꦱꦩ꧀ꦧꦼꦭ꧀ꦒꦺꦴꦫꦺꦁꦏꦿꦺꦕꦺꦏ꧀꧉

## ꦲꦱꦭ꧀ꦲꦸꦱꦸꦭ꧀
꧋ꦲꦶꦁꦗꦮꦠꦼꦔꦃ꧈ꦲꦤꦊꦒꦼꦤ꧀ꦢꦱꦶꦁꦔꦸꦧꦸꦔꦏꦼꦲꦱꦭ꧀-ꦲꦸꦱꦸꦭ꧀ꦒꦸꦢꦼꦒ꧀ꦭꦤ꧀ꦏꦱꦸꦭ꧀ꦠꦤꦤ꧀ꦩꦠꦫꦩ꧀ꦲꦶꦁꦥꦸꦁꦏꦱꦤ꧀ꦲꦧꦢ꧀ꦏꦥꦶꦁ꧇꧑꧖꧇꧉ꦏꦕꦫꦶꦠꦤꦭꦶꦏꦱꦼꦩꦤꦥꦫꦥꦼꦗꦸꦮꦁꦱꦶꦁꦔꦿꦼꦱꦶꦏꦶꦲꦭꦱ꧀ꦏꦁꦒꦺꦴꦥꦩ꧀ꦧꦔꦸꦤꦤ꧀ꦲꦶꦧꦸꦏꦸꦛꦤꦼꦒꦫꦲꦚꦂꦲꦶꦁꦮꦶꦭꦪꦃꦪꦺꦴꦒꦾꦏꦂꦠꦲꦺꦴꦫꦤꦩ꧀ꦥꦥꦱꦺꦴꦏꦤ꧀ꦥꦔꦤꦤ꧀ꦱꦶꦁꦕꦸꦏꦸꦥ꧀꧈ꦱꦲꦸꦤ꧀ꦠꦫꦩꦸꦁꦮꦶꦠ꧀ꦤꦁꦏꦭꦤ꧀ꦏ꧀ꦭꦥꦱꦶꦁꦠꦸꦮꦸꦃꦱꦸꦧꦸꦂꦲꦶꦁꦲꦭꦱ꧀꧈ꦤꦭꦶꦏꦲꦶꦱꦶꦃꦲꦼꦤꦺꦴꦩ꧀‌꧈ꦤꦁꦏꦲꦶꦏꦸꦲꦺꦴꦫꦧꦶꦱꦢꦶꦥꦔꦤ꧀ꦩꦼꦤ꧀ꦠꦃ꧈ꦤꦁꦏꦲꦼꦤꦺꦴꦩ꧀ꦏꦱꦼꦧꦸꦠ꧀ꦧꦚ꧀ꦗꦸꦂꦲꦶꦁꦱꦤ꧀ꦠꦼꦤ꧀ꦲꦶꦁꦥꦚ꧀ꦕꦶꦭꦺꦴꦒꦩ꧀ꦒꦼꦝꦺꦭꦤ꧀ꦢꦶꦲꦢꦸꦏ꧀ꦔꦁꦒꦺꦴꦥꦥꦤ꧀ꦏꦪꦸ꧈ꦲꦶꦁꦧꦱꦗꦮꦫꦶꦏꦭꦆꦏꦸꦕꦫꦩꦱꦏ꧀ꦏꦱꦼꦧꦸꦠ꧀ꦏꦱꦼꦧꦸꦠ꧀*ꦲꦔꦸꦢꦼꦏ꧀*꧉ꦱꦏꦠꦼꦩ꧀ꦧꦸꦁꦏꦱꦼꦧꦸꦠ꧀ꦩꦶꦠꦸꦫꦸꦠ꧀ꦊꦒꦼꦤ꧀ꦢ꧈ꦢꦢꦶꦲꦱꦭ꧀ꦗꦼꦤꦼꦁꦥꦔꦤꦤ꧀ꦱꦶꦁꦢꦶꦠꦼꦩꦺꦴꦏꦏꦼꦢꦼꦤꦶꦁꦥꦿꦗꦸꦫꦶꦠ꧀ꦩꦠꦫꦩ꧀ꦲꦶꦏꦶ꧈"ꦒꦸꦝꦼꦒ꧀"꧉꧉ꦮꦝꦃꦏꦁꦒꦺꦚꦗꦺꦏꦏꦼꦤ꧀ꦒꦸꦝꦼꦒ꧀ꦲꦸꦒꦶꦩꦤꦺꦏꦮꦂꦤ꧈ꦲꦤ꧀ꦠꦮꦶꦱꦶꦥꦸꦤ꧀ꦠꦩ꧀ꦥꦃꦲꦭꦶꦠ꧀ꦱꦏꦶꦁꦥꦿꦶꦁ꧈ꦮꦝꦃꦏꦼꦤ꧀ꦢꦶꦭ꧀ꦲꦸꦠꦮꦶꦥꦶꦫꦶꦁꦏꦢꦺꦴꦱ꧀ꦢꦼꦝꦲꦫꦤ꧀ꦭꦶꦪ꧉

## ꦲꦸꦒꦢꦼꦊꦁꦔꦼꦤ꧀ 
* ꦒꦸꦝꦼꦒ꧀ꦩꦁꦒꦂ

## ꦕꦛꦼꦠꦤ꧀ꦱꦸꦏꦸ
ꦲꦉꦁ

thumb|ꦲꦉꦁꦒꦫꦶꦁ꧉
**ꦲꦉꦁ**ꦲꦶꦏꦸꦉꦱꦶꦢꦸꦲꦶꦉꦁꦲꦶꦱꦶꦏꦂꦧꦺꦴꦤ꧀ꦲꦺꦴꦫꦩꦸꦂꦤꦶꦏꦁꦢꦶꦪꦱꦶꦭꦏꦺꦏꦤ꧀ꦛꦶꦔꦶꦭꦔꦏꦺꦏꦤ꧀ꦢꦸꦠꦤ꧀ꦧꦚꦸꦭꦤ꧀ꦏꦺꦴꦩ꧀ꦥꦺꦴꦤꦺꦤ꧀ꦮ꦳ꦺꦴꦭꦠꦶꦭ꧀ꦱꦏꦏꦺꦮꦤ꧀ꦲꦸꦠꦮꦠꦼꦠꦸꦮꦸꦲꦤ꧀꧉ꦄꦉꦁꦭꦸꦩꦿꦲꦺꦢꦶꦒꦮꦺꦏꦤ꧀ꦛꦶꦩꦤꦱꦏꦺꦏꦪꦸ꧈ꦧꦛꦺꦴꦏ꧀ꦏ꧀ꦭꦥ꧈ꦒꦸꦭ꧈ꦧꦭꦸꦁ꧈ꦭꦤ꧀ꦧꦼꦤ꧀ꦢꦭꦶꦪ꧉ꦄꦉꦁꦱꦏꦏꦪꦸꦧꦶꦱꦤꦺꦏꦒꦮꦺꦱꦏꦏꦪꦸꦗꦠꦶ꧈ꦏꦪꦸꦩ꧀ꦭꦤ꧀ꦝꦶꦁꦭꦤ꧀ꦏꦪꦸꦭꦶꦪꦤꦺ꧉ꦄꦉꦁꦏꦁꦆꦉꦁ꧈ꦌꦤ꧀ꦛꦺꦁ꧈ꦒꦩ꧀ꦥꦁꦉꦩꦸꦏ꧀‌꧈ꦭꦤ꧀ꦩꦺꦩ꧀ꦥꦼꦂꦧꦠꦸꦧꦫꦲꦶꦏꦶꦏꦱꦸꦱꦸꦤ꧀ꦱꦏ꧇꧘꧕꧇%ꦔꦤ꧀ꦠꦶ꧇꧙꧘꧇%ꦏꦂꦧꦺꦴꦤ꧀‌꧈ꦱꦶꦱꦤꦺꦪꦲꦶꦏꦸꦲꦮꦸꦲꦸꦠꦮꦧꦼꦤ꧀ꦢꦏꦶꦩꦶꦪꦭꦶꦪꦤꦺ꧉
ꦥ꦳ꦶꦱꦶꦏ

thumb|right|ꦕꦺꦴꦤ꧀ꦠꦺꦴꦌꦏ꧀ꦱ꧀ꦥꦺꦫꦶꦩꦺꦤ꧀ꦲꦶꦁꦥ꦳ꦶꦱꦶꦏꦔ꧀ꦒꦸꦤꦲꦏꦼꦤ꧀ꦥꦼꦤ꧀ꦢꦸꦭꦸꦩ꧀
꧋**ꦥ꦳ꦶꦱꦶꦏ**ꦥꦸꦤꦶꦏꦔꦺꦭ꧀ꦩꦸꦲꦶꦁꦏꦁꦚꦶꦤꦲꦺꦴꦤꦶꦱꦢꦪꦧꦫꦁꦲꦶꦁꦏꦁꦮꦺꦴꦤ꧀ꦠꦼꦤ꧀ꦒꦤ꧀ꦝꦺꦔꦤꦶꦥꦸꦤ꧀ꦏꦭꦶꦪꦤ꧀ꦥ꦳ꦺꦤꦺꦴꦩꦺꦤꦔꦭꦩ꧀꧈ꦲꦁꦒꦺꦤꦶꦥꦸꦤ꧀ꦚꦶꦤꦲꦺꦴꦤꦶꦔꦁꦒꦺꦥꦶꦠꦸꦭꦸꦁꦔꦺꦭ꧀ꦩꦸꦩꦠꦼꦩꦠꦶꦏ꧉

꧋ꦠꦺꦪꦺꦴꦫꦶꦥ꦳ꦶꦱꦶꦏꦏꦛꦃꦢꦶꦥꦸꦤ꧀ꦚꦠꦲꦏꦼꦤ꧀ꦲꦶꦁꦤꦺꦴꦠꦱꦶꦩꦠꦼꦩꦠꦶꦱ꧀꧈ꦭꦤ꧀ꦩꦠꦼꦩꦠꦶꦏꦲꦶꦁꦏꦁꦏꦒꦸꦤꦲꦏꦼꦤ꧀ꦭꦶꦩꦿꦲꦶꦥꦸꦤ꧀ꦭꦁꦏꦸꦁꦫꦸꦩꦶꦠ꧀ꦠꦶꦤꦶꦩ꧀ꦧꦁꦩꦠꦺꦩꦠꦶꦏꦲꦶꦁꦏꦁꦏꦒꦸꦤꦲꦏꦼꦤ꧀ꦲꦶꦁꦧꦧꦒꦤ꧀ꦔꦺꦭ꧀ꦩꦸꦱꦤꦺꦱꦶꦥꦸꦤ꧀꧈ꦧꦺꦤ꧀ꦠꦼꦤꦶꦥꦸꦤ꧀ꦥ꦳ꦶꦱꦶꦏꦭꦤ꧀ꦩꦠꦺꦩꦠꦶꦏꦆꦁꦒꦶꦃꦥꦸꦤꦶꦏꦥ꦳ꦶꦱꦶꦏꦮꦺꦴꦤ꧀ꦠꦼꦤ꧀ꦒꦤ꧀ꦝꦺꦔꦤꦶꦥꦸꦤ꧀ꦏꦭꦶꦃꦗꦒꦢ꧀ꦩꦠꦺꦫꦶꦪꦭ꧀‌꧈ꦩꦤꦮꦶꦩꦠꦺꦩꦠꦶꦏꦒꦤ꧀ꦝꦺꦔꦥꦶꦥꦸꦤ꧀ꦏꦭꦶꦃꦥꦺꦴꦭ-ꦥꦺꦴꦭꦄꦧ꧀ꦱ꧀ꦠꦿꦏ꧀ꦲꦶꦁꦏꦁꦧꦺꦴꦠꦼꦤ꧀ꦩꦼꦱ꧀ꦛꦶꦮꦺꦴꦤ꧀ꦠꦼꦤ꧀ꦒꦤ꧀ꦝꦺꦔꦤꦶꦥꦸꦤ꧀ꦏꦭꦶꦃꦗꦒꦢ꧀ꦩꦠꦺꦫꦶꦪꦭ꧀꧈ꦤꦔꦶꦁ꧈ꦧꦺꦤ꧀ꦠꦼꦤꦶꦥꦸꦤ꧀ꦥꦸꦤꦶꦏꦧꦺꦴꦠꦼꦤ꧀ꦩꦼꦱ꧀ꦛꦶꦕꦼꦛ꧉ꦮꦺꦴꦤ꧀ꦠꦼꦤ꧀ꦏꦛꦃꦮꦼꦮꦼꦁꦏꦺꦴꦤ꧀ꦥꦼꦤ꧀ꦭꦶꦠꦺꦤ꧀ꦲꦶꦁꦏꦁꦒꦤ꧀ꦝꦺꦔꦤ꧀ꦲꦤ꧀ꦠꦮꦶꦱꦶꦥꦸꦤ꧀ꦥ꦳ꦶꦱꦶꦏꦭꦤ꧀ꦩꦠꦺꦩꦠꦶꦏ꧈ꦲꦶꦁꦒꦶꦃꦥꦸꦤꦶꦏꦥ꦳ꦶꦱꦶꦏꦩꦠꦼꦩꦠꦶꦱ꧀‌꧈ꦲꦶꦁꦏꦁꦔꦼꦩ꧀ꦧꦔꦏꦼꦤ꧀ꦱ꧀ꦠꦿꦸꦏ꧀ꦠꦸꦂꦩꦠꦺꦩꦠꦶꦱ꧀ꦏꦁꦒꦺꦠꦺꦪꦺꦴꦫꦶ-ꦠꦺꦪꦺꦴꦫꦶꦥ꦳ꦶꦱꦶꦏ꧉

꧋ꦲꦶꦱ꧀ꦠꦶꦭꦃꦥ꦳ꦶꦱꦶꦏꦥꦸꦤꦶꦏꦱꦏꦶꦁꦧꦱꦪꦸꦤꦤꦶ:φυσικός(ꦥ꧀ꦲ꧀ꦪ꧀ꦱꦶꦏꦺꦴꦱ꧀)꧈"ꦄꦭꦩꦶꦪꦃ"꧈ꦭꦤ꧀φύσις(ꦥ꧀ꦲ꧀ꦪ꧀ꦱꦶꦱ꧀)꧈"ꦄꦭꦩ꧀"꧉ꦥ꦳ꦶꦱꦶꦏꦮꦤ꧀ꦥꦸꦤꦶꦏꦔꦺꦭ꧀ꦩꦸꦲꦶꦁꦏꦁꦚꦶꦤꦲꦺꦴꦤꦶꦥꦿꦠꦶꦁꦏꦃꦭꦤ꧀ꦱꦶꦥꦠ꧀ꦩꦠꦺꦫꦶꦲꦶꦁꦧꦧꦒꦤ꧀ꦲꦶꦁꦏꦁꦏꦛꦃꦩꦕꦼꦩꦶꦥꦸꦤ꧀‌ꦱꦏꦶꦁꦥꦂꦠꦶꦏꦼꦭ꧀ꦱꦸꦧ꧀ꦩꦶꦏꦿꦺꦴꦱ꧀ꦏꦺꦴꦥꦶꦱ꧀ꦲꦶꦁꦏꦁꦩꦶꦤꦁꦏꦱꦢꦪꦩꦠꦺꦫꦶ(ꦥ꦳ꦶꦱꦶꦏꦥꦂꦠꦶꦏꦼꦭ꧀)ꦔꦤ꧀ꦠꦺꦴꦱ꧀ꦥꦿꦠꦶꦁꦏꦃꦩꦠꦺꦫꦶꦗꦒꦢ꧀ꦫꦪꦆꦁꦏꦁꦢꦢꦺꦴꦱ꧀ꦱꦠꦸꦁꦒꦭ꧀ꦏꦼꦱꦠꦸꦮꦤ꧀ꦏꦺꦴꦱ꧀ꦩꦺꦴꦱ꧀꧉

꧋ꦱꦥꦺꦫꦔꦤ꧀ꦱꦶꦥꦠ꧀ꦲꦶꦁꦏꦁꦢꦶꦥꦸꦤ꧀ꦱꦶꦤꦲꦺꦴꦤꦶꦲꦶꦁꦥ꦳ꦶꦱꦶꦏꦥꦸꦤꦶꦏꦱꦶꦥꦠ꧀ꦲꦶꦁꦏꦁꦮꦺꦴꦤ꧀ꦠꦼꦤ꧀ꦲꦶꦁꦱꦢꦪꦱꦶꦱ꧀ꦠꦼꦩ꧀ꦩꦠꦺꦫꦶꦲꦶꦁꦏꦁꦲꦤ꧈ꦏꦢꦺꦴꦱ꧀ꦏꦸꦏꦸꦩ꧀ꦏꦼꦏꦼꦏꦭꦤ꧀ꦌꦤꦺꦂꦒꦶ꧉ꦱꦶꦥ꦳ꦠ꧀ꦏꦢꦺꦴꦱ꧀ꦩꦏꦠꦼꦤ꧀ꦱꦺꦴꦏ꧀ꦢꦶꦪꦫꦤꦶꦏꦸꦏꦸꦩ꧀ꦥ꦳ꦶꦱꦶꦏ꧉ꦥ꦳ꦶꦱꦶꦏꦱꦺꦴꦏ꧀ꦢꦶꦪꦫꦤꦶ“ꦔꦺꦭ꧀ꦩꦸꦮꦶꦒꦠꦶꦝꦱꦂ”꧈ꦲꦩꦂꦒꦶꦱꦢꦪꦔꦺꦭ꧀ꦩꦸꦄꦭꦩ꧀ꦱꦤꦺꦱꦶꦥꦸꦤ꧀(ꦧꦶꦪꦺꦴꦭꦺꦴꦒꦶ꧈ꦏꦶꦩꦶꦪ꧈ꦒꦺꦪꦺꦴꦭꦺꦴꦒꦶ꧈ꦭꦤ꧀ꦱꦤꦺꦱ꧀-ꦱꦤꦺꦱꦶꦥꦸꦤ꧀)ꦚꦶꦤꦲꦺꦴꦤꦶꦗꦶꦤꦶꦱ꧀ꦱꦶꦱ꧀ꦠꦼꦩ꧀ꦩꦠꦺꦫꦶꦠꦂꦠꦼꦩ꧀ꦠꦸꦲꦶꦁꦏꦁꦩꦤꦸꦠ꧀ꦏꦸꦏꦸꦩ꧀ꦥ꦳ꦶꦱꦶꦏ꧉ꦕꦺꦴꦤ꧀ꦠꦺꦴꦤꦶꦥꦸꦤ꧀‌꧈ꦏꦶꦩꦶꦪꦥꦸꦤꦶꦏꦔꦺꦭ꧀ꦩꦸꦥꦿꦏꦮꦶꦱ꧀ꦩꦺꦴꦊꦏꦸꦭ꧀ꦭꦤ꧀ꦗ꦳ꦠ꧀ꦏꦶꦩꦶꦪꦆꦁꦏꦁꦢꦶꦥꦸꦤ꧀ꦧꦼꦤ꧀ꦠꦸꦏ꧀꧈ꦱꦶꦥ꦳ꦠ꧀ꦱꦠꦸꦁꦒꦭꦶꦁꦗ꦳ꦠ꧀ꦏꦶꦩꦶꦪꦢꦶꦥꦸꦤ꧀ꦠꦼꦩ꧀ꦠꦺꦴꦏꦏꦼꦤ꧀ꦢꦺꦤꦶꦁꦱꦶꦥꦠ꧀ꦩꦺꦴꦊꦏꦸꦭ꧀ꦲꦶꦁꦏꦁꦩꦶꦤꦁꦏ꧈ꦲꦶꦁꦏꦁꦱꦒꦼꦢ꧀ꦢꦶꦥꦸꦚ꧀ꦗꦼꦭꦱꦏꦼꦤ꧀ꦢꦺꦤꦶꦁꦔꦺꦭ꧀ꦩꦸꦥ꦳ꦶꦱꦶꦏꦏꦢꦺꦴꦱ꧀ꦩꦼꦏꦤꦶꦏꦏꦸꦮꦤ꧀ꦠꦸꦩ꧀꧈ꦠꦼꦂꦩꦺꦴꦢꦶꦤꦩꦶꦏ꧈ꦭꦤ꧀ꦌꦭꦺꦏ꧀ꦠꦿꦺꦴꦩꦒ꧀ꦤꦺꦠꦶꦏ꧉
ꦧꦺꦴꦕꦃꦆꦤ꧀ꦢꦶꦒꦺꦴ

꧋**ꦧꦺꦴꦕꦃꦆꦤ꧀ꦢꦶꦒꦺꦴ**ꦲꦸꦠꦮ**ꦧꦺꦴꦕꦃꦤꦶꦭ**ꦲꦶꦏꦸꦱꦼꦧꦸꦠꦤ꧀ꦏꦁꦢꦶꦒꦸꦤꦏꦏꦺꦏꦁꦒꦺꦴꦚ꧀ꦗ꧀ꦭꦺꦤ꧀ꦠꦿꦺꦲꦏꦺꦧꦺꦴꦕꦃꦏꦁꦢꦶꦥꦿꦕꦪꦢꦸꦮꦼ*ꦏꦼꦩꦩ꧀ꦥꦸꦮꦤ꧀*ꦲꦸꦠꦮꦮꦠꦏ꧀ꦩ꧀ꦭꦶꦒꦶ꧈ꦲꦺꦴꦫꦲꦸꦩꦸꦩ꧀‌ꦭꦤ꧀ꦩꦭꦃ*ꦱꦸꦥꦿꦤꦠꦸꦫꦭ꧀*꧉ꦥꦩꦶꦏꦶꦫꦤ꧀ꦲꦶꦏꦶꦩꦶꦤꦁꦏ*ꦆꦭ꧀ꦩꦸꦱꦼꦩꦸ*ꦏꦁꦝꦼꦝꦱꦂꦒꦒꦱꦤ꧀ꦗꦩꦤ꧀ꦲꦚꦂꦲꦶꦁꦠꦲꦸꦤ꧀꧇꧑꧙꧗꧐꧇-ꦄꦤ꧀꧈ꦥꦩꦶꦏꦶꦫꦤ꧀ꦲꦶꦏꦶꦢꦢꦶꦩꦶꦱꦸꦮꦸꦂꦱꦮꦶꦱꦺꦢꦶꦕꦺꦠꦏ꧀ꦱꦮꦼꦤꦺꦃꦧꦸꦏꦸꦲꦶꦁꦥꦸꦁꦏꦱꦤ꧀ꦠꦲꦸꦤ꧀꧇꧑꧙꧙꧐꧇-ꦲꦤ꧀ꦭꦤ꧀ꦢꦶꦒꦮꦺꦱꦮꦼꦤꦺꦃꦥ꦳ꦶꦊꦩ꧀ꦲꦶꦁꦢꦱꦮꦂꦱ꧉*ꦆꦤ꧀ꦠꦼꦂꦥꦿꦼꦠꦱꦶ*ꦱꦏꦆꦤ꧀ꦢꦶꦒꦺꦴꦮꦶꦱ꧀ꦩꦕꦼꦩ꧀ꦩꦕꦼꦩ꧀:ꦱꦏꦏꦁꦥꦿꦕꦪꦩꦼꦤꦮꦝꦺꦮꦺꦏꦺꦲꦶꦏꦸꦲꦷꦁꦠꦠꦫꦤ꧀ꦌꦮ꦳ꦺꦴꦭꦸꦱꦶꦩꦤꦸꦁꦱꦱꦧꦚ꧀ꦗꦸꦫꦺ(ꦏꦁꦩꦭꦃꦢꦸꦮꦺꦏꦪꦥꦫꦤꦺꦴꦂꦩꦭ꧀ꦏꦪꦠꦠꦺꦭꦺꦥꦠꦶ)ꦔꦤ꧀ꦠꦶꦏꦁꦚꦼꦧꦸꦠ꧀ꦧꦺꦴꦕꦃꦆꦤ꧀ꦢꦶꦒꦺꦴꦩꦶꦤꦁꦏꦧꦺꦴꦕꦃꦏꦁꦭꦸꦮꦶꦃꦢꦸꦮꦺꦫꦱꦲꦼꦩ꧀ꦥꦠꦶꦭꦤ꧀ꦏꦿꦼꦲꦠꦶꦥ꦳꧀꧈

꧋ꦱꦤꦢꦾꦤ꧀ꦲꦺꦴꦫꦲꦤꦧꦸꦏ꧀ꦠꦶꦥꦤꦭꦶꦠꦼꦤ꧀ꦏꦁꦩ꧀ꦧꦸꦏ꧀ꦠꦼꦏꦏꦺꦏꦲꦤꦤ꧀ꦧꦺꦴꦕꦃꦆꦤ꧀ꦢꦶꦒꦺꦴꦲꦸꦠꦮꦱꦶꦥ꦳ꦠꦺꦧꦺꦴꦕꦃꦏꦱꦼꦧꦸꦠ꧀‌꧈ꦏꦼꦢꦢꦺꦪꦤ꧀ꦆꦏꦶꦤꦫꦶꦏ꧀ꦏꦮꦶꦒꦠꦼꦤꦺꦮꦺꦴꦁꦠꦸꦮꦏꦁꦄꦤꦏꦺ*ꦢꦶꦢꦶꦪꦒ꧀ꦤꦺꦴꦱꦶꦱ꧀*ꦔꦭꦩꦶꦱꦸꦱꦃꦱꦶꦤꦲꦸꦲꦸꦠꦮꦏꦁꦥꦺꦔꦶꦤ꧀ꦲꦤꦏꦺ*ꦲꦶꦱ꧀ꦠꦶꦩꦺꦮ꧉*ꦥꦤꦼꦩꦸꦆꦏꦶꦚ꧀ꦗꦭꦫꦶꦏꦲꦸꦩ꧀ꦱ꧀ꦏꦼꦥ꧀ꦠꦶꦏ꧀ꦢꦸꦮꦺꦥꦤꦼꦩꦸꦩꦶꦤꦁꦏꦕꦫꦮꦺꦴꦁꦠꦸꦮꦤꦺꦲꦶꦏꦸꦱꦸꦥꦪꦔꦼꦤ꧀ꦝꦠꦼꦫꦥꦶꦥꦼꦢꦶꦪꦠꦿꦶꦏ꧀ꦲꦸꦠꦮꦢꦶꦪꦒ꧀ꦤꦺꦴꦱꦗꦶꦮꦏꦁꦥꦱ꧀꧈ꦝꦥ꧀ꦠꦂꦮꦠꦏ꧀ꦏꦁꦢꦶꦢꦸꦮꦺꦤꦶꦧꦺꦴꦕꦃꦲꦶꦤ꧀ꦢꦶꦒꦺꦴꦲꦸꦒꦢꦶꦱꦫꦸꦮꦺꦲꦩꦂꦒꦲꦸꦩꦸꦩ꧀ꦧꦔꦼꦠ꧀ꦱꦲꦺꦁꦒꦧꦶꦱꦢꦶꦠꦿꦼꦥꦏꦺꦏꦁꦒꦺꦴꦩꦼꦃꦏꦧꦺꦃꦲꦸꦮꦺꦴꦁ(ꦥ꦳ꦺꦴꦉꦂꦌꦥ꦳ꦺꦏ꧀)꧉ꦏꦼꦢꦢꦺꦪꦤ꧀ꦆꦤ꧀ꦢꦶꦒꦺꦴꦏꦠꦸꦢꦸꦃꦲꦸꦒꦥꦶꦫꦤ꧀ꦠꦶꦏꦁꦒꦺꦴꦤꦩ꧀ꦧꦁꦝꦸꦮꦶꦠ꧀ꦱꦏꦮꦺꦴꦁꦠꦸꦮꦏꦁꦒꦩ꧀ꦥꦁꦢꦶꦪꦥꦸꦱꦶ꧉

## ꦫꦺꦥ꦳ꦺꦫꦺꦤ꧀ꦱꦶ
ꦱꦠꦺꦧ꧀ꦭꦺꦴꦫ

thumb|right|250px|ꦱꦠꦺꦧ꧀ꦭꦺꦴꦫ
thumb|right|250px|ꦱꦠꦺꦧ꧀ꦭꦺꦴꦫꦥ꧀ꦭꦸꦱ꧀ꦏꦸꦮꦃ
thumb|right|250px|ꦱꦠꦺꦧ꧀ꦭꦺꦴꦫꦏ꧀ꦭꦼꦤ꧀ꦢꦼꦂ
thumb|right|250px|ꦱꦠꦺꦧ꧀ꦭꦺꦴꦫꦏꦭꦶꦧꦠ
꧋**ꦱꦠꦺꦧ꧀ꦭꦺꦴꦫ**ꦲꦶꦏꦸꦥꦔꦤꦤ꧀ꦲꦮꦸꦗꦸꦢ꧀ꦢꦒꦶꦁꦏꦁꦢꦶꦪꦶꦫꦶꦱ꧀ꦕꦶꦭꦶꦏ꧀-ꦕꦶꦭꦶꦏ꧀ꦧꦚ꧀ꦗꦸꦂꦢꦶꦱꦸꦤ꧀ꦢꦸꦏꦶꦭꦤ꧀ꦢꦶꦒꦫꦁ꧉ꦱꦠꦺꦧ꧀ꦭꦺꦴꦫꦲꦺꦴꦫꦥꦠꦶꦧꦺꦢꦏꦫꦺꦴꦱꦠꦺꦱꦏꦠ꧀ꦭꦠꦃꦭꦶꦪꦤꦺ꧈ꦪꦲꦶꦏꦸꦢꦶꦒꦮꦺꦱꦏ
#ꦲꦶꦮꦏ꧀ꦱꦥꦶ꧈
#ꦲꦶꦮꦏ꧀ꦮꦼꦝꦸꦱ꧀ꦲꦸꦠꦮ
#ꦲꦶꦮꦏ꧀ꦥꦶꦠꦶꦏ꧀꧈
꧋ꦏꦁꦢꦶꦱꦸꦤ꧀ꦢꦸꦏꦶꦔꦁꦒꦺꦴꦱꦸꦗꦺꦤ꧀ꦠꦼꦫꦸꦱ꧀ꦢꦶꦒꦫꦁꦔꦁꦒꦺꦴꦄꦉꦁ꧉
ꦄꦂꦱꦶꦠꦺꦏ꧀ꦠꦸꦂꦗꦮꦶ

꧋**ꦄꦂꦱꦶꦠꦺꦏ꧀ꦠꦸꦂꦗꦮꦶ**ꦥꦸꦤꦶꦏꦪꦱꦤ꧀ꦲꦶꦁꦏꦁꦮꦺꦴꦤ꧀ꦠꦼꦤ꧀ꦭꦤ꧀ꦒꦝꦃꦥꦲꦸꦒꦼꦫꦤ꧀ꦗꦮꦶ꧉ꦥꦤꦶꦁꦒꦭꦤ꧀ꦪꦱꦤ꧀ꦲꦶꦁꦏꦁꦥꦭꦶꦁꦭꦩꦶꦮꦺꦴꦤ꧀ꦠꦼꦤ꧀ꦲꦶꦁꦠꦤꦃꦗꦮꦶꦲꦶꦁꦒꦶꦃꦥꦸꦤꦶꦏꦕꦤ꧀ꦝꦶꦲꦶꦁꦏꦁꦱꦏꦶꦁꦮꦠꦸ꧉ꦕꦤ꧀ꦝꦶꦕꦤ꧀ꦝꦶꦮꦲꦸꦲꦁꦱꦭ꧀ꦏꦛꦃꦱꦩꦶꦤꦶꦥꦸꦤ꧀ꦏꦭꦶꦪꦤ꧀ꦄꦂꦱꦶꦠꦺꦏ꧀ꦠꦸꦂꦆꦤ꧀ꦝꦶꦪ꧈ꦮ꦳ꦶꦪꦺꦠ꧀ꦤꦩ꧀꧈ꦭꦤ꧀ꦏꦩ꧀ꦧꦺꦴꦗ꧉

꧋ꦧꦫꦧꦸꦝꦸꦂ꧈ꦕꦤ꧀ꦝꦶꦥꦭꦶꦁꦲꦒꦼꦁꦲꦶꦁꦏꦁꦢꦶꦥꦸꦤ꧀ꦢꦩꦼꦭ꧀ꦲꦶꦁꦲꦧꦢ꧀꧇꧙꧇꧈ꦒꦝꦃꦪꦱꦤ꧀ꦲꦶꦁꦏꦁꦧꦺꦤ꧀ꦠꦼꦤ꧀꧈ꦕꦤ꧀ꦝꦶꦲꦶꦁꦗꦮꦶꦱꦱꦩ꧀ꦥꦸꦤꦶꦥꦸꦤ꧀ꦲꦼꦩ꧀ꦥꦸꦱꦶꦤ꧀ꦝꦺꦴꦏ꧀ꦢꦢꦺꦴꦱ꧀ꦫꦠꦸꦠꦩ꧀ꦧꦃꦧꦺꦤ꧀ꦠꦼꦤ꧀ꦩꦭꦶꦃ꧉

## ꦲꦸꦩꦃꦲꦢꦠ꧀/ꦠꦿꦝꦶꦱꦶꦪꦺꦴꦤꦭ꧀
꧋ꦄꦂꦱꦶꦠꦺꦏ꧀ꦠꦸꦂꦗꦮꦶꦲꦸꦒꦶꦮꦺꦴꦤ꧀ꦠꦼꦤ꧀ꦲꦶꦁꦪꦱꦤ꧀ꦭꦶꦪꦤꦶꦥꦸꦤ꧀‌ꦲꦤ꧀ꦠꦮꦶꦱꦶꦥꦸꦤ꧀:
*ꦲꦸꦩꦃꦲꦢꦠ꧀ꦗꦮ
*ꦏꦿꦠꦺꦴꦤ꧀
*ꦭꦤ꧀ꦭꦶꦪꦤꦺ

## ꦲꦸꦒꦢꦼꦊꦁꦔꦼꦤ꧀
*ꦥꦼꦤ꧀ꦝꦥ
*ꦭꦶꦩꦱꦤ꧀
*ꦗꦺꦴꦒ꧀ꦭꦺꦴ
ꦤꦶꦭ

꧋**ꦤꦶꦭ**ꦲꦸꦠꦮ**ꦆꦤ꧀ꦢꦶꦒꦺꦴ**(ꦲꦸꦠꦮꦱ꧀ꦥꦼꦏ꧀ꦠꦿꦭ꧀ꦆꦤ꧀ꦢꦶꦒꦺꦴ)ꦆꦏꦸꦮꦂꦤꦲꦶꦁꦱ꧀ꦥꦼꦏ꧀ꦠꦿꦸꦩ꧀ꦏꦁꦢꦮꦒꦼꦭꦺꦴꦩ꧀ꦧꦁꦲꦺꦁꦲꦤ꧀ꦠꦫ꧇꧔꧔꧐꧇ꦭꦤ꧀꧇꧔꧒꧐꧇ꦤꦤꦺꦴꦩꦼꦠꦼꦂ꧈ꦢꦸꦩꦸꦤꦸꦁꦲꦤ꧀ꦠꦫꦤꦺꦮꦂꦤꦧꦶꦫꦸꦭꦤ꧀ꦈꦔꦸ꧉

꧋ꦠꦼꦩ꧀ꦧꦸꦁ“ꦆꦤ꧀ꦢꦶꦒꦺꦴ”ꦲꦱꦭ꧀ꦱꦏꦗꦼꦤꦼꦁꦠꦼꦠꦸꦮꦸꦲꦤ꧀ꦱꦏꦒꦺꦤꦸꦱ꧀*ꦆꦤ꧀ꦢꦶꦒꦺꦴꦥ꦳ꦼꦫ*(ꦩ꧀ꦭꦶꦒꦶꦠꦺꦴꦩ꧀꧈*ꦆ꧉ꦠꦶꦚ꧀ꦕ꧀ꦠꦺꦴꦫꦶꦪ*)ꦏꦁꦏꦁꦒꦺꦴꦥꦮꦂꦤꦱꦤ꧀ꦝꦔꦤ꧀꧈

꧋ꦮꦼꦂꦤꦲꦶꦏꦶꦩꦶꦤꦁꦏꦱꦭꦃꦱꦶꦗꦶꦱꦏꦥꦶꦠꦸꦁꦮꦂꦤꦱꦗꦼꦫꦺꦴꦤꦶꦁꦱ꧀ꦥꦼꦏ꧀ꦠꦿꦸꦩ꧀ꦎꦥ꧀ꦠꦶꦏ꧀ꦏꦁꦢꦶꦝꦺꦥ꦳ꦶꦤꦶꦱꦺꦏꦏꦺꦆꦱꦄꦕ꧀ꦤꦼꦮ꧀ꦠꦺꦴꦤ꧀꧉
* Indigo (Hex: #4B0082) (RGB: 75, 0, 130) 

## ꦲꦸꦒꦢꦼꦊꦁꦔꦼꦤ꧀ 
* ꦥꦿꦠꦺꦭꦤ꧀ꦮꦂꦤ
ꦌꦭ꧀ꦩꦸ

꧋**ꦌꦭ꧀ꦩꦸ**ꦱꦒꦼꦢ꧀ꦲꦠꦼꦒꦼꦱ꧀ꦥꦿꦺꦴꦱꦺꦱ꧀ꦔꦁꦱꦭꦏꦼꦤ꧀ꦥꦼꦔꦼꦠꦈꦮꦤ꧀‌꧈ꦲꦸꦠꦮꦶꦥꦼꦔꦼꦠꦈꦮꦤ꧀ꦏꦎꦂꦒꦤꦶꦱꦱꦶꦲꦶꦁꦏꦁꦢꦶꦥꦸꦤꦸꦥꦢꦺꦴꦱ꧀ꦩꦮꦶꦥꦿꦺꦴꦱꦺꦱ꧀ꦮꦲꦸ꧉*ꦥꦿꦺꦴꦱꦺꦱ꧀ꦏꦌꦭ꧀ꦩꦸꦮꦤ꧀*ꦲꦶꦁꦒꦶꦃꦥꦸꦤꦶꦏꦕꦫꦔꦁꦱꦭꦏꦼꦤ꧀ꦥꦼꦔꦼꦠꦲꦸꦮꦤ꧀ꦏꦤ꧀ꦛꦶꦱꦶꦱ꧀ꦠꦼꦩꦠꦶꦱ꧀ꦥꦿꦏꦮꦶꦱ꧀ꦱꦠꦸꦁꦒꦭꦶꦁꦱꦶꦱ꧀ꦠꦼꦩ꧀꧉ꦲꦱꦶꦭ꧀ꦱꦶꦱ꧀ꦠꦼꦩꦠꦶꦱ꧀ꦥꦸꦤꦶꦏꦭꦶꦩꦿꦲꦶꦥꦸꦤ꧀ꦮꦸꦗꦸꦢ꧀ꦩꦼꦠꦺꦴꦢꦼꦆꦭ꧀ꦩꦶꦪꦃ꧈ꦭꦤ꧀ꦱꦶꦱ꧀ꦠꦼꦩ꧀ꦏꦱꦼꦧꦠ꧀ꦭꦶꦩꦿꦲꦶꦥꦸꦤ꧀ꦲꦶꦁꦒꦶꦃꦥꦸꦤꦶꦏꦲꦭꦩ꧀ꦱꦼꦩꦼꦱ꧀ꦠ꧉ꦲꦶꦁꦥꦔꦼꦂꦠꦺꦴꦱꦤ꧀ꦥꦸꦤꦶꦏꦌꦭ꧀ꦩꦸꦲꦱꦿꦶꦁꦱꦶꦤꦼꦧꦸꦠ꧀**ꦱꦻꦤ꧀ꦱ꧀**꧉

꧋ꦤꦔꦶꦁ꧈ꦌꦭ꧀ꦩꦸꦱꦒꦼꦢ꧀ꦲꦸꦒꦶꦠꦼꦒꦼꦱꦶꦥꦸꦤ꧀ꦧꦺꦤ꧀ꦠꦼꦤ꧀ꦏꦭꦶꦪꦤ꧀ꦥꦼꦔꦼꦂꦠꦺꦴꦱꦤ꧀ꦱꦆꦤ꧀ꦱ꧀꧈ꦲꦶꦁꦩꦱꦫꦏꦠ꧀ꦆꦤ꧀ꦢꦺꦴꦤꦺꦱꦶꦪ꧈ꦲꦱꦿꦶꦁꦏꦥꦶꦉꦁꦆꦱ꧀ꦠꦶꦭꦃ"ꦌꦭ꧀ꦩꦸꦲꦶꦉꦁ"꧈ꦲꦶꦁꦒꦶꦃꦥꦸꦤꦶꦏꦌꦭ꧀ꦩꦸꦲꦶꦁꦏꦁꦒꦝꦃꦏꦺꦴꦤꦺꦴꦠꦱꦶꦲꦮꦺꦴꦤ꧀‌ꦲꦸꦩ꧀ꦥꦩꦶꦤꦶꦥꦸꦤ꧀ꦒꦝꦃꦩꦏ꧀ꦤꦌꦭ꧀ꦩꦸꦲꦶꦁꦏꦁꦩꦸꦚ꧀ꦕꦸꦭ꧀ꦱꦏꦶꦁꦏꦼꦏꦶꦪꦠꦤ꧀ꦒꦆꦧ꧀ꦏꦤ꧀ꦛꦶꦠꦸꦗꦸꦮꦤ꧀ꦏꦁꦒꦺꦠꦸꦩꦶꦤ꧀ꦢꦏ꧀ꦲꦭ꧉

꧋ꦌꦭ꧀ꦩꦸꦱꦒꦼꦢ꧀ꦏꦒꦺꦴꦭꦺꦴꦔꦏꦼꦤ꧀ꦩꦶꦠꦸꦫꦸꦠ꧀ꦕꦫꦥꦸꦤꦶꦏ
*ꦲꦸꦩꦤꦶꦪꦺꦴꦫ
*ꦌꦭ꧀ꦩꦸꦱꦺꦴꦱꦶꦪꦭ꧀
*ꦌꦭ꧀ꦩꦸꦥꦱ꧀ꦠꦶ(ꦌꦭ꧀ꦩꦸꦏꦤ꧀ꦛꦶꦠꦼꦒꦼꦱ꧀ꦆꦁꦏꦁꦭꦁꦏꦸꦁꦏꦼꦠꦠ꧀)
**ꦌꦭ꧀ꦩꦸꦠꦼꦫꦥꦤ꧀(ꦫꦺꦏꦪꦱ)
**ꦩꦠꦼꦩꦠꦶꦏ
**ꦌꦭ꧀ꦩꦸꦄꦭꦩ꧀
*ꦌꦭ꧀ꦩꦸꦏꦝꦺꦴꦏ꧀ꦠꦼꦫꦤ꧀ꦭꦤ꧀ꦥ꦳ꦂꦩꦱꦶ

꧋ꦏꦼꦢꦃꦢꦶꦥꦸꦚ꧀ꦕꦛꦼꦠ꧀ꦧꦶꦭꦶꦃꦥꦩꦶꦱꦲꦤ꧀ꦥꦸꦤꦶꦏꦝꦼꦝꦱꦂꦏꦺꦴꦤ꧀ꦱꦺꦥ꧀ꦥ꦳ꦶꦭ꧀ꦱꦥ꦳ꦠ꧀ꦤꦒꦫꦶꦏꦶꦭꦺꦤ꧀꧉ꦠꦼꦎꦭꦺꦴꦒꦶ꧈ꦥꦺꦫꦔꦤ꧀ꦱꦤꦺꦱ꧀ꦱꦏꦶꦁꦥꦼꦔꦼꦠꦈꦮꦤ꧀ꦩꦤꦸꦁꦱ꧈ꦧꦺꦴꦠꦼꦤ꧀ꦏꦄꦁꦒꦼꦥ꧀ꦆꦭ꧀ꦩꦶꦪꦃꦱꦌꦁꦒꦏꦥꦶꦱꦲꦏꦼꦤ꧀꧈

꧋ꦌꦭ꧀ꦩꦸꦥꦱ꧀ꦠꦶꦚꦶꦤꦲꦺꦴꦤꦶꦄꦭꦩ꧀꧈ꦩꦠꦼꦩꦠꦶꦏ꧈ꦭꦤ꧀ꦠꦼꦏ꧀ꦤꦺꦴꦭꦺꦴꦒꦶ꧈ꦩꦤꦮꦶꦌꦭ꧀ꦩꦸꦱꦺꦴꦱꦶꦪꦭ꧀ꦚꦶꦤꦲꦺꦴꦤꦶꦥꦿꦶꦭꦏꦸꦩꦤꦸꦁꦱꦭꦤ꧀ꦩꦱꦫꦏꦠ꧀꧉

꧋ꦠꦺꦪꦺꦴꦫꦶ"ꦆꦭ꧀ꦩꦶꦪꦃ"ꦒꦝꦃꦱꦶꦥꦠ꧀ꦎꦧ꧀ꦗꦼꦏ꧀ꦠꦶꦥ꦳꧀–ꦱꦒꦼꦢ꧀ꦏꦧꦸꦏ꧀ꦠꦺꦪꦏꦼꦤ꧀ꦏꦤ꧀ꦛꦶꦄꦲꦺꦩ꧀ꦥꦶꦫꦶꦱ꧀–ꦭꦤ꧀"ꦥꦿꦼꦢꦶꦏ꧀ꦠꦶꦥ꦳꧀"–ꦔꦶꦤ꧀ꦠꦼꦤ꧀ꦲꦱꦶꦭ꧀ꦲꦺꦩ꧀ꦥꦶꦫꦶꦱ꧀ꦲꦶꦁꦏꦁꦱꦒꦼꦢ꧀ꦢꦶꦥꦸꦤ꧀ꦥꦿꦶꦏ꧀ꦱ꧈ꦭꦤ꧀ꦠꦼꦩ꧀ꦠꦸꦏꦺꦩꦮꦺꦴꦤ꧀ꦱꦒꦼꦢ꧀ꦲꦸꦒꦶꦏꦺꦴꦱꦺꦴꦏ꧀ꦧꦭꦺꦤ꧀꧈

꧋ꦱꦥꦺꦫꦔꦤ꧀ꦥꦤꦼꦩꦺꦴꦤ꧀ꦏꦌꦭ꧀ꦩꦸꦮꦤ꧀ꦱꦒꦼꦢ꧀*ꦕꦺꦴꦈꦤ꧀ꦠꦼꦂ-ꦆꦤ꧀ꦠꦸꦮꦶꦠꦶꦮ꦳ꦼ*ꦱꦔꦼꦠ꧀꧈ꦠꦺꦪꦺꦴꦫꦶꦄꦠꦺꦴꦩ꧀ꦲꦸꦩ꧀ꦥꦩꦶꦤꦶꦥꦸꦤ꧀‌꧈ꦤꦼꦢꦲꦏꦼꦤ꧀ꦧꦶꦭꦶꦃꦥꦿꦺꦴꦁꦏꦭꦤ꧀ꦒꦿꦤꦶꦠ꧀ꦆꦁꦏꦁꦏꦠꦶꦔꦭ꧀ꦲꦮꦿꦠ꧀‌꧈ꦲꦠꦺꦴꦱ꧀‌꧈ꦭꦤ꧀ꦥꦝꦼꦠ꧀ꦚꦠꦤꦶꦥꦸꦤ꧀ꦮꦸꦗꦸꦢ꧀ꦏꦺꦴꦩ꧀ꦧꦶꦤꦱꦶꦱꦸꦧꦠꦺꦴꦩꦶꦏ꧀ꦏꦛꦃꦥꦂꦠꦶꦏꦼꦭ꧀ꦲꦶꦁꦏꦁꦱꦠꦸꦁꦒꦭ꧀ꦏꦺꦩꦮꦺꦴꦤ꧀ꦧꦺꦴꦠꦼꦤ꧀ꦒꦝꦃꦱꦶꦥꦠ꧀-ꦱꦶꦥꦠ꧀ꦏꦱꦼꦧꦠ꧀‌꧈ꦲꦶꦁꦏꦁꦌꦮꦃꦫꦶꦏꦠ꧀ꦱꦔꦼꦠ꧀ꦲꦶꦁꦱꦠꦸꦁꦒꦭꦶꦁꦫꦸꦮꦁꦲꦶꦁꦏꦁꦩꦺꦃꦏꦺꦴꦱꦺꦴꦁ꧉
ꦏꦼꦤ꧀ꦠꦿꦸꦁ

꧋**ꦏꦼꦤ꧀ꦠꦿꦸꦁ**ꦲꦶꦏꦸꦠꦺꦴꦤ꧀ꦠꦺꦴꦤꦤ꧀ꦠꦿꦝꦶꦱꦶꦪꦺꦴꦤꦭ꧀ꦱꦼꦤꦶꦠꦸꦠꦸꦂꦲꦸꦠꦮꦭꦺꦱꦤ꧀ꦮꦸꦗꦸꦢ꧀ꦕꦫꦶꦠꦕꦫꦶꦠꦏꦁꦔꦤ꧀ꦝꦸꦠ꧀ꦥꦶꦠꦸꦢꦸꦃꦲꦸꦫꦶꦥ꧀ꦭꦤ꧀ꦩꦺꦴꦫꦭ꧀‌꧈ꦢꦶꦲꦶꦫꦶꦁꦔꦶꦔꦁꦒꦺꦴꦠꦼꦠꦧꦸꦲꦤ꧀ꦠꦼꦂꦧꦁꦲꦸꦠꦮꦉꦧꦤ꧉ꦱꦼꦤꦶꦲꦶꦏꦶꦱꦸꦩꦼꦧꦂꦲꦶꦁꦠ꧀ꦭꦠꦃꦗꦮꦠꦼꦔꦃꦭꦤ꧀ꦗꦮꦮꦺꦠꦤ꧀꧈ꦩ꧀ꦭꦶꦒꦶꦲꦶꦁꦭꦭꦢꦤ꧀ꦥꦸꦂꦮꦢꦢꦶ꧈ꦧ꧀ꦭꦺꦴꦫ꧈ꦭꦤ꧀ꦠꦸꦧꦤ꧀꧉ꦢꦶꦲꦫꦤꦶꦏꦼꦤ꧀ꦠꦿꦸꦁꦲꦮꦶꦠ꧀ꦱ꧀ꦮꦫꦠꦼꦠꦧꦸꦃꦲꦤ꧀ꦤꦺꦥꦚ꧀ꦕꦺꦤ꧀ꦩꦸꦤꦶ"ꦠꦿꦸꦁꦠꦿꦸꦁꦠꦿꦸꦁ"꧉ꦲꦶꦁꦏꦧꦸꦥꦠꦺꦤ꧀ꦧ꧀ꦭꦺꦴꦫ꧈ꦱꦼꦤꦶꦏꦼꦤ꧀ꦠꦿꦸꦁꦮꦶꦱ꧀ꦢꦶꦏꦼꦤꦭ꧀ꦮꦶꦮꦶꦠ꧀ꦠꦲꦸꦤ꧀꧇꧑꧙꧑꧕꧇꧉

## ꦭꦏꦺꦴꦤ꧀ꦏꦼꦤ꧀ꦠꦿꦸꦁ
꧋ꦕꦫꦶꦠꦏꦁꦢꦶꦠꦸꦠꦸꦂꦫꦏꦺꦮꦸꦗꦸꦢ꧀ꦲꦶꦏꦪꦠ꧀ꦥꦫꦤꦧꦶꦲꦶꦱ꧀ꦭꦩ꧀‌꧈ꦲꦶꦏꦪꦠ꧀ꦲꦩꦶꦂꦲꦩ꧀ꦗ꦳ꦃꦲꦸꦠꦮꦕꦫꦶꦠ"ꦱꦼꦫꦶꦧꦸꦱꦠꦸꦩꦭꦩ꧀"꧉ꦱꦭꦶꦪꦤꦺꦲꦶꦏꦪꦠ꧀ꦲꦏꦸ꧈ꦲꦸꦒꦢꦶꦕꦫꦶꦠꦏꦏꦺꦭꦏꦺꦴꦤ꧀ꦧꦧꦢ꧀ꦠꦤꦃꦗꦮꦭꦤ꧀ꦕꦫꦶꦠꦫꦏꦾꦠ꧀ꦏꦪꦩꦼꦤꦏ꧀ꦗꦶꦁꦒ꧈ꦗꦏꦠꦫꦸꦧ꧀‌꧈ꦧ꧀ꦭꦕꦁꦔ꧀ꦒꦶꦭꦭꦤ꧀ꦥꦸꦠꦿꦶꦒꦸꦩꦼꦁ꧉
꧋ꦲꦶꦁꦗꦩꦤ꧀ꦧꦶꦪꦺꦤ꧀‌꧈ꦠꦺꦴꦤ꧀ꦠꦺꦴꦤꦤ꧀ꦲꦶꦏꦶꦧꦶꦱꦔꦤ꧀ꦠꦶꦱꦮꦼꦔꦶꦩꦸꦥꦸꦠ꧀‌꧈ꦤꦔꦶꦁꦱꦆꦏꦶꦮꦶꦱ꧀ꦢꦶꦕꦼꦤ꧀ꦝꦏꦏꦺꦢꦢꦶ꧇꧓꧇ꦔꦤ꧀ꦠꦶ꧇꧕꧇ꦗꦩ꧀ꦮꦌ꧉ꦗꦩꦤ꧀ꦱꦲꦶꦏꦶꦤꦱꦶꦧ꧀ꦱꦼꦤꦶꦏꦼꦤ꧀ꦠꦿꦸꦁꦮꦶꦱ꧀ꦩꦸꦠꦮꦠꦶꦫꦶꦧꦔꦼꦠ꧀‌꧈ꦲꦮꦶꦠ꧀ꦏꦺꦭꦔꦤ꧀ꦒꦺꦤꦼꦫꦱꦶꦥꦼꦤꦼꦫꦸꦱ꧀꧈

## ꦮꦕꦤ꧀
* *Pantun Kentrung*, anggitan Suripan Sadi Hutomo, Penerbit Buku Obor, ISBN 979-461-153-0
 
## ꦥꦿꦤꦭꦚ꧀ꦗꦧ 
* ꦏꦺꦴꦩ꧀ꦥꦱ꧀:ꦤꦱꦶꦧ꧀ꦱꦼꦤꦶꦏꦼꦤ꧀ꦠꦿꦸꦁꦢꦫꦶꦧ꧀ꦭꦺꦴꦫ
ꦧꦶꦂꦠꦮꦶꦭ꧀

(ꦏꦸꦤꦶꦁ)꧈ꦱꦸꦢꦤ꧀(ꦧꦶꦫꦸ)꧈ꦱꦼꦒꦶꦠꦶꦒꦲꦭ'ꦆꦧ꧀ꦱꦶꦁꦢꦶꦏ꧀ꦭꦲꦶꦩ꧀ꦩꦼꦱꦶꦂꦭꦤ꧀ꦱꦸꦢꦤ꧀(ꦲꦶꦗꦺꦴ)꧈ꦭꦤ꧀ꦧꦶꦂꦠꦮꦶꦭ꧀ꦲꦤ꧀ꦠꦫꦤꦺꦩꦼꦱꦶꦂꦭꦤ꧀ꦱꦸꦢꦤ꧀(ꦥꦸꦠꦶꦃ)]]

꧋**ꦧꦶꦂꦠꦮꦶꦭ꧀**꧈ꦏꦝꦁꦏꦭꦢꦶꦱꦼꦧꦸꦠ꧀**ꦱꦼꦒꦶꦠꦶꦒꦧꦶꦂꦠꦮꦶꦭ꧀**꧈ꦩꦶꦤꦁꦏꦮꦶꦭꦪꦃꦱꦶꦁꦤꦸꦠꦸꦥꦶꦏꦁꦢꦸꦩꦸꦤꦸꦁꦲꦶꦁꦲꦤ꧀ꦠꦫꦤꦼꦩꦼꦱꦶꦂꦭꦤ꧀ꦱꦸꦢꦤ꧀꧉ꦮꦶꦭꦪꦃꦲꦶꦏꦶꦲꦺꦴꦫꦢꦶꦏ꧀ꦭꦲꦶꦩ꧀ꦢꦺꦤꦶꦁꦤꦼꦒꦫꦲꦥꦮꦲꦺ꧈ꦩꦸꦭꦢꦢꦶꦠꦼꦂꦫꦤꦸꦭ꧀ꦭꦶꦪꦸꦱ꧀(ꦠꦤꦃꦲꦺꦴꦫꦲꦤꦮꦺꦴꦁ)꧉

꧋ꦮꦶꦭꦪꦃꦆꦏꦶꦢꦶꦏꦸꦮꦱꦤꦶꦩꦼꦱꦶꦂꦲꦶꦁꦠꦲꦸꦤ꧀꧇꧑꧙꧐꧒꧇ꦄꦩꦂꦒꦢꦢꦶꦥꦥꦤ꧀ꦥꦔꦺꦴꦤꦤ꧀ꦏꦁꦒꦺꦴꦱꦸꦏꦸꦲꦧꦧ꧀ꦢ꧉ꦱꦲꦶꦏꦶ꧈ꦩꦼꦱꦶꦂꦲꦶꦱꦶꦃꦩꦿꦺꦤ꧀ꦠꦃꦧꦶꦂꦠꦮꦶꦭ꧀ꦤꦔꦶꦁꦮꦶꦭꦪꦃꦏꦱꦼꦧꦸꦠ꧀ꦲꦺꦴꦫꦲꦤꦲꦶꦁꦥꦼꦠꦥꦩꦿꦼꦤ꧀ꦠꦃꦩꦼꦱꦶꦂ꧉

## ꦫꦺꦥ꦳ꦺꦫꦺꦤ꧀ꦱꦶ
ꦥꦱꦸꦏꦤ꧀ꦒꦫꦸꦢ

꧋**ꦥꦱꦸꦏꦤ꧀ꦒꦫꦸꦢ**ꦢꦶꦕꦼꦏꦏ꧀**ꦏꦺꦴꦔ**ꦲꦸꦠꦮ**ꦏꦺꦴꦤ꧀ꦠꦶꦔꦼꦤ꧀ꦒꦫꦸꦢ**ꦪꦲꦶꦏꦸꦮꦢꦾꦧꦭꦠꦼꦤ꧀ꦠꦫꦤꦱꦶꦪꦺꦴꦤꦭ꧀ꦆꦤ꧀ꦝꦺꦴꦤꦺꦱꦶꦪꦏꦁꦠꦶꦤꦁꦒꦼꦤꦃꦲꦶꦁꦤꦒꦫꦭꦶꦪ(ꦩꦚ꧀ꦕ)꧉ꦆꦤ꧀ꦝꦺꦴꦤꦺꦱꦶꦪꦮꦶꦮꦶꦠꦶꦔꦸꦪꦸꦧ꧀ꦱꦂꦠꦔꦶꦫꦶꦩ꧀ꦮꦢꦾꦧꦭꦒꦫꦸꦢꦏꦁꦒꦺꦴꦥꦺꦫꦔꦤꦶꦁꦮꦢꦾꦧꦭꦠꦠꦠꦼꦤ꧀ꦠꦿꦼꦩ꧀ꦥꦧꦧꦮꦶꦮꦶꦠ꧀ꦠꦲꦸꦤ꧀꧇꧑꧙꧕꧗꧇꧉

## ꦫꦺꦥ꦳ꦺꦫꦺꦤ꧀ꦱꦶ
ꦤꦒꦫꦶ

꧋**ꦤꦒꦫꦶ**꧈ꦲꦶꦏꦸꦥꦩꦺꦫꦔꦤ꧀ꦮꦼꦮꦼꦁꦏꦺꦴꦤ꧀ꦲꦢ꧀ꦩꦶꦤꦶꦱ꧀ꦠꦿꦠꦶꦥ꦳꧀ꦲꦶꦁꦥꦿꦺꦴꦮ꦳ꦶꦤ꧀ꦱꦶꦱꦸꦩꦠꦿꦏꦸꦭꦺꦴꦤ꧀꧈ꦆꦤ꧀ꦝꦺꦴꦤꦺꦱꦶꦪꦲꦶꦁꦠꦠꦫꦤ꧀ꦱꦔꦶꦱꦺꦴꦫꦺꦏꦕꦩꦠꦤ꧀꧉ꦲꦶꦱ꧀ꦠꦶꦭꦃ"ꦤꦒꦫꦶ"ꦔ꧀ꦒꦤ꧀ꦠꦺꦏ꧀ꦏꦏꦺ"ꦢꦺꦱ"꧈ꦏꦁꦱꦢꦸꦫꦸꦔꦺꦢꦶꦥꦶꦒꦸꦤ꧀ꦏꦏꦏꦺꦲꦶꦁꦱꦸꦩꦠꦿꦏꦸꦭꦺꦴꦤ꧀ꦏꦪꦢꦺꦤꦺꦲꦶꦁꦥꦿꦺꦴꦮ꦳ꦶꦤ꧀ꦱꦶꦥꦿꦺꦴꦮ꦳ꦶꦤ꧀ꦱꦶꦭꦶꦪꦲꦶꦁꦆꦤ꧀ꦝꦺꦴꦤꦺꦱꦶꦪ꧉ꦱꦮꦶꦗꦶꦤꦶꦁꦤꦒꦫꦶꦢꦶꦥꦁꦒꦼꦝꦺꦤꦶꦢꦺꦤꦶꦁ**ꦮꦭꦶꦤꦒꦫꦶ**꧉

꧋ꦤꦒꦫꦶꦩꦶꦤꦁꦏꦏꦼꦱꦠꦸꦮꦤ꧀ꦩꦱꦫꦏꦠ꧀ꦏꦸꦏꦸꦩ꧀ꦏꦁꦢꦸꦮꦺꦮꦠꦼꦱ꧀ꦮꦠꦼꦱ꧀ꦮꦼꦮꦼꦁꦏꦺꦴꦤ꧀ꦏꦁꦢꦸꦮꦺꦮꦼꦮꦼꦤꦁꦏꦁꦒꦺꦴꦔꦠꦸꦂꦭꦤ꧀ꦔꦸꦫꦸꦱ꧀ꦏꦥꦼꦤ꧀ꦠꦶꦔꦤ꧀ꦩꦱꦫꦏꦠ꧀ꦲꦶꦁꦥꦥꦤ꧀ꦩꦲꦸ꧈ꦩꦶꦠꦸꦫꦸꦠ꧀ꦲꦱꦭ꧀ꦲꦸꦱꦸꦭ꧀ꦭꦤ꧀ꦲꦢꦠ꧀ꦲꦶꦱ꧀ꦠꦶꦪꦢꦠ꧀ꦲꦶꦁꦥꦁꦒꦺꦴꦤꦤ꧀ꦩꦲꦸꦏꦁꦢꦶꦲꦏꦺꦴꦤꦶꦭꦤ꧀ꦢꦶꦏꦸꦂꦩꦠꦶꦱꦗꦼꦫꦺꦴꦤꦶꦁꦱꦶꦱ꧀ꦠꦼꦩ꧀ꦥꦩꦫꦺꦤ꧀ꦠꦲꦃꦤ꧀ꦤꦒꦫꦏꦼꦱꦠꦸꦮꦤ꧀ꦫꦺꦥꦸꦧ꧀ꦭꦶꦏ꧀ꦲꦶꦤ꧀ꦝꦺꦴꦤꦺꦱꦶꦪ꧉

꧋ꦤꦒꦫꦶꦢꦸꦢꦸꦧꦮꦲꦤ꧀ꦏꦕꦩꦠꦤ꧀ꦲꦩꦂꦒꦏꦕꦩꦠꦤ꧀ꦩꦶꦤꦁꦏꦥꦺꦫꦔꦤꦶꦁꦥꦿꦁꦏꦠ꧀ꦭꦭꦢꦤ꧀ꦏꦧꦸꦥꦠꦺꦤ꧀/ꦏꦸꦛ꧈ꦭꦤ꧀ꦤꦒꦫꦶꦢꦸꦢꦸꦩꦶꦤꦁꦏꦥꦺꦫꦔꦤꦶꦁꦥꦿꦁꦏꦠ꧀ꦭꦭꦢꦤ꧀꧈ꦧꦺꦢꦏꦫꦺꦴꦏꦭꦸꦫꦲꦤ꧀꧈ꦤꦒꦫꦶꦢꦸꦮꦺꦲꦏ꧀ꦔꦠꦸꦂꦮꦼꦮꦼꦁꦏꦺꦴꦤꦺꦏꦁꦊꦧꦶꦃꦲꦺꦴꦩ꧀ꦧꦺꦂ꧉ꦤꦔꦶꦁꦱꦗꦼꦫꦺꦴꦤꦶꦁꦥꦼꦂꦏꦼꦩ꧀ꦧꦔꦤꦺ꧈ꦱꦶꦗꦶꦤꦒꦫꦶꦧꦶꦱꦢꦶꦠꦶꦁꦏꦠꦏꦺꦱ꧀ꦠꦠꦸꦱꦺꦢꦢꦶꦏꦭꦸꦫꦲꦤ꧀꧈

## ꦫꦺꦥ꦳ꦺꦫꦺꦤ꧀ꦱꦶ
ꦏꦺꦴꦫꦺꦪ

꧋**ꦏꦺꦴꦫꦺꦪ**ꦲꦶꦏꦸꦱꦮꦶꦗꦶꦤꦶꦁꦤꦒꦫꦏꦁꦧꦶꦪꦺꦤꦺꦩꦤꦸꦁꦒꦭ꧀ꦏꦁꦲꦤꦲꦶꦁꦈꦗꦸꦁꦏꦺꦴꦫꦺꦪꦲꦶꦁꦄꦱꦶꦪꦮꦺꦠꦤ꧀(ꦲꦶꦁꦲꦤ꧀ꦠꦫꦤꦺꦠꦶꦪꦺꦴꦁꦏꦺꦴꦏ꧀ꦭꦤ꧀ꦗꦼꦥꦁ)꧉ꦤꦒꦫꦲꦶꦏꦶꦏꦥꦶꦱꦃꦢꦢꦶꦫꦺꦴꦁꦤꦒꦫ—*ꦫꦺꦥꦸꦧ꧀ꦭꦶꦏ꧀ꦏꦺꦴꦫꦺꦪ*(ꦏꦺꦴꦫꦺꦪꦏꦶꦢꦸꦭ꧀)ꦭꦤ꧀*ꦫꦺꦥꦸꦧ꧀ꦭꦶꦏ꧀ꦫꦏꦾꦠ꧀ꦢꦼꦩꦺꦴꦏꦿꦠꦶꦏ꧀ꦏꦺꦴꦫꦺꦪ*(ꦏꦺꦴꦫꦺꦪꦭꦺꦴꦂ)ꦱꦮꦶꦱꦺꦥꦼꦫꦁꦢꦺꦴꦚ꧇꧒꧇ꦤꦭꦶꦏꦠꦲꦸꦤ꧀꧇꧑꧙꧔꧕꧇꧉

꧋ꦏꦺꦴꦫꦺꦪꦏꦶꦢꦸꦭ꧀ꦧꦚ꧀ꦗꦸꦂꦔꦿꦼꦩ꧀ꦧꦏꦢꦢꦶꦤꦒꦫꦢꦺꦩꦺꦴꦏꦿꦠꦶꦱ꧀ꦱꦲꦸꦤ꧀ꦠꦫꦏꦺꦴꦫꦺꦪꦭꦺꦴꦂꦩꦮꦲꦭꦸꦮꦤ꧀ꦏꦸꦩꦶꦤꦶꦱ꧀꧉ꦒꦼꦤ꧀ꦢꦺꦫꦥꦤꦸꦁꦒꦭꦤ꧀ꦏꦺꦴꦫꦺꦪꦲꦱꦿꦶꦁꦢꦶꦥꦶꦒꦸꦤꦏꦏꦺꦏꦁꦒꦺꦴꦩꦿꦺꦥꦿꦺꦱꦼꦤ꧀ꦠꦱꦶꦏꦏꦺꦏꦺꦴꦫꦺꦪꦤꦭꦶꦏꦲꦗꦁꦈꦭꦃꦫꦒꦆꦤ꧀ꦠꦼꦂꦤꦱꦶꦪꦺꦴꦤꦭ꧀‌꧈ꦤꦔꦶꦁꦒꦼꦤ꧀ꦢꦺꦫꦩꦲꦸꦢꦸꦢꦸꦮꦸꦗꦸꦢ꧀ꦒꦼꦤ꧀ꦢꦺꦫꦉꦱ꧀ꦩꦶꦏꦭꦺꦴꦫꦺꦴꦤꦒꦫ꧉

꧋ꦲꦩꦂꦒꦗꦩꦤ꧀ꦢꦶꦤꦱ꧀ꦠꦶ-ꦢꦶꦤꦱ꧀ꦠꦶꦱꦗꦫꦃꦮꦶꦱ꧀ꦫꦩ꧀ꦥꦸꦁ꧈ꦲꦶꦱ꧀ꦠꦶꦭꦃꦏꦺꦴꦫꦺꦪꦱꦲꦶꦏꦶꦢꦶꦝꦺꦥ꦳ꦶꦤꦶꦱꦶꦏꦏꦺꦝꦼꦝꦱꦂꦒꦧꦸꦔꦤ꧀꧇꧒꧇ꦲꦺꦤ꧀ꦠꦶꦠꦱ꧀ꦏꦁꦏꦥꦺꦫꦁꦢꦺꦤꦶꦁꦒꦫꦶꦱ꧀*ꦢꦼꦩꦂꦏꦱꦶꦩꦶꦭꦶꦠꦼꦂ*ꦥꦫꦉꦭ꧀꧇꧓꧘꧇꧈ꦪꦲꦶꦏꦸꦏꦺꦴꦫꦺꦪꦭꦺꦴꦂꦭꦤ꧀ꦏꦺꦴꦫꦺꦪꦏꦶꦢꦸꦭ꧀꧉ꦈꦗꦸꦁꦏꦺꦴꦫꦺꦪꦲꦶꦁꦱꦶꦱꦶꦃꦭꦺꦴꦂꦢꦶꦮꦠꦼꦱꦶꦢꦺꦤꦶꦁꦫꦫꦠꦭꦤ꧀ꦫꦸꦱ꧀ꦭꦤ꧀ꦲꦶꦁꦱꦶꦱꦶꦃꦭꦺꦴꦂ-ꦮꦺꦠꦤ꧀‌꧈ꦱꦂꦠꦗꦼꦥꦁꦲꦶꦁꦱꦶꦱꦶꦃꦏꦶꦢꦸꦭ꧀-ꦮꦺꦠꦤ꧀ꦏꦁꦢꦶꦥꦶꦱꦲꦏꦺꦏꦫꦺꦴꦱꦼꦭꦠ꧀ꦏꦺꦴꦫꦺꦪ꧉
## ꦫꦸꦗꦸꦏ꧀ꦏꦤ꧀
ꦧꦶꦏꦄꦩ꧀ꦧꦺꦴꦤ꧀

jmpl|ꦏꦸꦮꦺꦧꦶꦏꦄꦩ꧀ꦧꦺꦴꦤ꧀
꧋**ꦧꦶꦏꦄꦩ꧀ꦧꦺꦴꦤ꧀**ꦥꦸꦤꦶꦏꦱꦠꦸꦁꦒꦭꦶꦁꦗꦶꦤꦶꦱ꧀ꦏꦸꦮꦼꦲꦸꦠꦮꦶꦝꦲꦫꦤ꧀ꦲꦶꦁꦏꦁꦲꦱꦭꦶꦥꦸꦤ꧀ꦱꦏꦶꦁꦆꦤ꧀ꦝꦺꦴꦤꦺꦱꦶꦪ꧉ꦏꦸꦮꦼꦏꦱꦼꦧꦠ꧀ꦢꦶꦥꦸꦤ꧀ꦢꦩꦼꦭ꧀ꦱꦏꦶꦁꦧꦲꦤ꧀ꦧꦲꦤ꧀ꦏꦢꦺꦴꦱ꧀ꦢꦺꦤꦺꦲꦼꦤ꧀ꦝꦺꦴꦒ꧀/ꦠꦶꦒꦤ꧀‌ꦒꦸꦭꦭꦤ꧀ꦱꦤ꧀ꦠꦼꦤ꧀꧉ꦧꦶꦏꦲꦩ꧀ꦧꦺꦴꦤ꧀ꦥꦸꦤꦶꦏꦭꦶꦩꦿꦲꦶꦥꦸꦤ꧀ꦢꦶꦥꦸꦤ꧀ꦱꦢꦺꦏꦤ꧀ꦛꦶꦫꦱꦥꦻꦴꦤ꧀꧉ꦤꦔꦶꦁꦱꦩꦼꦤꦶꦏꦱꦩ꧀ꦥꦸꦤ꧀ꦮꦺꦴꦤ꧀ꦠꦼꦤ꧀ꦮ꦳ꦫꦶꦪꦤ꧀ꦫꦱꦱꦤꦺꦱꦶꦥꦸꦤ꧀ꦏꦢꦺꦴꦱ꧀ꦢꦺꦤꦺꦔ꧀ꦒꦶꦤꦏꦏꦼꦤ꧀ꦫꦱꦢꦸꦫꦺꦤ꧀꧈ꦏꦼꦗꦸ꧈ꦭꦤ꧀ꦕꦺꦴꦏ꧀ꦭꦠ꧀꧉ꦧꦶꦏꦄꦩ꧀ꦧꦺꦴꦤ꧀ꦭꦶꦩꦿꦲꦶꦥꦸꦤ꧀ꦱꦒꦼꦢ꧀ꦲꦮꦺꦠ꧀ꦱꦲꦺꦏꦶꦫꦁꦭꦁꦏꦸꦁꦱꦼꦏꦮꦤ꧀ꦢꦶꦤ꧀ꦠꦼꦤ꧀ꦲꦩꦂꦒꦶꦧꦶꦧꦂꦥꦸꦤꦶꦏꦏꦸꦮꦺꦏꦱꦼꦧꦠ꧀ꦭꦗꦼꦁꦢꦢꦺꦴꦱ꧀ꦱꦤ꧀ꦱꦪꦲꦠꦺꦴꦱ꧀꧈

꧋ꦩꦶꦠꦸꦫꦸꦠ꧀ꦲꦤ꧀ꦝꦫꦤ꧀ꦱꦏꦶꦁ**ꦩ꧀ꦩꦸꦲꦂꦎꦩ꧀ꦠꦠꦺꦴꦏ꧀**꧈ꦱꦠꦸꦁꦒꦭꦶꦁꦧꦸꦢꦪꦮꦤ꧀ꦭꦤ꧀ꦱꦼꦗꦮꦫꦤ꧀‌꧈ꦏꦸꦮꦺꦧꦶꦏꦄꦩ꧀ꦧꦺꦴꦤ꧀ꦥꦸꦤꦶꦏꦥꦶꦏꦤ꧀ꦠꦸꦏ꧀ꦲꦶꦁꦤ꧀ꦱ꧀ꦥꦶꦫꦱꦶꦱꦏꦶꦁꦏꦸꦮꦺꦲꦶꦁꦏꦁꦏ꦳ꦱ꧀ꦱꦏꦶꦁꦩꦼꦭꦪꦸꦲꦶꦁꦒꦶꦃꦥꦸꦤꦶꦏꦧꦶꦏꦲꦸꦠꦮꦶꦧꦶꦁꦏ꧉ꦱꦊꦗꦼꦔꦶꦥꦸꦤ꧀ꦢꦶꦥꦸꦤ꧀ꦢꦩꦼꦭ꧀ꦩꦺꦴꦢꦶꦥ꦳ꦶꦏꦱꦶꦏꦭꦶꦪꦤ꧀ꦧꦲꦤ꧀ꦥꦔꦼꦩ꧀ꦧꦁꦆꦁꦏꦁꦮꦸꦗꦸꦢ꧀ꦤꦶꦫ(ꦠꦸꦮꦏ꧀ꦲꦼꦤꦲꦻꦴ)ꦢꦸꦩꦸꦒꦶꦱꦒꦼꦢ꧀ꦢꦢꦺꦴꦱ꧀ꦒꦿꦺꦴꦁꦒꦺꦴꦔꦤ꧀ꦒꦿꦺꦴꦁꦒꦺꦴꦔꦤ꧀ꦭꦤ꧀ꦧꦺꦤ꧀ꦠꦼꦤ꧀ꦏꦭꦶꦪꦤ꧀ꦏꦸꦮꦺꦧꦶꦏꦲꦸꦠꦮꦶꦧꦶꦁꦏꦏ꦳ꦱ꧀ꦱꦏꦶꦁꦩꦼꦭꦪꦸꦮꦲꦸ꧉ꦱꦭꦗꦼꦔꦶꦥꦸꦤ꧀ꦥꦶꦪꦩ꧀ꦧꦏꦶꦥꦸꦤ꧀ꦔꦤ꧀ꦝꦫꦏꦼꦤ꧀ꦧꦶꦭꦶꦃꦏꦸꦮꦺꦏꦱꦼꦧꦠ꧀ꦢꦶꦥꦸꦤ꧀ꦮꦠꦤꦶꦧꦶꦏꦲꦩ꧀ꦧꦺꦴꦤ꧀ꦲꦩꦂꦒꦶꦆꦁꦏꦁꦱꦥꦶꦱꦤ꧀ꦢꦶꦥꦸꦤ꧀ꦱꦢꦺꦭꦤ꧀ꦏꦺꦴꦤ꧀ꦝꦁꦮꦺꦴꦤ꧀ꦠꦼꦤ꧀ꦲꦶꦁꦱꦶꦩ꧀ꦥꦁꦩꦂꦒꦶꦲꦩ꧀ꦧꦺꦴꦤ꧀ꦱꦼꦲꦶꦏꦼꦫꦩꦺꦢꦤ꧀꧈

꧋ꦧꦶꦏꦲꦩ꧀ꦧꦺꦴꦤ꧀ꦥꦸꦤꦶꦏꦢꦶꦥꦸꦤ꧀ꦩꦔꦼꦂꦠꦺꦴꦱꦶꦩꦶꦤꦁꦏꦲꦁꦱꦭ꧀ꦲꦁꦱꦭ꧀ꦏ꦳ꦱ꧀ꦱꦏꦶꦁꦏꦸꦛꦩꦺꦢꦤ꧀꧈ꦱꦸꦩꦠꦿꦭꦺꦴꦂ꧉ꦮꦺꦴꦤ꧀ꦠꦼꦤ꧀ꦲꦶꦁꦩꦼꦢꦤ꧀ꦩꦂꦒꦶꦩꦺꦴꦗꦺꦴꦥꦲꦶꦠ꧀ꦲꦶꦁꦮꦼꦮꦼꦁꦏꦺꦴꦤ꧀ꦩꦺꦢꦤ꧀ꦥꦼꦠꦶꦱꦃꦥꦸꦤꦶꦏꦮꦺꦴꦤ꧀ꦠꦼꦤ꧀ꦱꦼꦏꦼꦝꦶꦏꦶꦥꦸꦤ꧀꧇꧓꧐꧇ꦠꦺꦴꦏꦺꦴꦲꦶꦁꦏꦁꦚꦢꦺꦏꦸꦮꦺꦥꦸꦤꦶꦏ꧉ꦱꦧꦼꦤ꧀ꦠꦺꦴꦏꦺꦴꦲꦶꦁꦥꦥꦤ꧀ꦏꦱꦼꦧꦠ꧀ꦱꦒꦼꦢ꧀ꦚꦢꦺꦭꦁꦏꦸꦁꦱꦏꦶꦁ꧇꧑꧐꧐꧐꧇ꦧꦸꦁꦏꦸꦱ꧀ꦧꦶꦏꦲꦩ꧀ꦧꦺꦴꦤ꧀ꦲꦶꦁꦱꦧꦼꦤ꧀ꦢꦶꦤ꧀ꦠꦼꦤꦶꦥꦸꦤ꧀ꦩꦼꦤꦮꦶꦧꦝꦺꦔꦚ꧀ꦕꦶꦏ꧀ꦢꦶꦤ꧀ꦠꦼꦤ꧀ꦫꦶꦪꦪ꧉ꦢꦶꦥꦸꦤ꧀ꦥꦿꦏꦶꦫꦏꦏꦼꦤ꧀ꦱꦼꦧꦠꦤ꧀ꦧꦶꦏꦲꦩ꧀ꦧꦺꦴꦤ꧀ꦥꦸꦤꦶꦏꦩꦼꦢꦭ꧀ꦱꦏꦶꦁꦏꦼꦧꦶꦪꦱꦲꦤ꧀ꦩꦱꦾꦫꦏꦠ꧀ꦲꦶꦁꦏꦁꦫꦸꦩꦶꦪꦶꦤ꧀ꦤꦼꦩ꧀ꦧꦺꦠꦼꦥꦁꦏꦭꦶꦪꦤ꧀ꦧꦶꦏꦲꦶꦁꦏꦁꦢꦶꦥꦸꦤ꧀ꦢꦩꦼꦭ꧀ꦮꦺꦴꦤ꧀ꦠꦼꦤ꧀ꦲꦶꦁꦩꦂꦒꦶꦲꦩ꧀ꦧꦺꦴꦤ꧀‌ꦩꦼꦢꦤ꧀꧈ꦲꦁꦒꦺꦤꦶꦥꦸꦤ꧀ꦚꦼꦧꦠ꧀ꦧꦶꦏꦲꦩ꧀ꦧꦺꦴꦤ꧀ꦱꦩꦼꦤꦶꦏꦢꦢꦺꦴꦱ꧀ꦠꦿꦝꦶꦱꦶꦱꦶꦤꦤ꧀ꦝꦶꦁꦏꦭꦶꦪꦤ꧀ꦩꦼꦏꦫꦶꦥꦸꦤ꧀ꦲꦶꦤ꧀ꦢꦸꦱ꧀ꦠꦿꦶꦝꦲꦫꦤ꧀ꦥꦸꦤꦶꦏ꧉

## ꦫꦺꦥ꦳ꦺꦫꦺꦤ꧀ꦱꦶ
ꦝꦸꦒ꧀ꦝꦺꦫꦤ꧀

[thumb|250px|ꦗꦺꦴꦒꦺꦢ꧀ꦱꦼꦩꦫꦔꦤ꧀ꦭꦤ꧀[ꦮꦫꦏ꧀ꦔꦼꦤ꧀ꦝꦺꦴꦒ꧀ꦲꦶꦁꦏꦂꦤꦮ꦳ꦭ꧀ꦝꦸꦒ꧀ꦝꦺꦫꦤ꧀(ꦒꦩ꧀ꦧꦂꦏꦥꦕꦏ꧀ꦲꦷꦁꦱꦸꦮꦫꦩꦼꦂꦢꦺꦏ꧇꧒꧐꧇ꦗꦸꦭꦶ꧇꧒꧐꧑꧒꧇)]]
꧋**ꦝꦸꦒ꧀ꦝꦺꦫꦤ꧀**ꦪꦲꦶꦏꦸꦱꦭꦃꦱꦶꦗꦶꦤꦺꦲꦢꦶꦕꦫꦠꦿꦢꦶꦱꦶꦏꦸꦛꦱꦼꦩꦫꦁꦏꦁꦢꦶꦪꦤꦏꦏꦺꦱꦼꦩꦶꦁꦒꦸꦱꦢꦸꦫꦸꦔꦺꦥꦱ꧉ꦠꦼꦩ꧀ꦧꦸꦁꦝꦸꦒ꧀ꦢꦺꦫꦤ꧀ꦲꦶꦏꦸꦢꦸꦩꦢꦶꦱꦏ"ꦝꦸꦒ꧀ꦝꦸꦒ꧀"ꦏꦁꦠꦼꦒꦼꦱꦺꦧꦼꦝꦸꦒ꧀ꦭꦤ꧀"ꦝꦺꦂ"ꦏꦁꦔꦼꦩꦸꦱꦸꦫꦱꦱ꧀ꦮꦫꦩꦿꦶꦪꦼꦩ꧀꧈ꦝꦸꦒ꧀ꦢꦺꦫꦤ꧀ꦥꦢꦠꦤ꧀ꦢꦶꦲꦤꦏꦏꦺꦲꦤꦲꦺꦴꦁꦥꦱꦂꦗꦺꦴꦲꦂ꧈ꦤꦔꦶꦁꦱꦲꦶꦏꦶꦝꦸꦒ꧀ꦢꦺꦫꦤ꧀ꦢꦶꦲꦤꦏꦏꦺꦲꦤꦲꦶꦁꦔꦉꦥ꧀ꦱ꧀ꦠꦱꦶꦪꦸꦤ꧀ꦠꦮꦁ꧉ꦝꦸꦒ꧀ꦢꦺꦫꦤ꧀ꦫꦕꦏꦺꦢꦶꦫꦩꦼꦏꦏꦺꦏꦭꦶꦪꦤ꧀ꦥꦱꦂꦠꦿꦢꦶꦱꦶ꧈ꦗꦗꦤ꧀ꦗꦗꦤ꧀ꦥꦱꦂ꧈ꦢꦺꦴꦭꦤꦤ꧀ꦢꦺꦴꦭꦤꦤ꧀‌꧈ꦭꦤ꧀ꦱꦏ꧀ꦥꦤꦸꦁꦒꦭꦤꦺ꧉ꦢꦺꦴꦭꦤꦤ꧀ꦏꦁꦏ꦳ꦱ꧀ꦲꦤꦲꦶꦁꦝꦸꦒ꧀ꦢꦼꦫꦤ꧀ꦪꦲꦶꦏꦸꦮꦫꦏ꧀ꦔꦼꦤ꧀ꦝꦺꦴꦒ꧀ꦭꦤ꧀ꦢꦺꦴꦭꦤꦤ꧀ꦥꦱꦫꦤ꧀ꦏꦁꦢꦶꦒꦮꦺꦱꦏꦊꦩꦃ(ꦒꦿꦧꦃ)꧉ꦲꦕꦫꦥꦸꦚ꧀ꦕꦏ꧀ꦲꦶꦁꦝꦸꦒ꧀ꦢꦺꦫꦤ꧀ꦫꦕꦏꦺꦢꦶꦲꦤꦏꦏꦺꦠꦼꦭꦸꦁꦢꦶꦤꦱꦢꦸꦫꦸꦔꦺꦥꦱꦢꦶꦮꦶꦮꦶꦠꦶ꧉ꦲꦢꦶꦕꦫꦲꦶꦏꦸꦢꦶꦫꦩꦼꦏꦏꦺꦏꦤ꧀ꦛꦶꦔꦤꦏꦏꦺꦏꦂꦤꦮ꦳ꦭ꧀ꦮꦫꦏ꧀ꦔꦼꦤ꧀ꦝꦺꦴꦒ꧀ꦏꦁꦢꦶꦥꦼꦭꦺꦴꦤꦶꦥꦫꦥꦼꦗꦧꦠ꧀ꦲꦤꦲꦶꦁꦏꦸꦛꦱꦼꦩꦫꦁ꧈ꦥꦫꦱꦶꦱ꧀ꦮꦏꦁꦏꦥꦶꦭꦶꦃ꧈ꦥꦫꦱꦼꦤꦶꦩꦤ꧀‌꧈ꦭꦤ꧀ꦱꦏ꧀ꦥꦤꦸꦁꦒꦭꦤꦺ꧉

꧋ꦱꦢꦸꦫꦸꦁꦔꦺꦏꦂꦤꦮ꦳ꦭ꧀ꦮꦫꦏ꧀ꦔꦼꦤ꧀ꦝꦺꦴꦒ꧀ꦢꦶꦩꦸꦭꦻ꧈ꦲꦢꦶꦕꦫꦲꦶꦏꦸꦢꦶꦮꦶꦮꦶꦠꦶꦏꦤ꧀ꦛꦶꦢꦺꦴꦔꦧꦉꦁꦧꦉꦁꦱꦸꦥꦪꦏꦸꦛꦱꦼꦩꦫꦁꦭꦤ꧀ꦮꦂꦒꦤꦺꦢꦢꦶꦭꦸꦮꦶꦃꦲꦥꦶꦏ꧀ꦏꦧꦺꦃ꧉

꧋ꦝꦸꦒ꧀ꦝꦺꦫꦤ꧀ꦱꦭꦶꦪꦤꦺꦏꦁꦒꦺꦴꦱꦫꦤꦲꦶꦧꦸꦫꦤ꧀ꦲꦸꦒꦢꦶꦩꦏ꧀ꦱꦸꦢꦏꦺꦏꦁꦒꦺꦴꦱꦫꦤꦢꦏ꧀ꦮꦃꦆꦱ꧀ꦭꦩ꧀꧈

## ꦱꦗꦫꦃ 
꧋ꦝꦸꦒ꧀ꦝꦺꦫꦤ꧀ꦢꦶꦮꦶꦮꦶꦠꦶꦲꦶꦁꦥꦩꦫꦺꦤ꧀ꦠꦲꦤꦺꦏꦚ꧀ꦗꦼꦁꦧꦸꦥꦠꦶꦫꦩꦠꦄꦥꦸꦂꦧꦤꦶꦔꦿꦠ꧀ꦤꦭꦶꦏꦠꦲꦸꦤ꧀꧇꧑꧘꧙꧑꧇ꦩꦶꦤꦁꦏꦥꦿꦠꦤ꧀ꦝꦠꦼꦏꦤꦺꦮꦸꦭꦤ꧀ꦱꦸꦕꦶꦫꦩꦼꦭꦤ꧀꧉ꦤꦭꦶꦏꦱꦼꦩꦤ꧈ꦫꦢꦼꦤ꧀ꦠꦸꦩꦼꦁꦒꦸꦁꦥꦸꦂꦧꦺꦴꦤꦶꦔꦿꦠ꧀ꦔꦼꦂꦱꦏꦏꦺꦲꦤꦤꦺꦠꦤ꧀ꦝꦮꦶꦮꦶꦠꦶꦁꦥꦱꦏꦁꦒꦺꦴꦧꦼꦧꦿꦪꦤ꧀ꦲꦒꦸꦁꦏꦸꦛꦱꦼꦩꦫꦁ꧉ꦲꦮꦶꦠ꧀ꦱꦏꦲꦶꦏꦸ꧈ꦢꦶꦲꦤꦏꦏꦺꦏꦒꦶꦪꦠꦤ꧀ꦲꦶꦁꦲꦭꦸꦤ꧀ꦲꦭꦸꦤ꧀ꦏꦁꦢꦶꦠꦼꦏꦤꦶꦱꦏꦤꦤꦺꦲꦺꦠ꧀ꦤꦶꦱ꧀ꦭꦤ꧀ꦒꦺꦴꦭꦺꦴꦔꦤ꧀ꦩꦱꦫꦏꦠ꧀ꦱꦼꦩꦫꦁ꧉ꦲꦶꦁꦗꦩꦤ꧀ꦏꦺꦴꦭꦺꦴꦤꦶꦪꦭ꧀ꦮꦭꦤ꧀ꦢꦥ꦳ꦺꦱ꧀ꦠꦶꦮ꦳ꦭ꧀ꦝꦸꦒ꧀ꦢꦺꦫꦤ꧀ꦢꦶꦥꦸꦱꦠꦏꦺꦲꦶꦁꦠ꧀ꦭꦠꦃꦱꦶꦩ꧀ꦥꦁꦭꦶꦩꦱꦼꦩꦫꦁ꧉

## ꦕꦛꦼꦠꦤ꧀ꦱꦶꦏꦶꦭ꧀
ꦱꦲꦫ

thumb|right|300px|ꦕꦶꦠꦿꦱꦠꦼꦭꦶꦠ꧀
**ꦱꦲꦫ**ꦲꦶꦏꦸꦲꦫꦲꦫꦱꦩꦸꦤ꧀ꦒꦼꦝꦺꦝꦺꦮꦺꦱꦢꦺꦴꦚꦏꦁꦏꦥꦶꦁꦭꦺꦴꦫꦺꦴ(ꦏꦁꦏꦥꦶꦁꦥꦶꦱꦤ꧀ꦲꦶꦏꦸꦄꦤ꧀ꦠꦂꦠꦶꦏ)꧉ꦲꦩ꧀ꦧꦤꦺꦥꦸꦚ꧀ꦗꦸꦭ꧀꧇꧙꧐꧐꧐꧐꧐꧐꧇&nbsp;ꦏꦩ²ꦭꦤ꧀ꦥꦥꦤꦺꦲꦤꦲꦶꦁꦭꦺꦴꦂꦄꦥ꦳ꦿꦶꦏꦭꦤ꧀ꦲꦸꦩꦸꦫꦺꦮꦶꦱ꧀꧇꧒꧈꧕꧇ꦪꦸꦠꦠꦲꦸꦤ꧀꧉ꦠ꧀ꦭꦠꦃꦄꦩꦺꦫꦶꦏꦱꦫꦺꦏꦠ꧀ꦏꦧꦺꦃꦧꦶꦱꦥꦱ꧀ꦭꦸꦩꦼꦧꦸꦲꦶꦁꦮꦼꦮꦼꦁꦏꦺꦴꦤ꧀ꦮꦭꦸꦏꦂꦤꦮꦲꦶꦏꦶ꧉ꦗꦼꦤꦼꦔꦺꦪꦆꦏꦸ*ꦱꦲꦫ*꧈ꦢꦶꦗꦸꦥꦸꦏ꧀ꦱꦏꦧꦱꦄꦫꦧ꧀(صحراء)ꦏꦁꦠꦼꦒꦼꦱꦺꦲꦫꦲꦫꦮꦼꦝꦶ꧉
## ꦕꦼꦏꦏ꧀ 
꧋ꦮꦠꦼꦱ꧀ꦮꦠꦼꦱ꧀ꦱꦲꦫꦲꦶꦏꦸ:ꦒꦸꦤꦸꦁꦄꦠ꧀ꦭꦱ꧀ꦭꦤ꧀ꦱꦒꦫꦠꦼꦔꦃꦲꦶꦁꦱꦶꦱꦶꦃꦭꦺꦴꦂ꧈ꦱꦒꦫꦄꦧꦁꦭꦤ꧀ꦩꦼꦱꦶꦂꦲꦶꦁꦱꦶꦱꦶꦃꦮꦺꦠꦤ꧀꧈ꦱꦩꦺꦴꦢꦿꦄꦠ꧀ꦭꦤ꧀ꦠꦶꦏ꧀ꦲꦶꦁꦱꦶꦱꦶꦃꦏꦸꦭꦺꦴꦤ꧀ꦭꦤ꧀ꦲꦶꦁꦱꦶꦱꦶꦃꦏꦶꦢꦸꦭ꧀ꦠ꧀ꦭꦠꦃꦱꦸꦢꦤ꧀ꦭꦤ꧀ꦱꦲꦼꦭ꧀꧉

꧋ꦏꦶꦫꦏꦶꦫꦕꦕꦲꦺꦏꦁꦤ꧀ꦢꦸꦤꦸꦔꦶꦱꦲꦫꦲꦤ꧇꧒꧈꧕꧇ꦪꦸꦠꦗꦶꦮ꧉
## ꦫꦸꦗꦸꦏ꧀ꦏꦤ꧀
ꦗꦫꦤ꧀ꦏꦺꦥꦁ

꧋**ꦗꦫꦤ꧀ꦏꦺꦥꦁ**ꦪꦲꦶꦏꦸꦥꦶꦫꦤ꧀ꦠꦶꦏꦁꦢꦶꦁꦒꦺꦴꦥꦫꦥꦫꦒꦗꦺꦴꦒꦺꦢ꧀ꦧꦫꦺꦴꦔꦤ꧀꧈ꦲꦺꦧꦺꦒ꧀꧈ꦗꦛꦶꦭꦤ꧀ꦭꦤ꧀ꦫꦺꦪꦺꦴꦒ꧀꧉

## ꦮꦸꦗꦸꦢ꧀
꧋ꦢꦶꦪꦫꦤꦶꦗꦫꦤ꧀ꦏꦼꦥꦁꦲꦩꦂꦒꦮꦸꦗꦸꦢꦺꦏꦪꦗꦫꦤ꧀꧇꧒꧇ꦢꦶꦩꦺꦤ꧀ꦱꦶꦏꦁꦢꦶꦒꦮꦺꦱꦏꦏꦺꦥꦁꦲꦸꦠꦮꦲꦶꦫꦠꦤ꧀ꦥꦿꦶꦁꦠꦶꦥꦶꦱ꧀ꦠꦶꦥꦶꦱ꧀ꦏꦁꦢꦶꦲꦤꦩ꧀ꦏꦤ꧀ꦛꦶꦫꦥꦼꦠ꧀꧈ꦲꦶꦁꦱꦶꦱꦶꦃꦥꦶꦁꦒꦶꦂꦏꦺꦥꦁꦩꦲꦸꦢꦶꦮꦺꦤꦺꦃꦲꦶꦮꦼꦁꦏꦸꦲꦸꦠꦮꦧ꧀ꦭꦼꦁꦏꦼꦂꦱꦏꦱꦶꦒꦫꦤ꧀ꦥꦿꦶꦁ꧈ꦲꦶꦁꦥꦔꦗꦧ꧀ꦱꦸꦥꦪꦧꦶꦱꦏꦏꦸꦭꦤ꧀ꦤꦩ꧀ꦤꦩꦤ꧀ꦏꦺꦥꦁꦲꦺꦴꦫꦲꦸꦝꦂ꧉ꦲꦶꦁꦒꦸꦭꦸꦤꦺꦗꦫꦤ꧀ꦢꦶꦮꦺꦤꦺꦃꦲꦶꦠꦭꦶꦩꦶꦤꦁꦏꦏꦁꦒꦺꦴꦔ꧀ꦒꦤ꧀ꦠꦸꦁꦔꦏꦺꦗꦫꦤ꧀ꦲꦶꦁꦥꦸꦤ꧀ꦝꦏ꧀ꦲꦸꦠꦮꦒꦸꦭꦸꦥꦫꦒꦗꦺꦴꦒꦺꦢ꧀꧈ꦗꦫꦤ꧀ꦏꦺꦥꦁꦭꦸꦩꦿꦲꦺꦮꦂꦤꦥꦸꦠꦶꦃ꧈ꦲꦧꦁꦭꦤ꧀ꦲꦶꦉꦁ꧉ꦮꦸꦗꦸꦢ꧀ꦗꦫꦤ꧀ꦏꦺꦥꦁꦲꦸꦒꦔꦁꦒꦺꦴꦫꦩ꧀ꦧꦸꦠ꧀ꦭꦤ꧀ꦉꦫꦺꦴꦚ꧀ꦕꦺꦤ꧀ꦭꦶꦪꦤꦺ꧉

## ꦥꦶꦂꦱꦤꦶꦲꦸꦒ
*ꦧꦫꦺꦴꦔꦤ꧀
*ꦲꦺꦧꦺꦒ꧀
*ꦗꦛꦶꦭꦤ꧀
*ꦫꦺꦪꦺꦴꦒ꧀
## ꦫꦸꦗꦸꦏ꧀ꦏꦤ꧀
ꦭꦪꦔꦤ꧀

ꦆꦭꦸꦱ꧀ꦠꦿꦱꦶꦏꦺꦴꦤ꧀ꦱ꧀ꦠꦿꦸꦏ꧀ꦱꦶꦭꦪꦔꦤ꧀ꦏꦁꦥꦿꦱꦗ꧉|thumb
[220px|thumb|ꦭꦪꦔꦤ꧀ꦤꦒꦏꦁꦢꦮꦤꦺꦥꦸꦚ꧀ꦗꦸꦭ꧀꧇꧓꧐꧇ꦩꦺꦠꦼꦂꦏꦁꦢꦶꦪꦸꦤ꧀ꦝꦱꦗꦼꦫꦺꦴꦤꦶꦁꦥ꦳ꦺꦱ꧀ꦠꦶꦮ꦳ꦭ꧀ꦠꦈꦤꦤ꧀ꦲꦶꦁꦠꦲꦸꦤ꧀꧇꧒꧐꧐꧐꧇ꦲꦶꦁ[ꦧꦼꦂꦏꦼꦭꦺꦲꦶ꧈ꦕꦭꦶꦥ꦳ꦺꦴꦂꦤꦶꦪ꧉]]
thumb|220px|ꦭꦪꦔꦤ꧀ꦤꦸꦱ꧀ꦏꦁꦢꦶꦥꦚ꧀ꦗꦼꦂꦲꦶꦁꦥ꦳ꦼꦲꦼꦱ꧀ꦠꦶꦮ꦳ꦭ꧀ꦭꦪꦔꦤ꧀ꦲꦶꦁꦏ꧀ꦭꦺꦴꦮ꦳ꦶꦱ꧀ꦚꦸꦩꦺꦏ꧀ꦱꦶꦏꦺꦴ

꧋**ꦭꦪꦔꦤ꧀**ꦲꦶꦏꦸꦱꦭꦃꦱꦶꦗꦶꦤꦺꦢꦺꦴꦭꦤꦤ꧀ꦏꦁꦩꦶꦱꦸꦮꦸꦂꦔꦤ꧀ꦠꦶꦠꦼꦏꦤ꧀ꦩꦚ꧀ꦕꦤꦼꦒꦫ꧉ꦢꦺꦴꦭꦤꦤ꧀ꦭꦪꦔꦤ꧀ꦲꦶꦏꦸꦩꦼꦂꦭꦺꦴꦏꦏꦼꦭꦪꦔꦤ꧀‌ꦧꦼꦤꦁ꧈ꦭꦤ꧀ꦥꦶꦫꦤ꧀ꦠꦶꦏꦁꦒꦺꦴꦔꦸꦏꦼꦭ꧀ꦧꦼꦤꦁ꧉ꦢꦺꦴꦭꦤꦤ꧀ꦩꦚ꧀ꦗꦼꦂꦭꦪꦔꦤ꧀ꦧꦶꦱꦢꦶꦪꦤꦏꦏꦺꦆꦁꦱꦮꦃꦏꦁꦗꦼꦩ꧀ꦧꦂꦲꦸꦠꦮꦲꦶꦁꦭꦥꦔꦤ꧀꧈ꦤꦔꦶꦁꦗꦩꦤ꧀ꦱꦲꦶꦏꦶꦮꦶꦱ꧀ꦲꦏꦺꦃꦏꦁꦢꦺꦴꦭꦤꦤ꧀ꦭꦪꦔꦤ꧀ꦲꦶꦁꦥꦶꦁꦒꦶꦂꦥꦶꦁꦒꦶꦂꦢꦭꦤ꧀꧈ꦭꦪꦔꦤ꧀ꦢꦶꦒꦮꦺꦱꦏꦮꦫꦁꦏꦏꦁꦢꦶꦒꦮꦺꦱꦏꦥꦿꦶꦁꦢꦶꦱꦶꦱꦶꦏ꧀ꦕꦶꦭꦶꦏ꧀ꦢꦶꦒꦮꦺꦮꦔꦸꦤ꧀ꦥꦭꦁꦧꦚ꧀ꦗꦸꦂꦢꦶꦠꦭꦺꦤꦶꦔꦁꦒꦺꦧꦼꦤꦁ꧉ꦱꦧꦚ꧀ꦗꦸꦫꦺꦮꦫꦁꦏꦩꦲꦸꦢꦶꦧꦸꦁꦏꦸꦱ꧀ꦔꦁꦒꦺꦴꦢ꧀ꦭꦸꦮꦁ꧉

꧋ꦤꦭꦶꦏꦔꦸꦤ꧀ꦝꦲꦸꦠꦮꦔꦸꦩ꧀ꦧꦸꦭꦏꦺꦭꦪꦔꦤ꧀ꦎꦫꦄꦤꦄꦔꦶꦤ꧀ꦧꦚ꧀ꦗꦸꦂꦧꦺꦴꦕꦃꦧꦺꦴꦕꦃꦥꦝꦤꦼꦩ꧀ꦧꦁꦭꦒꦸꦏꦁꦢꦶꦥꦼꦂꦕꦪꦧꦶꦱꦔꦸꦤ꧀ꦢꦁꦄꦔꦶꦤ꧀ꦱꦲꦶꦫꦺꦏꦪꦩꦼꦁꦏꦺꦤꦺ:ꦕꦼꦩ꧀ꦥꦺꦕꦼꦩ꧀ꦥꦺ꧈ꦲꦸꦤ꧀ꦢꦁꦤꦧꦫꦠ꧀ꦒꦼꦝꦺ꧈ꦠꦏ꧀ꦲꦺꦴꦥꦲꦶꦢꦸꦢꦸꦃꦠꦥꦺ;ꦕꦼꦩ꧀ꦥꦕꦼꦩ꧀ꦥ꧈ꦲꦸꦤ꧀ꦢꦁꦤꦧꦫꦠ꧀ꦢꦮ꧈ꦢꦏ꧀ꦲꦺꦴꦥꦲꦶꦢꦸꦢꦸꦃꦏ꧀ꦭꦥ꧉
## ꦫꦸꦗꦸꦏ꧀ꦏꦤ꧀ 
* Wagner, D. Kites and Culture: The Spirit of Indonesia 
* Ruhe B. Muna cave painting is hard to date. Diakses 23 Januari 2009.
ꦧꦭ꧀ꦧꦭꦤ꧀

thumb|ꦧꦭ꧀ꦏꦁꦧꦶꦪꦱꦏꦁꦒꦺꦴꦧꦭ꧀ꦧꦭꦤ꧀
thumb|ꦱꦮꦶꦗꦶꦤꦶꦁꦥꦚꦼꦫꦁ(ꦲꦧꦁ)ꦔ꧀ꦒꦶꦫꦶꦁꦧꦭ꧀꧈
]]
thumb|ꦲꦶꦁꦧꦭ꧀ꦧꦭꦤ꧀‌꧈ꦠꦸꦗꦸꦮꦤ꧀ꦢꦱꦂꦥꦫꦥꦼꦁꦒꦼꦩꦂꦪꦲꦶꦏꦸꦚꦼꦁꦏꦸꦪꦸꦁꦠꦶꦩ꧀ꦚꦱꦗꦿꦺꦴꦤꦺꦥꦼꦂꦠꦤ꧀ꦢꦶꦔꦤ꧀ꦏꦱꦼꦧꦸꦠ꧀
꧋**ꦧꦭ꧀ꦧꦭꦤ꧀**ꦲꦶꦏꦸꦢꦺꦴꦭꦤꦤ꧀ꦧꦭ꧀ꦏꦁꦢꦶꦩꦲꦶꦤꦏꦺꦢꦺꦤꦶꦁꦫꦺꦴꦁꦠꦶꦩ꧀ꦭꦤ꧀ꦱꦧꦼꦤ꧀ꦠꦶꦩ꧀ꦢꦸꦩꦢꦶꦱꦏ꧇꧑꧑꧇ꦗꦸꦫꦸꦩꦲꦶꦤ꧀꧈ꦭꦸꦩꦼꦧꦸꦲꦶꦁꦲꦧꦢ꧀꧇꧒꧑꧇꧈ꦲꦸꦭꦃꦫꦒꦲꦶꦏꦶꦮꦶꦱ꧀ꦢꦶꦩꦲꦶꦤꦏꦺꦥꦸꦚ꧀ꦗꦸꦭ꧀꧇꧒꧕꧐꧇ꦪꦸꦠꦮꦺꦴꦁꦲꦶꦁ꧇꧒꧐꧐꧇ꦤꦒꦫ꧈ꦭꦤ꧀ꦤ꧀ꦢꦢꦺꦏꦏꦺꦲꦸꦭꦃꦫꦒꦥꦭꦶꦁꦏꦺꦴꦤ꧀ꦝꦁꦲꦶꦁꦢꦺꦴꦚ꧉ꦧꦭ꧀ꦧꦭꦤ꧀ꦲꦶꦏꦸꦠꦸꦗꦸꦮꦤꦺꦚꦶꦛꦏ꧀ꦒꦺꦴꦭ꧀ꦱꦏꦏꦺꦃꦲꦏꦺꦲꦺꦏꦤ꧀ꦛꦶꦔꦁꦒꦺꦴꦧꦭ꧀ꦱꦏꦏꦸꦭꦶꦠ꧀ꦲꦶꦒꦮꦁꦩꦸꦁꦱꦸꦃ꧉ꦧꦭ꧀ꦧꦭꦤ꧀ꦢꦶꦩꦻꦤ꧀ꦤꦏꦺꦲꦶꦁꦚ꧀ꦗꦼꦫꦺꦴꦭꦥꦔꦤ꧀ꦏꦁꦝꦥꦸꦫꦺꦥꦼꦱꦒꦶꦢꦮ꧈ꦲꦶꦁꦝꦸꦮꦸꦂꦱꦸꦏꦼꦠ꧀ꦲꦸꦠꦮꦱꦸꦏꦼꦠ꧀ꦱꦶꦤ꧀ꦠꦺꦠꦶꦱ꧀꧉

꧋ꦭꦸꦩꦿꦲꦺꦏꦁꦠꦸꦏꦁꦗꦒꦒꦮꦁꦏꦁꦢꦸꦮꦺꦲꦏ꧀ꦢꦺꦩꦺꦴꦏ꧀ꦧꦭ꧀ꦔꦁꦒꦺꦴꦠꦔꦤ꧀ꦲꦸꦠꦮꦊꦔꦼꦤ꧀ꦲꦶꦁꦚ꧀ꦗꦼꦫꦺꦴꦭꦭꦢꦤ꧀ꦒꦮꦔꦺ꧈ꦤꦔꦶꦁ꧇꧑꧐꧇(ꦱꦼꦥꦸꦭꦸꦃ)ꦗꦸꦫꦸꦩꦲꦶꦤ꧀ꦱꦭꦶꦪꦤꦺꦲꦩꦸꦁꦢꦶꦲꦶꦢꦶꦤꦏꦺꦔ꧀ꦒꦸꦤꦏꦏꦺꦏꦧꦺꦃꦲꦮꦏꦺꦱꦭꦶꦪꦤꦺꦠꦔꦤ꧀‌ꦭꦸꦩꦿꦲꦺꦔꦁꦒꦺꦴꦱꦶꦏꦶꦭ꧀ꦏꦁꦒꦺꦴꦤꦼꦤ꧀ꦝꦁ꧈ꦝꦝꦏꦁꦒꦺꦴꦔꦺꦴꦤ꧀ꦠꦿꦺꦴꦭ꧀ꦭꦤ꧀ꦱꦶꦫꦃꦏꦁꦒꦺꦴꦚꦸꦤ꧀ꦝꦸꦭ꧀ꦧꦭ꧀꧈ꦠꦶꦩ꧀ꦏꦁꦚꦶꦛꦏ꧀ꦒꦺꦴꦭ꧀ꦭꦸꦮꦶꦃꦲꦏꦺꦃꦲꦶꦁꦲꦏꦶꦂꦆꦏꦸꦢꦢꦶꦏꦁꦩꦼꦤꦁ꧉ꦤꦔꦶꦁꦲꦁꦒꦼꦂꦔꦤ꧀ꦠꦶꦮꦼꦏ꧀ꦠꦸꦲꦼꦤ꧀ꦠꦺꦏ꧀ꦲꦶꦁꦱꦶꦃꦲꦶꦩ꧀ꦧꦁ꧈ꦧꦶꦱꦢꦶꦪꦤꦏꦏꦺꦈꦤ꧀ꦝꦶꦪꦤ꧀ꦤ꧀ꦲꦺꦴꦮꦏꦏꦺꦮꦼꦏ꧀ꦠꦸꦲꦸꦠꦮꦲꦢꦸꦥꦼꦤꦭ꧀ꦠꦶ꧈ꦲꦶꦏꦸꦩꦤꦸꦠ꧀ꦏꦫꦺꦴꦥ꦳ꦺꦴꦂꦩꦠ꧀ꦏꦁꦒꦮꦺꦏꦼꦗꦸꦮꦫꦤ꧀꧈

꧋ꦲꦠꦸꦫꦤ꧀ꦥꦼꦂꦩꦻꦤꦤ꧀/ꦠꦼꦠꦤ꧀ꦝꦶꦁꦔꦤ꧀ꦭꦸꦩꦿꦲꦺꦢꦶꦲꦚꦫꦏꦺꦱꦧꦼꦤ꧀ꦠꦲꦸꦤ꧀ꦢꦺꦤꦶꦁꦆꦤ꧀ꦝꦸꦏ꧀ꦲꦺꦴꦂꦒꦤꦶꦱꦱꦶꦧꦭ꧀ꦧꦭꦤ꧀ꦲꦶꦤ꧀ꦠꦼꦂꦤꦱꦶꦪꦺꦴꦤꦭ꧀(ꦥ꦳ꦆꦥ꦳ꦄ)꧈ꦏꦁꦲꦸꦒꦤꦶꦤ꧀ꦢꦏꦏꦺꦥꦶꦪꦭꦢꦺꦴꦚꦱꦧꦼꦤ꧀ꦥꦠꦁꦠꦲꦸꦤ꧀ꦱꦥꦶꦱꦤ꧀꧈

## ꦫꦺꦥ꦳ꦺꦫꦺꦤ꧀ꦱꦶ
ꦮꦫꦸꦁꦄꦱꦼꦩ꧀, ꦧꦠꦁ

꧋**ꦮꦫꦸꦁꦄꦱꦼꦩ꧀**ꦲꦶꦏꦸꦏꦕꦩꦠꦤ꧀ꦲꦶꦁꦏꦧꦸꦥꦠꦺꦤ꧀ꦧꦠꦁ꧉

## ꦫꦺꦥ꦳ꦺꦫꦺꦤ꧀ꦱꦶ
ꦒꦺꦴꦭꦺꦴꦔꦤ꧀ꦲꦺꦠ꧀ꦤꦶꦏ꧀

꧋**ꦒꦺꦴꦭꦺꦴꦔꦤ꧀ꦲꦺꦠ꧀ꦤꦶꦏ꧀**ꦲꦸꦠꦮꦲꦶꦁꦧꦱꦱꦢꦶꦤꦢꦶꦤꦢꦶꦥꦶꦒꦸꦤꦏꦏꦺꦠꦼꦩ꧀ꦧꦸꦁ**ꦮꦺꦴꦁ**(ꦧꦱꦆꦁꦒꦿꦶꦱ꧀:*ꦲꦺꦠ꧀ꦤꦶꦏ꧀ꦒꦿꦸꦥ꧀*)꧈ꦲꦶꦏꦸꦒꦺꦴꦭꦺꦴꦔꦤ꧀ꦩꦤꦸꦁꦱꦱꦶꦁꦏꦲꦶꦏꦼꦠ꧀ꦢꦺꦤꦶꦁꦏꦱꦢꦫꦤ꧀ꦭꦤ꧀ꦲꦶꦝꦺꦤ꧀ꦠꦶꦠꦱ꧀ꦲꦮꦸꦗꦸꦢ꧀"ꦚꦮꦶꦗꦶꦤꦶꦁꦏꦧꦸꦢꦪꦤ꧀"꧈ꦢꦺꦤꦺꦏꦱꦢꦫꦤ꧀ꦭꦤ꧀ꦲꦶꦢꦺꦤ꧀ꦠꦶꦠꦱ꧀ꦩꦲꦸꦏꦼꦉꦥ꧀(ꦤꦔꦶꦁꦲꦺꦴꦫꦠꦤ꧀ꦱꦃ)ꦢꦶꦏꦸꦮꦠꦏꦺꦲꦤꦤꦺꦧꦱ(ꦩꦭꦃꦏꦝꦁꦏꦭꦲꦭꦶꦫꦤ꧀ꦲꦒꦩ)꧉

## ꦲꦸꦒꦢꦼꦊꦁꦔꦼꦤ꧀
*ꦧꦁꦱ
*ꦏꦧꦸꦢꦪꦤ꧀
*ꦥꦿꦠꦺꦭꦤ꧀ꦱꦸꦏꦸꦲꦶꦁꦆꦤ꧀ꦢꦺꦴꦤꦺꦱꦶꦪ
## ꦫꦸꦗꦸꦏ꧀ꦏꦤ꧀
ꦮꦺꦴꦁ

:''ꦏꦕꦲꦶꦏꦶꦮꦸꦗꦸꦢ꧀ꦏꦕꦢꦶꦱꦩ꧀ꦧꦶꦒꦸꦮꦱꦶꦧꦧ꧀**ꦮꦺꦴꦁ**
#ꦮꦺꦴꦁꦱꦶꦁꦲꦠꦼꦒꦼꦱ꧀ꦗꦭ꧀ꦩꦩꦤꦸꦁꦱ
#ꦮꦺꦴꦁꦱꦶꦁꦲꦠꦼꦒꦼꦱ꧀ꦧꦁꦱꦲꦸꦠꦮꦱꦸꦏꦸꦧꦁꦱ
#ꦮꦺꦴꦁꦱꦶꦁꦲꦠꦼꦒꦼꦱ꧀ꦥꦢꦸꦤꦸꦁꦲꦶꦁꦱꦶꦗꦶꦠ꧀ꦭꦠꦃꦲꦸꦠꦮꦥꦁꦒꦺꦴꦤꦤ꧀꧈
ꦄꦫꦄꦫ

[thumb|right|400px|ꦱꦥꦶꦢꦶꦔꦺꦴꦤ꧀ꦲꦶꦁꦲꦫꦲꦫ[ꦒꦸꦢꦲꦸꦫꦶ꧈ꦒꦺꦪꦺꦴꦂꦒꦶꦪ꧉]] 
꧋**ꦄꦫꦄꦫ**ꦪꦲꦶꦏꦸꦥꦊꦩꦲꦤ꧀ꦗꦼꦩ꧀ꦧꦂꦏꦁꦲꦺꦴꦫꦠꦶꦤꦤ꧀ꦢꦸꦫꦤ꧀ꦠꦸꦂꦲꦺꦴꦫꦢꦶꦒꦫꦥ꧀ꦏꦁꦒꦺꦴꦱꦮꦃꦭꦤ꧀ꦠꦼꦒꦭ꧀꧉ꦲꦶꦁꦏꦫꦁꦥꦢꦺꦱꦤ꧀‌ꦲꦫꦲꦫꦲꦶꦏꦶꦏꦼꦉꦥ꧀ꦢꦢꦶꦥꦁꦒꦺꦴꦤ꧀ꦲꦔꦺꦴꦤ꧀ꦱꦥꦶꦲꦸꦠꦮꦥꦁꦒꦺꦴꦤ꧀ꦢꦺꦴꦭꦤ꧀ꦧꦺꦴꦕꦃꦲꦔꦺꦴꦤ꧀ꦏꦪꦠꦢꦺꦴꦭꦤꦤ꧀ꦧꦭ꧀ꦧꦭꦤ꧀꧈ꦩꦚ꧀ꦗꦼꦂꦭꦪꦔꦤ꧀꧈ꦒꦺꦴꦭꦺꦏ꧀ꦗꦁꦏꦿꦶꦏ꧀ꦭꦤ꧀ꦱꦥꦤꦸꦁꦒꦭꦤꦺ꧉ꦥꦊꦩꦲꦤ꧀ꦏꦁꦢꦶꦪꦸꦩ꧀ꦧꦂꦧꦼꦫꦲꦶꦏꦸꦫꦕꦏꦺꦲꦩꦂꦒꦏꦸꦫꦁꦧꦚꦸꦏꦁꦒꦺꦴꦩ꧀ꦧꦸꦢꦶꦢꦪꦠꦼꦠꦸꦮꦸꦲꦤ꧀꧉

꧋ꦲꦶꦁꦭꦭꦢꦤ꧀ꦏꦸꦛꦲꦸꦒꦏꦼꦉꦥ꧀ꦠꦶꦤꦼꦩꦸꦥꦊꦩꦲꦤ꧀ꦏꦁꦢꦢꦶꦲꦫꦲꦫ꧉ꦧꦧꦒꦤ꧀ꦲꦶꦏꦶꦮꦶꦪꦲꦺꦥꦩꦂꦒꦲꦤꦤꦺꦱꦸꦭꦪꦲꦏ꧀ꦢꦸꦮꦺꦊꦩꦃꦲꦸꦠꦮꦲꦶꦱꦶꦃꦢꦶꦪꦸꦩ꧀ꦧꦂꦢꦺꦤꦶꦁꦏꦁꦢꦸꦮꦺꦊꦩꦃꦱꦶꦤꦩ꧀ꦧꦶꦤꦸꦁꦒꦸꦉꦒꦤꦺꦩꦸꦤ꧀ꦝꦏ꧀꧈
## ꦕꦛꦼꦠꦤ꧀ꦱꦶꦏꦶꦭ꧀ 
* Cornell University
* The Washington Post, "Today, 32,000 seedlings; tomorrow, a meadow"
ꦱꦼꦩ꧀ꦧꦸꦁ, ꦧꦚꦸꦥꦸꦠꦶꦃ, ꦧꦠꦁ

꧋**ꦱꦼꦩ꧀ꦧꦸꦁ**꧈ꦲꦶꦏꦸꦱꦭꦃꦱꦮꦶꦗꦶꦤꦶꦁꦢꦺꦱ/ꦏꦭꦸꦫꦲꦤ꧀ꦲꦶꦁꦏꦕꦩꦠꦤ꧀ꦧꦚꦸꦥꦸꦠꦶꦃ꧈ꦏꦧꦸꦥꦠꦺꦤ꧀ꦧꦠꦁ꧈ꦥꦿꦺꦴꦮ꦳ꦶꦤ꧀ꦱꦶꦗꦮꦠꦼꦔꦃ꧈ꦆꦤ꧀ꦝꦺꦴꦤꦺꦱꦶꦪ꧉

## ꦲꦸꦒꦢꦼꦊꦁꦔꦼꦤ꧀
*ꦧꦚꦸꦥꦸꦠꦶꦃ꧈ꦧꦠꦁ
*ꦏꦧꦸꦥꦠꦺꦤ꧀ꦧꦠꦁ

## ꦥꦿꦤꦭꦚ꧀ꦗꦧ
* ꦱꦶꦠꦸꦱ꧀ꦉꦱ꧀ꦩꦶꦏꦧꦸꦥꦠꦺꦤ꧀ꦧꦠꦁ
ꦮꦫꦮꦫ

꧋**ꦮꦫꦮꦫ**ꦲꦶꦏꦸꦥꦺꦴꦕꦥꦤ꧀ꦲꦸꦠꦮꦠꦸꦭꦶꦱꦤ꧀ꦱꦶꦁꦲꦶꦱꦶꦥꦼꦥꦺꦔꦼꦠ꧀ꦲꦸꦠꦮꦲꦮꦺꦃꦮꦼꦫꦸꦃꦮꦸꦗꦸꦢ꧀ꦥꦔꦸꦩꦸꦩꦤ꧀ꦩꦫꦁꦮꦺꦴꦁꦲꦏꦺꦃ꧉ꦮꦫꦮꦫꦫꦕꦏꦺꦢꦶꦏꦉꦥꦏꦺꦏꦁꦒꦺꦴꦩꦺꦤꦺꦲꦶꦮꦼꦫꦸꦃꦧꦧ꧀ꦏꦲꦤꦤ꧀ꦱꦶꦁꦮꦶꦒꦠꦶ꧈ꦤꦔꦶꦁꦲꦸꦒꦧꦶꦱꦏꦁꦒꦺꦴꦲꦶꦏ꧀ꦭꦤ꧀ꦲꦸꦠꦮꦒꦺꦴꦭꦺꦏ꧀ꦠꦼꦤꦒꦏꦁꦒꦺꦴꦚꦩ꧀ꦧꦸꦠ꧀ꦒꦮꦺ꧉
## ꦫꦸꦗꦸꦏ꧀ꦏꦤ꧀
ꦭꦪꦁ

100px|thumb|ꦏꦺꦴꦛꦏ꧀ꦏꦁꦒꦺꦴꦔꦼꦥꦺꦴꦱ꧀ꦏꦺꦭꦪꦁꦲꦶꦁꦆꦤ꧀ꦝꦺꦴꦤꦺꦱꦶꦪ꧉

꧋**ꦭꦪꦁ**ꦲꦶꦏꦸꦭꦸꦩꦿꦲꦺꦮꦸꦗꦸꦢ꧀ꦢ꧀ꦭꦸꦮꦁꦱꦶꦁꦠꦶꦤꦸꦭꦶꦱꦤ꧀ꦢꦶꦏꦶꦫꦶꦩꦏꦺꦩꦶꦤꦁꦏꦒꦤ꧀ꦠꦶꦤꦺꦉꦉꦩ꧀ꦧꦸꦒꦤ꧀꧈ꦤꦔꦶꦁꦭꦪꦁꦲꦸꦒꦧꦶꦱꦲꦠꦼꦒꦼꦱ꧀ꦧꦸꦏꦸꦱꦶꦁꦔꦩꦺꦴꦠ꧀ꦕꦫꦶꦠꦭꦤ꧀ꦱꦥꦤꦸꦁꦒꦭꦤꦺ꧉

ꦮꦂꦤꦮꦂꦤꦤꦺꦭꦪꦁ:
*ꦭꦪꦁꦧꦶꦮꦫ꧉
*ꦭꦪꦁꦲꦶꦧꦼꦂꦲꦶꦧꦼꦂ(ꦭꦪꦁꦏꦶꦫꦶꦩꦤ꧀)꧉
*ꦭꦪꦁꦝꦮꦸꦃ꧉*ꦭꦪꦁꦲꦸꦊꦩ꧀꧈
*ꦭꦪꦁꦊꦭꦪꦸ꧈
*ꦭꦪꦁꦥꦿꦶꦧꦢꦶꦭꦤ꧀ꦱꦥꦤꦸꦁꦒꦭꦤꦺ꧉
## ꦫꦸꦗꦸꦏ꧀ꦏꦤ꧀
Melati Tedja

**Melati Tedja** (aksara Hanzi 特賈; Tè jiǎ); lair tanggal 7 Juli 1999) yaiku juara kontes kecantikan Indonesia sing dinobatake Puteri Indonesia Pendidikan & Kebudayaan 2024. Dhèwèké bakal makili Indonesia ing kontes Miss Charm 2024 sing dijadwalake dianakake ing Amerika Serikat.
## Rujukan
## Pranala njaba
* 
* Puteri Indonesia's official website
ꦲꦸꦗꦸꦁ (ꦠꦿꦝꦶꦱꦶ)

꧋**ꦲꦸꦗꦸꦁ**ꦲꦶꦏꦸꦠꦿꦝꦶꦱꦶꦲꦕꦫꦲꦭꦭ꧀ꦧꦶꦭ꧀ꦲꦭꦭ꧀ꦏꦁꦒꦺꦴꦔ꧀ꦭꦼꦧꦸꦂꦢꦺꦴꦱꦩꦫꦁꦭꦶꦪꦤ꧀ꦏꦤ꧀ꦛꦶꦮꦸꦗꦸꦢ꧀ꦱꦸꦁꦏꦼꦩꦤ꧀ꦩꦫꦁꦏꦁꦭꦸꦮꦶꦃꦠꦸꦮꦲꦸꦠꦮꦏꦤ꧀ꦛꦶꦕꦫꦱꦭꦩꦤ꧀ꦠꦸꦩꦿꦥꦺꦏꦁꦱꦼꦗꦗꦂꦲꦸꦩꦸꦂ꧉ꦲꦶꦁꦱꦥꦼꦫꦔꦤꦺꦩꦱꦫꦏꦠ꧀ꦗꦮ꧈ꦲꦤꦠꦿꦝꦶꦱꦶꦏꦁꦢꦶꦮꦫꦶꦱꦏꦺꦱꦏꦥꦫꦊꦭꦸꦲꦸꦂꦩꦶꦤꦁꦏꦱꦫꦤꦏꦁꦒꦺꦴꦔꦸꦫꦶꦥꦏꦺꦲꦭꦭ꧀ꦧꦶꦭ꧀ꦲꦭꦭ꧀ꦭꦤ꧀ꦲꦸꦒꦱꦼꦩꦔꦠ꧀ꦱꦶꦭꦠꦸꦫꦃꦩꦶꦩꦲꦸꦏꦤ꧀ꦛꦶꦠꦿꦢꦶꦱꦶꦈꦗꦸꦁ꧉ꦲꦸꦗꦸꦁꦪꦺꦤ꧀ꦢꦶꦠꦼꦭꦸꦱꦸꦂꦱꦏꦠꦼꦒꦼꦱꦺꦠꦼꦩ꧀ꦧꦸꦁꦩꦶꦤꦁꦏꦥꦩꦸꦁꦏꦱꦺꦮꦺꦴꦁꦏꦁꦤꦶꦤ꧀ꦢꦏꦏꦺꦔꦶꦧꦢꦃꦫꦩꦼꦭꦤ꧀꧈ꦲꦸꦗꦸꦁꦢꦶꦠꦶꦤ꧀ꦢꦏ꧀ꦏꦺꦏꦤ꧀ꦛꦶꦚꦺꦴꦮꦤꦶꦠꦁꦒꦠꦼꦥꦫꦺꦴꦏꦶꦮꦭꦤ꧀ꦠꦼꦔꦼꦤ꧀ꦲꦺꦴꦩꦃ꧈ꦥꦫꦱꦼꦱꦼꦥꦸꦃꦭꦤ꧀ꦥꦶꦤꦶꦱꦼꦥꦸꦃꦲꦸꦒꦥꦫꦊꦭꦸꦲꦸꦂꦏꦁꦲꦶꦱꦶꦃꦱꦸꦒꦼꦁ꧉ꦲꦸꦗꦸꦁꦢꦶꦭꦏꦺꦴꦤꦶꦏꦤ꧀ꦛꦶꦔꦠꦸꦫꦏꦺꦱꦸꦁꦏꦼꦩ꧀ꦥꦔꦧꦼꦏ꧀ꦠꦶꦧꦚ꧀ꦗꦸꦂꦢꦶꦠꦼꦫꦸꦱꦏꦺꦏꦤ꧀ꦛꦶꦆꦏꦿꦂꦥꦚꦸꦮꦸꦤꦤ꧀ꦥꦔꦥꦸꦫꦠꦸꦩꦿꦥꦺꦠꦸꦩꦶꦤ꧀ꦢꦏ꧀ꦭꦤ꧀ꦲꦠꦸꦂꦏꦁꦤꦼꦫꦏ꧀ꦠꦠꦏꦿꦩꦲꦸꦠꦮꦱꦾꦫ’ꦲꦶꦁꦱꦗꦼꦫꦺꦴꦤꦶꦁꦱꦼꦠꦲꦸꦤ꧀ꦏꦥꦸꦁꦏꦸꦂ꧉

## ꦫꦸꦗꦸꦏ꧀ꦏꦤ꧀
Sofifi

**Sofifi** ya iku kutha krajané Provinsi Maluku Lor. Kutha kapernah ing Pulo Halmahéra, kang pulo gedhé dhèwè ing Provinsi Maluku Lor. Laladan Kutha Sofifi katata saka Kacamatan Oba Lor di Kutha Tidoré Kapuloan lan saperangan laladan Kacamatan Jailolo Kidul, Kabupatèn halmahera Kulon.

Sofifi salah sawijining saka pitu kutha krajan provinsi ing Indhonésia kang durung dadi kutha otonom, kang sakliyané Tanjung Selor ing Kalimantan Lor, Mamuju ing Sulawesi Kulon, Manokwari ing Papua Kulon, Nabire ing Papua Tengah, Merauke ing Papua Kidul, lan Wamena ing Papua Pagunungan.
ꦢꦺꦴꦔ

thumb|right|400px|ꦲꦸꦩꦠ꧀ꦲꦶꦤ꧀ꦝꦸꦝꦂꦩꦤꦼꦩ꧀ꦧꦺꦱꦼꦩ꧀ꦧꦪꦁ
꧋**ꦢꦺꦴꦔ**ꦲꦸꦠꦮ**ꦱꦼꦩ꧀ꦧꦪꦁ**ꦲꦶꦏꦸꦱꦶꦗꦶꦮꦔꦸꦤ꧀ꦏꦒꦶꦪꦠꦤ꧀ꦏꦄꦒꦩꦤ꧀ꦱꦶꦁꦔꦉꦥꦏꦺꦲꦤꦤꦺꦒꦪꦸꦠꦤ꧀ꦏꦫꦺꦴꦄꦭ꧀ꦭꦃ꧈ꦢꦺꦮ꧈ꦫꦺꦴꦃꦲꦸꦠꦮꦏꦼꦏꦸꦮꦠꦤ꧀ꦒꦲꦶꦧ꧀ꦱꦶꦁꦢꦶꦥꦸꦗ꧈ꦏꦤ꧀ꦛꦶꦔ꧀ꦭꦏꦺꦴꦏꦏꦺꦏꦒꦶꦪꦠꦤ꧀ꦱꦶꦁꦢꦶꦱꦼꦔꦗ꧉ꦱꦼꦩ꧀ꦧꦪꦁꦧꦶꦱꦢꦶꦭꦏꦺꦴꦏꦏꦺꦏꦤ꧀ꦛꦶꦧꦼꦧꦉꦔꦤ꧀ꦲꦸꦠꦮꦝꦺꦮꦺꦏꦤ꧀꧈ꦱꦗꦼꦫꦺꦴꦤꦶꦁꦱꦥꦺꦫꦔꦤ꧀ꦠꦿꦝꦶꦱꦶꦄꦒꦩ꧈ꦱꦼꦩ꧀ꦧꦪꦁꦧꦶꦱꦔ꧀ꦭꦶꦧꦠꦏꦺꦭꦒꦸꦮꦸꦗꦸꦢ꧀ꦲ꧀ꦪ꧀ꦩ꧀ꦤꦼ꧈ꦗꦺꦴꦒꦺꦢ꧀ꦩꦕꦤꦱ꧀ꦏꦃꦲꦒꦩꦏꦤ꧀ꦛꦶꦢꦶꦭꦒꦺꦴꦏꦏꦺꦈꦠꦮꦢꦶꦱꦼꦤꦤ꧀ꦝꦸꦔꦏꦺ꧈ꦥꦿꦠꦺꦭꦤ꧀ꦥ꦳ꦺꦴꦂꦩꦭ꧀ꦏꦿꦺꦢꦺꦴ꧈ꦲꦸꦠꦮꦥꦺꦴꦕꦥꦤ꧀ꦱ꧀ꦥꦺꦴꦤ꧀ꦠꦤ꧀ꦱꦏꦮꦺꦴꦁꦱꦶꦁꦤ꧀ꦢꦼꦢꦺꦴꦔ꧉

꧋ꦲꦱꦿꦶꦁꦲꦸꦒꦱꦼꦩ꧀ꦧꦪꦁꦢꦶꦧꦺꦢꦏꦏꦺꦏꦫꦺꦴ**ꦢꦺꦴꦔ**꧈ꦢꦺꦴꦔꦭꦸꦮꦶꦃꦲꦱꦶꦥ꦳ꦠ꧀ꦱ꧀ꦥꦺꦴꦤ꧀ꦠꦤ꧀ꦭꦤ꧀ꦥꦿꦶꦧꦢꦶ꧈ꦱꦂꦠꦭꦸꦩꦿꦲꦺꦲꦺꦴꦫꦲꦱꦶꦥ꦳ꦠ꧀ꦫꦶꦠꦸꦮꦭꦶꦱ꧀ꦠꦶꦏ꧀꧈ꦱꦤꦗꦤ꧀ꦩꦁꦏꦺꦴꦤꦺꦴ꧈ꦲꦏꦶꦏꦠꦺꦄꦏ꧀ꦠꦶꦮ꦳ꦶꦠꦱ꧀ꦲꦶꦏꦶꦥꦝ꧈ꦪꦲꦶꦏꦸꦱꦶꦗꦶꦮꦔꦸꦤ꧀ꦏꦺꦴꦩꦸꦤꦶꦏꦱꦶꦲꦤ꧀ꦠꦫꦤꦺꦩꦤꦸꦁꦱꦏꦫꦺꦴꦒꦸꦱ꧀ꦠꦶꦤꦺ꧉
## ꦫꦺꦥ꦳ꦺꦫꦺꦤ꧀ꦱꦶ
ꦠꦶꦩ꧀ꦧꦁ, ꦧꦚꦸꦥꦸꦠꦶꦃ, ꦧꦠꦁ

**ꦠꦶꦩ꧀ꦧꦁ**꧈ꦲꦶꦏꦸꦱꦭꦃꦱꦮꦶꦗꦶꦤꦶꦁꦢꦺꦱꦲꦶꦁꦏꦕꦩꦠꦤ꧀ꦧꦚꦸꦥꦸꦠꦶꦃ꧈ꦏꦧꦸꦥꦠꦺꦤ꧀ꦧꦠꦁ꧈ꦥꦿꦺꦴꦮ꦳ꦶꦤ꧀ꦱꦶꦗꦮꦠꦼꦔꦃ꧈ꦆꦤ꧀ꦝꦺꦴꦤꦺꦱꦶꦪ꧉

## ꦲꦸꦒꦢꦼꦊꦁꦔꦼꦤ꧀
*ꦧꦚꦸꦥꦸꦠꦶꦃ꧈ꦧꦠꦁ
*ꦏꦧꦸꦥꦠꦺꦤ꧀ꦧꦠꦁ

## ꦥꦿꦤꦭꦚ꧀ꦗꦧ
* ꦱꦶꦠꦸꦱ꧀ꦉꦱ꧀ꦩꦶꦏꦧꦸꦥꦠꦺꦤ꧀ꦧꦠꦁ
ꦱ꧀ꦮꦂꦒ

꧋**ꦱ꧀ꦮꦂꦒ**ꦲꦶꦏꦸꦱꦼꦧꦸꦠꦤ꧀ꦲꦶꦁꦱꦮꦠꦫꦲꦒꦩꦏꦁꦒꦺꦴꦥꦁꦒꦺꦴꦤꦤ꧀ꦲꦶꦁꦲꦭꦩ꧀ꦱꦏ꧀ꦮꦶꦱꦺꦩꦠꦶꦤꦶꦁꦩꦤꦸꦁꦱ꧉ꦠꦼꦩ꧀ꦧꦸꦁ"*ꦱ꧀ꦮꦂꦒ*"ꦏꦥꦸꦤ꧀ꦝꦸꦠ꧀ꦱꦏꦧꦱꦱꦤ꧀ꦱꦼꦏꦼꦂꦠ"*ꦱ꧀ꦮ꦳ꦂꦒ*"꧉

## ꦫꦸꦗꦸꦏ꧀ꦏꦤ꧀
ꦏꦸꦭꦸꦥ꧀

꧋**ꦏꦸꦭꦶꦠ꧀ꦏꦸꦭꦸꦥ꧀**ꦪꦲꦶꦏꦸꦭꦶꦥꦠꦤ꧀ꦗꦫꦶꦔꦤ꧀ꦲꦺꦴꦠꦺꦴꦠ꧀ꦲꦭꦸꦱ꧀ꦱꦭꦸꦫꦤ꧀ꦥꦼꦩ꧀ꦧꦸꦭꦸꦃꦒꦼꦠꦶꦃ꧈ꦱꦫꦥ꦳꧀ꦏꦸꦭꦶꦠ꧀ꦭꦤ꧀ꦧꦒꦼꦲꦤ꧀ꦩꦼꦩ꧀ꦧꦿꦤ꧀ꦊꦤ꧀ꦝꦸꦠ꧀ꦱꦏꦥꦭꦤꦔꦤ꧀ꦱꦶꦁꦤꦸꦠꦸꦥꦶꦭꦤ꧀ꦔ꧀ꦭꦶꦤ꧀ꦝꦸꦔꦶꦗ꦳ꦏꦂꦒ꧀ꦭꦤ꧀ꦱ꧀ꦭꦤ꧀ꦩꦼꦄꦠꦸꦱ꧀ꦲꦸꦫꦶꦤ꧀꧈ꦏꦸꦭꦸꦥ꧀ꦲꦶꦏꦸꦱꦼꦭꦸꦊꦂ꧈ꦕꦸꦏꦸꦥ꧀ꦢꦮ꧈ꦭꦤ꧀ꦠꦸꦩꦶꦤ꧀ꦢꦏ꧀ꦩꦶꦤꦁꦏꦥꦼꦭꦸꦩꦱ꧀ꦲꦭꦩꦶ꧉ꦏꦸꦭꦸꦥ꧀ꦲꦸꦒꦢꦶꦠꦼꦫꦔꦏꦼꦩꦶꦤꦁꦏꦥꦿꦼꦥꦸꦕꦼ꧈ꦲꦶꦱ꧀ꦠꦶꦭꦃꦱꦶꦁꦭꦸꦮꦶꦃꦗꦼꦩ꧀ꦧꦂꦏꦤ꧀ꦛꦶꦠꦼꦏ꧀ꦤꦶꦱ꧀ꦱꦶꦁꦈꦒꦏꦊꦧꦸꦠꦸꦝꦸꦁꦏ꧀ꦭꦶꦠꦺꦴꦫꦶꦱ꧀ꦲꦶꦁꦮꦤꦶꦠ꧈ꦏꦸꦭꦸꦥ꧀ꦏꦱꦼꦧꦸꦠ꧀ꦏꦤ꧀ꦛꦶꦲꦺꦴꦩꦺꦴꦭꦺꦴꦒꦶꦱ꧀ꦲꦼꦩ꧀ꦧꦿꦶꦪꦺꦴ꧉

## ꦫꦸꦗꦸꦏꦤ꧀
ꦄꦒꦩ

thumb|380px
thumb
꧋**ꦄꦒꦩ**꧈ꦲꦸꦒꦢꦶꦲꦫꦤꦶ**ꦒꦩ**꧈ꦲꦶꦏꦸꦠꦠꦲꦸꦠꦮꦥꦿꦶꦤ꧀ꦱꦶꦥ꧀ꦏꦥꦶꦠꦪꦤ꧀ꦏꦁꦩꦤ꧀ꦛꦼꦥ꧀ꦩꦫꦁꦱꦁꦒꦸꦱ꧀ꦠꦶꦥꦔꦺꦫꦤ꧀ꦲꦸꦠꦮꦲꦸꦒꦢꦶꦲꦫꦤꦶꦔꦁꦒꦺꦴꦲꦱ꧀ꦩꦭꦶꦪꦤꦺꦏꦪꦠ;ꦄꦭ꧀ꦭꦃ꧈ꦢꦺꦮ꧈ꦱꦁꦲꦾꦁꦮꦶꦢꦶ꧈ꦭꦤ꧀ꦱꦧꦚ꧀ꦗꦸꦫꦺ꧉ꦲꦒꦩꦲꦸꦒꦲꦗꦫꦤ꧀ꦲꦗꦫꦤ꧀ꦏꦧꦏ꧀ꦠꦺꦤ꧀ꦭꦤ꧀ꦏꦸꦮꦗꦶꦧꦤ꧀ꦏꦸꦮꦗꦶꦧꦤ꧀ꦏꦁꦲꦤꦒꦺꦤ꧀ꦝꦺꦁꦕꦺꦤꦺꦔꦺꦏꦫꦺꦴꦏꦥꦶꦠꦪꦤ꧀ꦲꦶꦏꦸ꧉

꧋ꦠꦼꦩ꧀ꦧꦸꦁ"ꦲꦒꦩ"ꦲꦱꦭꦺꦱꦏꦧꦱꦱꦤ꧀ꦱꦼꦏꦼꦂꦠꦏꦁꦠꦼꦒꦼꦱ꧀ꦱꦺ"ꦠꦿꦝꦶꦱꦶ"꧉ꦧꦚ꧀ꦗꦸꦂꦠꦼꦩ꧀ꦧꦸꦁꦭꦶꦪꦤꦺꦲꦶꦏꦸꦉꦭꦶꦒꦶꦏꦁꦲꦱꦭꦺꦱꦏꦧꦱꦭꦠꦶꦤ꧀ꦭꦤ꧀ꦝꦼꦝꦱꦂꦱꦏꦠꦼꦩ꧀ꦧꦸꦁꦮ꦳ꦼꦂꦧ"ꦫꦺꦭꦶꦒꦫꦺ"꧉ꦲꦶꦏꦶꦠꦼꦒꦼꦱꦺ"ꦤꦭꦺꦤꦶꦩꦤꦺꦃ"꧉ꦏꦉꦥꦺꦱꦶꦗꦶꦮꦺꦴꦁꦏꦁꦤ꧀ꦢꦸꦮꦺꦲꦒꦩꦲꦶꦏꦸꦤꦭꦺꦤꦶꦲꦮꦏꦺꦏꦫꦺꦴꦱꦁꦥꦔꦺꦫꦤ꧀꧈

꧋ꦤꦶꦁꦠꦤꦃꦗꦮꦭꦤ꧀ꦲꦸꦒꦆꦤ꧀ꦝꦺꦴꦤꦺꦱꦶꦪ꧈ꦲꦤꦭꦶꦩꦁꦲꦒꦩꦏꦁꦥꦭꦶꦁꦲꦏꦺꦃꦥꦼꦔꦤꦸꦠꦺ꧈ꦪꦲꦶꦏꦸ:ꦲꦒꦩꦆꦱ꧀ꦭꦩ꧀꧈ꦏꦿꦶꦱ꧀ꦠꦼꦤ꧀ꦥꦿꦺꦴꦠꦺꦱ꧀ꦠꦤ꧀ꦭꦤ꧀ꦏꦠꦸꦭꦶꦏ꧀꧈ꦲꦶꦤ꧀ꦝꦸ꧈ꦄꦪꦾꦮ꦳ꦭꦶ꧈ꦭꦤ꧀ꦧꦸꦢ꧉ꦤꦔꦶꦁꦲꦶꦁꦠꦤꦃꦗꦮꦲꦸꦒꦲꦺꦴꦫꦱꦶꦛꦶꦏ꧀ꦏꦁꦔꦿꦱꦸꦏ꧀ꦲꦒꦩꦗꦮꦲꦸꦠꦮꦭꦸꦩꦿꦲꦺꦢꦶꦪꦫꦤꦶꦏꦗꦮꦺꦤ꧀꧉ꦲꦒꦩꦲꦶꦏꦶꦭꦲꦶꦂꦱꦏꦥꦩꦶꦏꦶꦂꦲꦱ꧀ꦭꦶꦮꦺꦴꦁꦗꦮꦤꦔꦶꦁꦲꦸꦒꦲꦤꦥꦔꦫꦶꦧꦮꦤꦺꦱꦏꦥꦿꦶꦤ꧀ꦱꦶꦥ꧀ꦥꦿꦶꦤ꧀ꦱꦶꦥ꧀ꦲꦗꦫꦤ꧀ꦲꦶꦤ꧀ꦝꦸꦭꦤ꧀ꦧꦸꦢ꧉

꧋ꦏꦗꦧꦲꦶꦏꦸꦮꦺꦴꦁꦮꦺꦴꦁꦏꦁꦏꦠꦸꦫꦸꦤꦤ꧀ꦠꦶꦪꦺꦴꦁꦲꦺꦴꦮꦪꦲꦏꦺꦃꦏꦁꦔꦿꦱꦸꦏ꧀ꦲꦗꦫꦤ꧀ꦏꦺꦴꦁꦲꦸꦕꦸꦲꦸꦠꦮꦏꦺꦴꦤ꧀ꦥ꦳ꦸꦱꦶꦪꦤꦶꦱ꧀ꦩꦼ꧉ꦥꦔꦤꦸꦠ꧀ꦲꦒꦩꦪꦲꦸꦢꦶꦲꦶꦁꦠꦤꦃꦗꦮꦲꦸꦒꦲꦤ꧈ꦱꦤꦢꦾꦤ꧀ꦩꦸꦁꦱꦶꦛꦶꦏ꧀ꦕꦕꦲꦺ꧉ꦱꦼꦩꦺꦴꦤꦺꦴꦲꦸꦒꦲꦤꦮꦺꦴꦁꦮꦺꦴꦁꦏꦁꦲꦺꦴꦫꦥꦼꦂꦕꦪꦏꦫꦺꦴꦱꦭꦃꦱꦶꦗꦶꦤꦶꦁꦄꦒꦩꦧꦧꦂꦥꦶꦱꦤ꧀꧈ꦒꦺꦴꦭꦺꦴꦔꦤ꧀ꦏꦁꦏꦪꦩꦁꦏꦺꦤꦺꦭꦸꦩꦿꦲꦺꦢꦶꦪꦫꦤꦶꦄꦛꦺꦲꦶꦱ꧀꧈ꦤꦔꦶꦁꦱꦗꦠꦶꦤꦺꦢꦸꦫꦸꦁꦩꦼꦱ꧀ꦛꦶꦲꦛꦺꦲꦶꦱ꧀ꦲꦩꦂꦒꦲꦤꦮꦺꦴꦁꦏꦁꦲꦺꦴꦫꦥꦼꦂꦕꦪꦲꦒꦩꦤꦔꦶꦁꦥꦼꦂꦕꦪꦏꦫꦺꦴꦄꦭ꧀ꦭꦃꦲꦸꦠꦮꦲꦾꦁꦮꦶꦢꦶ꧉

## ꦥꦶꦂꦱꦤꦶꦲꦸꦒ
*ꦄꦭ꧀ꦏꦶꦠꦧ꧀
*ꦥꦿꦠꦺꦭꦤ꧀ꦲꦒꦩ
*ꦲꦺꦴꦩꦃꦔꦶꦧꦢꦃ
*ꦥꦿꦠꦺꦭꦤ꧀ꦏꦶꦠꦧ꧀ꦱꦸꦕꦶ
*ꦥꦿꦠꦺꦭꦤ꧀ꦢꦶꦤꦫꦶꦪꦪ
## ꦫꦸꦗꦸꦏ꧀ꦏꦤ꧀
ꦏꦸꦭꦶ

[250px|ka|jmpl|ꦏꦸꦭꦶꦤꦁ[Zhenjiang|ꦙ꦳ꦺꦤ꧀ꦗꦶꦪꦁ꧈ꦠꦶꦪꦺꦴꦁꦏꦺꦴꦏ꧀꧉]]
꧋**ꦏꦸꦭꦶ**ꦩꦶꦤꦁꦏꦲꦶꦱ꧀ꦠꦶꦭꦃꦱꦶꦁꦧꦶꦪꦱꦤꦺꦢꦶꦒꦸꦤꦏꦏꦺꦲꦶꦁꦆꦤ꧀ꦝꦺꦴꦤꦺꦱꦶꦪꦏꦁꦒꦺꦴꦥꦏꦼꦂꦗꦏꦱꦂꦲꦸꦠꦮꦧꦸꦫꦸꦃꦱꦶꦁꦲꦺꦴꦫꦠꦿꦩ꧀ꦥꦶꦭ꧀ꦱꦶꦁꦤꦶꦤ꧀ꦢꦏ꧀ꦏꦏꦺꦥꦒꦮꦺꦪꦤ꧀ꦥ꦳ꦶꦱꦶꦏ꧀ꦲꦸꦠꦮꦩꦤꦸꦮꦭ꧀꧈ꦲꦶꦱ꧀ꦠꦶꦭꦃꦲꦶꦏꦶꦲꦱꦿꦶꦁꦢꦶꦒꦸꦤꦏ꧀ꦏꦏꦺꦲꦶꦁꦏꦺꦴꦤ꧀ꦠꦺꦏ꧀ꦱ꧀ꦏꦂꦪꦱꦶꦁꦔ꧀ꦭꦶꦧꦠ꧀ꦠꦏꦺꦠꦼꦤꦒꦏꦼꦂꦗꦲꦧꦺꦴꦠ꧀‌꧈ꦏꦪꦠꦧꦸꦫꦸꦃꦏꦺꦴꦤ꧀ꦱ꧀ꦠꦿꦸꦏ꧀ꦱꦶ꧈ꦧꦸꦫꦸꦃꦢꦼꦂꦩꦒ꧈ꦲꦸꦠꦮꦧꦸꦫꦸꦃꦲꦶꦁꦱꦮꦃ꧉ꦤꦔꦶꦁ꧈ꦏꦸꦢꦸꦢꦶꦕꦛꦼꦠ꧀ꦩꦼꦤꦮꦥꦁꦒꦸꦤꦲꦤ꧀ꦲꦶꦱ꧀ꦠꦶꦭꦃꦏꦱꦼꦧꦸꦠ꧀ꦧꦶꦱꦢꦶꦪꦁꦒꦼꦥ꧀ꦲꦺꦴꦫꦱꦺꦴꦥꦤ꧀ꦲꦸꦠꦮꦚꦼꦫꦁ꧈ꦭꦤ꧀ꦭꦸꦮꦶꦃꦧꦼꦕꦶꦏ꧀ꦔ꧀ꦒꦸꦤꦏ꧀ꦏꦏꦺꦲꦶꦱ꧀ꦠꦶꦭꦃꦱꦶꦁꦭꦸꦮꦶꦃꦤꦺꦠꦿꦭ꧀ꦏꦪꦠ"ꦥꦼꦏꦼꦂꦗ"ꦲꦸꦠꦮ"ꦧꦸꦫꦸꦃ"꧉
## ꦫꦸꦗꦸꦏ꧀ꦏꦤ꧀
ꦱꦼꦠꦺꦏ꧀

꧋**ꦱꦼꦠꦺꦏ꧀**ꦲꦶꦏꦸꦕꦫꦥꦿꦺꦴꦥꦒꦱꦶꦠꦤ꧀ꦢꦸꦫꦤ꧀ꦔ꧀ꦒꦸꦤꦏꦏꦼꦥꦺꦴꦠꦺꦴꦔꦤ꧀ꦲꦮꦏ꧀ꦠꦤ꧀ꦢꦸꦫꦤ꧀(ꦲꦺꦴꦪꦺꦴꦠ꧀꧈ꦒꦺꦴꦝꦺꦴꦁ꧈ꦧꦺꦴꦒꦺꦴꦭ꧀)꧉ꦱꦧꦼꦤ꧀ꦧꦒꦺꦪꦤ꧀ꦲꦮꦏ꧀ꦠꦤ꧀ꦢꦸꦫꦤ꧀ꦢꦸꦮꦺꦱꦶꦥꦠ꧀ꦠꦺꦴꦠꦶꦥꦺꦴꦠꦼꦤ꧀ꦱꦶ꧈ꦲꦶꦔꦼꦤ꧀ꦢꦶꦱꦶꦗꦶꦱꦺꦭ꧀ꦧꦶꦱꦢꦶꦧꦒꦶꦢꦢꦶꦱꦺꦭ꧀ꦭꦶꦪ꧉ꦢꦢꦶ꧈ꦱꦤꦗꦤ꧀*ꦱ꧀ꦠꦿꦽꦥ꧀ꦠꦺꦴꦕꦂꦥꦸꦱ꧀*ꦢꦶꦠꦤꦩ꧀ꦱꦏꦥꦺꦴꦠꦺꦴꦔꦤ꧀ꦒꦺꦴꦝꦺꦴꦁ꧈ꦱꦼꦭ꧀ꦲꦺꦴꦪꦺꦴꦢ꧀ꦭꦤ꧀ꦱ꧀ꦠꦼꦩ꧀ꦧꦶꦱꦢꦶꦧꦼꦤ꧀ꦠꦸꦏ꧀꧈ꦩꦁꦏꦺꦴꦤꦺꦴꦲꦸꦒꦏꦫꦺꦴꦱꦶꦁꦏꦺꦴꦁꦱꦶꦁꦛꦸꦏꦸꦭ꧀ꦱꦏꦥꦺꦴꦠꦺꦴꦔꦤ꧀ꦧꦺꦴꦒꦺꦴꦭ꧀꧈ꦭꦤ꧀ꦊꦩꦺꦴꦤ꧀ꦱꦏꦥꦺꦴꦠꦺꦴꦔꦤ꧀ꦲꦺꦴꦪꦺꦴꦢ꧀꧈

꧋ꦱꦮꦼꦠꦫꦗꦶꦤꦶꦱ꧀ꦠꦤ꧀ꦢꦸꦫꦤ꧀ꦢꦸꦮꦺꦏꦲꦤꦤ꧀ꦝꦼꦮꦼꦏꦁꦒꦺꦴꦚꦼꦥꦼꦠꦏꦼꦥꦚꦼꦧꦫꦤ꧀ꦥꦺꦴꦠꦺꦴꦔꦤ꧀꧈ꦲꦶꦤ꧀ꦠꦺꦤ꧀ꦱꦶꦠꦱ꧀ꦕꦲꦾꦱꦶꦁꦝꦸꦮꦸꦂꦧꦶꦱꦔ꧀ꦒꦮꦼꦥꦺꦴꦠꦺꦴꦔꦤ꧀ꦢꦢꦶꦭꦸꦮꦶꦃꦕꦼꦥꦼꦠ꧀‌꧈ꦤꦔꦶꦁꦱꦸꦲꦸꦏꦸꦢꦸꦢꦶꦗꦒꦲꦩꦂꦒꦧꦶꦱꦚꦼꦧꦧꦏꦼꦱ꧀ꦠꦿꦼꦱ꧀꧈ 

꧋ꦥꦤꦭꦶꦠꦺꦤ꧀ꦲꦸꦱꦢꦲꦧꦧꦒꦤ꧀ꦄꦗ꦳ꦊꦄꦱ꧀ꦤꦸꦢꦸꦲꦏꦺꦪꦺꦤ꧀ꦢꦶꦱꦶꦤ꧀ꦥ꦳ꦼꦏ꧀ꦱꦶꦏꦤ꧀ꦛꦶꦧꦚꦸꦲꦔꦼꦠ꧀ꦧꦶꦱꦚꦼꦒꦃꦠꦸꦮꦸꦲꦺꦗꦩꦸꦂꦱꦶꦁꦔ꧀ꦒꦁꦒꦸꦥꦚꦼꦧꦫꦤ꧀꧈ꦠꦤ꧀ꦢꦸꦫꦤ꧀ꦠꦺꦃꦎꦫꦏꦼꦤꦢꦶꦱꦼꦧꦫꦏꦺꦱꦏꦧꦒꦺꦪꦤ꧀ꦲꦮꦏ꧀ꦠꦤ꧀ꦢꦸꦫꦤ꧀ꦠꦺꦃꦭꦮꦱ꧀ꦲꦩꦂꦒꦱꦺꦭ꧀ꦮ꦳ꦺꦒꦺꦠꦠꦶꦥ꦳꧀ꦥꦺꦴꦠꦺꦤ꧀ꦱꦶꦪꦭ꧀ꦮꦶꦱ꧀ꦲꦺꦴꦫꦏꦱꦼꦝꦶꦪꦭꦤ꧀ꦥꦺꦴꦱꦶꦱꦶꦤꦺꦢꦶꦒꦤ꧀ꦠꦶꦏꦫꦺꦴꦱꦺꦭ꧀ꦒꦼꦤꦼꦫꦠꦶꦥ꦳꧀ꦥꦺꦴꦠꦺꦤ꧀ꦱꦶꦪꦭ꧀꧈ꦥꦼꦩꦺꦴꦠꦺꦴꦔꦤ꧀ꦱꦏꦠꦤ꧀ꦢꦸꦫꦤ꧀ꦠꦺꦃꦱꦶꦁꦭꦮꦱ꧀ꦚꦼꦧꦧꦏꦺꦠꦤ꧀ꦢꦸꦫꦤ꧀ꦱꦶꦁꦢꦶꦪꦱꦶꦭꦏꦺꦱꦏꦥꦺꦴꦠꦺꦴꦔꦤ꧀ꦏꦱꦼꦧꦸꦠ꧀ꦩꦼꦏꦂꦭꦸꦮꦶꦃꦲꦮꦭ꧀꧈ꦗꦶꦤꦶꦱ꧀ꦗꦶꦤꦶꦱ꧀ꦠꦼꦠꦸꦮꦸꦲꦤ꧀ꦱꦶꦁꦧꦶꦱꦢꦶꦧꦶꦧꦫꦏꦺꦏꦤ꧀ꦛꦶꦕꦫꦔ꧀ꦭꦼꦫꦺꦤꦶꦪꦲꦶꦏꦸꦲꦸꦧꦶꦏꦪꦸ꧈ꦠꦼꦧꦸꦭꦤ꧀ꦠꦤ꧀ꦢꦸꦫꦤ꧀ꦥꦒꦼꦂ꧉

## ꦫꦺꦥ꦳ꦺꦫꦺꦤ꧀ꦱꦶ
ꦧꦸꦁ

꧋**ꦧꦸꦁꦥꦿꦶꦁ**ꦲꦸꦠꦮꦛꦸꦏꦸꦭꦤ꧀**ꦥꦿꦶꦁ**ꦱꦶꦁꦧꦼꦕꦶꦏ꧀ꦢꦶꦠꦺꦴꦤ꧀ꦠꦺꦴꦤ꧀ꦥꦿꦶꦁꦲꦼꦤꦺꦴꦩ꧀(ꦥꦿꦶꦁꦲꦚꦂꦱꦶꦁꦩꦼꦠꦸꦱꦏꦊꦩꦃ)ꦱꦏꦲꦏꦼꦃꦥꦿꦶꦁꦏꦒꦺꦴꦭꦺꦴꦁ*ꦧꦩ꧀ꦧꦸꦱꦮ꦳ꦸꦭ꧀ꦒꦫꦶꦱ꧀*ꦭꦤ꧀*ꦲꦼꦢꦸꦭꦶꦱ꧀ꦥ꧀ꦲ꧀ꦭ꧀ꦭꦺꦴꦱ꧀ꦠꦕ꧀ꦲꦶꦱ꧀*꧉ꦲꦶꦏꦶꦢꦶꦒꦸꦤꦏꦏꦼꦩꦶꦤꦁꦏꦱꦪꦸꦫꦤ꧀ꦲꦶꦁꦩꦕꦼꦩ꧀-ꦩꦕꦼꦩ꧀ꦩꦱꦏꦤ꧀ꦲꦱꦶꦪꦭꦤ꧀ꦏꦭ꧀ꦢꦸ꧉ꦢꦶꦢꦺꦴꦭ꧀ꦏꦤ꧀ꦛꦶꦩꦕꦼꦩ꧀ꦩꦕꦼꦩ꧀ꦧꦼꦤ꧀ꦠꦸꦏ꧀ꦲꦺꦴꦭꦲꦤ꧀ꦭꦤ꧀ꦏꦱꦼꦝꦶꦪꦲꦶꦁꦮ꦳ꦼꦂꦱꦶꦱꦼꦒꦼꦂ꧈ꦒꦫꦶꦁ꧈ꦭꦤ꧀ꦏꦊꦔꦤ꧀꧈

꧋ꦠꦸꦤꦱ꧀ꦥꦿꦶꦁꦩꦼꦤ꧀ꦠꦃꦔꦼꦩꦺꦴꦠ꧀ꦒ꧀ꦭꦶꦏꦺꦴꦱꦶꦢꦱꦶꦪꦤꦺꦴꦒꦼꦤꦶꦏ꧀‌ꦫꦕꦸꦤ꧀ꦲꦭꦩꦶꦲꦸꦒꦲꦤꦲꦶꦁꦱꦶꦁꦏꦺꦴꦁ꧉ꦫꦕꦸꦤ꧀ꦫꦕꦸꦤ꧀ꦏꦱꦼꦧꦸꦠ꧀ꦏꦸꦢꦸꦢꦶꦫꦸꦱꦏ꧀ꦏꦤ꧀ꦛꦶꦢꦶꦩꦱꦏ꧀ꦏꦤ꧀ꦛꦶꦩꦠꦼꦁꦭꦤ꧀ꦲꦩꦂꦒꦲꦶꦏꦶꦠꦸꦤꦱ꧀ꦥꦿꦶꦁꦱꦶꦁꦱꦼꦒꦼꦂꦲꦱꦿꦶꦁꦢꦶꦒꦺꦴꦝꦺꦴꦒ꧀ꦱꦢꦸꦫꦸꦔꦼꦢꦶꦒꦸꦤꦏꦏꦼꦏꦤ꧀ꦛꦶꦕꦫꦭꦶꦪ꧉ꦫꦕꦸꦤ꧀ꦫꦕꦸꦤ꧀ꦏꦱꦼꦧꦸꦠ꧀ꦲꦸꦒꦧꦏꦭ꧀ꦫꦸꦱꦏ꧀ꦱꦗꦿꦺꦴꦤꦺꦥꦿꦺꦴꦱꦼꦱ꧀ꦥꦼꦔꦊꦔꦤ꧀꧈

## ꦒ꧀ꦭꦢꦿꦶ 

Barkas:Bamboo sprouts in basket.jpg|ꦠꦸꦤꦱ꧀ꦥꦿꦶꦁꦏꦧꦺꦃꦱꦮꦶꦱ꧀ꦱꦺꦢꦶꦥꦤꦺꦤ꧀
Barkas:BambooShoot.JPG|ꦠꦺꦩ꧀ꦧꦏ꧀ꦥꦿꦶꦁ꧈ꦩꦼꦠꦸꦱꦏꦊꦩꦃ
Barkas:Big Bamboo Shoot (Joi Ito).jpg|ꦠꦺꦩ꧀ꦧꦏ꧀ꦥꦿꦶꦁ꧈ꦮꦶꦱ꧀ꦠꦸꦮꦲꦺꦴꦫꦧꦶꦱꦢꦶꦥꦔꦤ꧀
Barkas:TakenokoBambooSprouts.jpg|ꦠꦸꦤꦱ꧀ꦥꦿꦶꦁꦢꦶꦢꦺꦴꦭ꧀ꦲꦶꦁꦱꦸꦥꦼꦂꦩꦂꦏꦺꦠ꧀ꦲꦶꦁꦗꦼꦥꦁ
Barkas:Thorny Bamboo.jpg|ꦮꦸꦠꦃꦲꦶꦁꦠꦻꦮꦤ꧀꧈ꦝꦸꦮꦸꦂꦲꦶꦁꦢꦸꦮꦸꦂꦫꦺꦢꦲꦺꦫꦃꦲꦼꦤ꧀ꦝꦱ꧀ꦥꦸꦕꦸꦏ꧀ꦥꦿꦶꦁꦲꦼꦫꦶ꧉
Barkas:Brotes de bambú enlatados.JPG|Tunas pring kaleng.
Barkas:たけのこ (3536667758).jpg|ꦩꦕꦼꦩ꧀ꦩꦕꦼꦩ꧀ꦗꦶꦤꦶꦱ꧀ꦠꦸꦤꦱ꧀ꦥꦿꦶꦁꦲꦶꦁꦠꦺꦴꦏꦺꦴꦲꦶꦁꦗꦼꦥꦁ

## ꦫꦺꦥ꦳ꦺꦫꦺꦤ꧀ꦱꦶ
ꦧ꧀ꦭꦺꦚ꧀ꦕꦺꦴꦁ

꧋**ꦧ꧀ꦭꦺꦚ꧀ꦕꦺꦴꦁ**ꦲꦶꦏꦸꦱꦼꦧꦸꦠꦤ꧀ꦲꦶꦁꦥꦼꦝꦭꦔꦤ꧀ꦏꦁꦔꦿꦸꦗꦸꦏ꧀ꦩꦫꦁꦥꦶꦫꦤ꧀ꦠꦶꦏꦁꦒꦺꦴꦥꦼꦥꦝꦁ꧉ꦮꦸꦗꦸꦢꦺꦏꦪꦭꦩ꧀ꦥꦸꦠꦺꦥ꧀ꦭꦺꦴꦏ꧀ꦭꦁꦭꦸꦩꦿꦲꦺꦢꦶꦲꦺꦤ꧀ꦛ-ꦲꦺꦤ꧀ꦛꦏꦪꦩꦤꦸꦏ꧀ꦗꦠꦪꦸ꧉ꦲꦤꦲꦸꦒꦱꦶꦁꦮꦸꦗꦸꦢꦺꦏꦪꦕꦺꦭꦺꦔꦤ꧀ꦏꦤ꧀ꦛꦶꦱ꧀ꦮꦶꦮꦶ꧉ꦧ꧀ꦭꦺꦚ꧀ꦕꦺꦴꦁꦢꦶꦒꦮꦺꦱꦏꦏꦪꦸꦈꦠꦮꦥꦼꦫꦸꦁꦒꦸꦏꦤ꧀ꦛꦶꦱꦸꦩ꧀ꦧꦸꦲꦶꦁꦠꦼꦔꦲꦺ꧉ꦢꦶꦪꦤ꧀ꦲꦶꦏꦶꦔꦝꦼꦥ꧀ꦏꦼꦭꦶꦂꦭꦤ꧀ꦮꦼꦮꦪꦔꦤ꧀ꦢꦸꦩꦢꦶꦱꦏꦕꦲꦾꦤꦺ꧉

꧋ꦲꦶꦁꦗꦩꦤ꧀ꦱꦲꦶꦏꦶ꧈ꦧ꧀ꦭꦺꦚ꧀ꦕꦺꦴꦁꦲꦶꦱꦶꦃꦢꦶꦒꦸꦤꦏꦏꦺꦏꦪꦢꦺꦤꦺꦏꦒꦸꦤꦤꦺꦏꦁꦱꦏꦮꦶꦠ꧀꧈ꦭꦩ꧀ꦥꦸꦆꦏꦸꦱꦆꦏꦶꦢꦶꦒꦤ꧀ꦠꦶꦢꦺꦤꦶꦁꦥꦺꦠꦿꦺꦴꦩꦏ꧀ꦱ꧀ꦈꦠꦮꦭꦩ꧀ꦥꦸꦭꦶꦱ꧀ꦠꦿꦶꦏ꧀꧈ꦄꦤꦏꦭꦤꦺꦝꦭꦁꦲꦸꦒꦩꦶꦒꦸꦤꦏꦏꦺꦭꦩ꧀ꦥꦸꦲꦭꦺꦴꦒꦺꦤ꧀꧈

꧋ꦲꦶꦁꦗꦩꦤ꧀ꦱꦲꦶꦏꦶ꧈ꦧ꧀ꦭꦺꦚ꧀ꦕꦺꦴꦁꦲꦶꦱꦶꦃꦢꦶꦒꦸꦤꦏꦏꦺꦏꦪꦢꦺꦤꦺꦏꦒꦸꦤꦤꦺꦏꦁꦱꦏꦮꦶꦠ꧀꧈ꦧ꧀ꦭꦺꦚ꧀ꦕꦺꦴꦁꦠꦼꦠꦼꦥ꧀ꦧꦶꦱꦊꦱ꧀ꦠꦫꦶꦲꦶꦁꦧꦼꦧꦿꦪꦤ꧀ꦗꦮꦪꦺꦩ꧀ꦥꦒꦼꦭꦫꦤ꧀ꦮꦪꦁꦏꦸꦭꦶꦠ꧀ꦠꦤ꧀ꦱꦃꦢꦶꦱꦼꦤꦼꦔꦶꦧꦼꦧꦿꦪꦤ꧀ꦗꦮ꧉

## ꦫꦺꦥ꦳ꦺꦫꦺꦤ꧀ꦱꦶ
ꦩꦭꦢꦺꦮ

꧋**ꦫꦺꦥꦸꦧ꧀ꦭꦶꦏ꧀ꦩꦭꦢꦺꦮ**ꦲꦶꦏꦸꦤꦒꦫꦏꦥꦸꦭꦺꦴꦮꦤ꧀ꦏꦁꦢꦸꦩꦢꦶꦱꦏꦏꦸꦩ꧀ꦥꦸꦭꦤ꧀ꦲꦠꦺꦴꦭ꧀ꦲꦶꦁꦱꦩꦺꦴꦢꦿꦲꦶꦤ꧀ꦢꦶꦪ꧉ꦩꦭꦢꦺꦮꦢꦸꦩꦸꦤꦸꦁꦲꦶꦁꦱꦶꦱꦶꦃꦏꦶꦢꦸꦭ꧀ꦏꦸꦭꦺꦴꦤ꧀ꦏꦶꦢꦸꦭ꧀ꦲꦶꦤ꧀ꦝꦶꦪ꧈ꦮꦠꦫ꧇꧗꧐꧐꧇&nbsp;ꦏꦩꦱꦶꦱꦶꦃꦏꦶꦢꦸꦭ꧀ꦏꦸꦭꦺꦴꦤ꧀ꦱꦿꦶꦭꦤ꧀ꦏ꧉ꦤꦒꦫꦲꦶꦏꦶꦤ꧀ꦢꦂꦧꦺꦤꦶ꧇꧒꧖꧇ꦲꦠꦺꦴꦭ꧀ꦏꦁꦏꦥꦺꦫꦁꦢꦢꦶ꧇꧒꧐꧇ꦲꦠꦺꦴꦭ꧀ꦲꦢ꧀ꦩꦶꦤꦶꦱ꧀ꦠꦿꦠꦶꦥ꦳꧀ꦭꦤ꧀꧇꧑꧇ꦏꦸꦛ꧉

## ꦲꦸꦒꦢꦼꦊꦁꦔꦼꦤ꧀ 
* ꦥꦿꦠꦺꦭꦤ꧀ꦤꦒꦫ
## ꦫꦸꦗꦸꦏ꧀ꦏꦤ꧀
## ꦥꦿꦤꦭꦚ꧀ꦗꦧ 
* ꦱꦶꦠꦸꦱ꧀ꦉꦱ꧀ꦩꦶ
* ꦱꦶꦠꦸꦱ꧀ꦉꦱ꧀ꦩꦶꦏꦥꦿꦺꦱꦶꦢꦺꦤꦤ꧀
* ꦱꦶꦠꦸꦱ꧀ꦉꦱ꧀ꦩꦶꦥꦫꦶꦮꦶꦱꦠ
ꦄꦩ꧀ꦧ

thumb|250px|ꦢꦺꦮꦶꦄꦩ꧀ꦧ

꧋**ꦢꦺꦮꦶꦄꦩ꧀ꦧ**ꦲꦶꦏꦸꦥꦸꦠꦿꦶꦥꦩ꧀ꦧꦪꦸꦤꦼꦥꦿꦧꦸꦢꦱꦩꦸꦏ꧈ꦱꦏꦤꦒꦫꦒꦶꦪꦤ꧀ꦠꦶꦥꦸꦫꦲꦸꦠꦮꦱꦿꦸꦮꦤ꧀ꦠꦶꦥꦸꦫ꧉ꦲꦶꦁꦏꦶꦠꦧ꧀ꦩꦲꦧꦫꦠꦤꦒꦫꦲꦶꦏꦶꦱꦶꦤꦼꦧꦸꦠ꧀ꦤꦒꦫꦏꦱꦶ꧉ꦢꦼꦮꦶꦄꦩ꧀ꦧꦢꦸꦮꦺꦱꦼꦢꦸꦭꦸꦂꦪꦲꦶꦏꦸꦮꦃꦩꦸꦏ꧈ꦄꦫꦶꦩꦸꦏ꧈ꦢꦺꦮꦶꦄꦩ꧀ꦧꦶꦏꦭꦤ꧀ꦢꦼꦮꦶꦄꦩ꧀ꦧꦭꦶꦏ꧉

꧋ꦢꦺꦮꦶꦄꦩ꧀ꦧꦢꦸꦮꦺꦫꦱꦠꦿꦼꦱ꧀ꦤꦩꦫꦁꦧꦶꦱ꧀ꦩ꧈ꦤꦔꦶꦁꦧꦶꦱ꧀ꦩꦲꦺꦴꦫꦠꦽꦱ꧀ꦤꦩꦫꦁꦢꦺꦮꦶꦄꦩ꧀ꦧ꧉ꦧꦶꦱ꧀ꦩꦧꦚ꧀ꦗꦸꦂꦔꦼꦠꦺꦴꦏ꧀ꦏꦏꦺꦥꦤꦃꦭꦤ꧀ꦮꦠꦔꦺꦏꦁꦒꦺꦴꦩꦼꦢꦺꦤꦶꦢꦺꦮꦶꦄꦩ꧀ꦧ꧈ꦤꦔꦶꦁꦢꦺꦮꦶꦄꦩ꧀ꦧꦲꦺꦴꦫꦒꦼꦊꦩ꧀ꦩꦸꦤ꧀ꦢꦸꦂ꧉ꦧꦶꦱ꧀ꦩꦔꦼꦕꦸꦭ꧀ꦭꦏꦺꦥꦤꦃꦲꦺ꧈ꦧꦚ꧀ꦗꦸꦂꦔꦼꦤꦤꦶꦢꦺꦮꦶꦄꦩ꧀ꦧ꧉ꦢꦺꦮꦶꦄꦩ꧀ꦧꦱꦺꦢꦤꦔꦶꦁꦱꦢꦸꦫꦸꦔꦺꦱꦺꦢꦝꦺꦮꦺꦏꦺꦥꦺꦱꦼꦤ꧀ꦪꦺꦤ꧀ꦠꦼꦠꦼꦥ꧀ꦤꦸꦤ꧀ꦠꦸꦠ꧀ꦲꦫꦶꦥ꧀ꦏꦫꦺꦴꦮꦺꦴꦁꦏꦁꦢꦶꦠꦽꦱ꧀ꦤꦤꦶꦪꦲꦶꦏꦸꦧꦶꦱ꧀ꦩ꧉

꧋ꦢꦺꦮꦶꦄꦩ꧀ꦧꦱꦸꦩ꧀ꦥꦃꦪꦺꦤ꧀ꦧꦏꦭ꧀ꦔꦼꦤ꧀ꦠꦺꦤꦶꦧꦶꦱ꧀ꦩꦲꦶꦁꦥꦼꦫꦁꦧꦫꦠꦪꦸꦢ꧉ꦱꦺꦱꦸꦏ꧀ꦪꦺꦤ꧀ꦧꦶꦱ꧀ꦩꦔꦝꦼꦥꦶꦥꦿꦗꦸꦫꦶꦠ꧀ꦮꦤꦶꦠ꧈ꦱꦠꦼꦩꦼꦤꦼꦆꦏꦸꦢꦺꦮꦶꦄꦩ꧀ꦧꦏꦁꦮꦶꦱ꧀ꦚꦠꦸꦩꦫꦁꦄꦮꦏꦼꦱꦿꦶꦏꦤ꧀ꦝꦶ꧉

꧋ꦢꦺꦮꦶꦄꦩ꧀ꦧꦱꦺꦢꦲꦩꦂꦒꦶꦏꦼꦤꦥꦤꦃꦢꦼꦮꦧꦿꦠ꧉

## ꦕꦛꦼꦠꦤ꧀ꦱꦸꦏꦸ
ꦩꦸꦫꦭ꧀

꧋**ꦩꦸꦫꦭ꧀**ꦩꦶꦤꦁꦏꦕꦫꦏꦁꦒꦺꦴꦔ꧀ꦒꦩ꧀ꦧꦂꦲꦸꦠꦮꦔ꧀ꦭꦸꦏꦶꦱ꧀ꦲꦶꦁꦩꦺꦝꦶꦪꦠꦺꦩ꧀ꦧꦺꦴꦏ꧀ꦲꦸꦠꦮꦥꦭꦸꦩꦲꦤ꧀ꦲꦩ꧀ꦧꦭꦶꦪꦤꦺ꧉

꧋ꦧꦺꦢꦱꦏꦒꦿꦥ꦳ꦶꦠꦶꦏꦁꦩꦸꦁꦤꦤ꧀ꦝꦼꦱꦏꦺꦲꦶꦱꦶꦤꦶꦁꦠꦸꦭꦶꦱꦤ꧀ꦭꦤ꧀ꦲꦏꦺꦃꦲꦏꦺꦃꦲꦺꦢꦶꦒꦮꦺꦱꦏꦕꦺꦠ꧀ꦱꦼꦩ꧀ꦥꦿꦺꦴꦠ꧀꧈ꦩꦸꦫꦭ꧀ꦩꦸꦫꦭ꧀ꦭꦸꦮꦶꦃꦩꦂꦢꦶꦏꦭꦤ꧀ꦧꦶꦱꦔ꧀ꦒꦸꦤꦏꦏꦺꦕꦺꦠ꧀ꦠꦺꦩ꧀ꦧꦺꦴꦏ꧀ꦲꦸꦠꦮꦕꦺꦠ꧀ꦏꦪꦸꦭꦤ꧀ꦲꦸꦒꦕꦺꦠ꧀ꦮꦂꦤꦏꦪꦠꦏꦥꦸꦂꦲꦸꦠꦮꦥꦶꦫꦤ꧀ꦠꦶꦭꦶꦪꦤꦺꦏꦁꦧꦶꦱꦔꦱꦶꦭꦏꦺꦒꦩ꧀ꦧꦂ꧉

## ꦲꦸꦒꦢꦼꦊꦔꦼꦤ꧀ 
* ꦒꦿꦥ꦳ꦶꦠꦶ
* ꦕꦺꦠ꧀
* ꦔ꧀ꦒꦩ꧀ꦧꦂ
* ꦭꦸꦏꦶꦱꦤ꧀
## ꦫꦺꦥ꦳ꦺꦤꦺꦤ꧀ꦱꦶ
ꦒꦿꦥ꦳ꦶꦠꦶ

thumb|right|220px|ꦒꦿꦥ꦳ꦶꦠꦶꦲꦶꦁꦠꦺꦩ꧀ꦧꦺꦴꦏ꧀ꦧꦺꦂꦭꦶꦤ꧀
꧋ꦩꦶꦠꦸꦫꦸꦠ꧀ꦧꦱꦆꦤ꧀ꦝꦺꦴꦤꦺꦱꦶꦪ꧈**ꦒꦿꦥ꦳ꦶꦠꦶ**ꦪꦲꦶꦏꦸꦱꦼꦫꦥꦤ꧀ꦱꦏꦧꦱꦲꦱꦶꦁ*ꦒꦿꦥ꦳ꦶꦠꦶ*꧉ꦩꦶꦠꦸꦫꦸꦠ꧀ꦮꦼꦧ꧀ꦱ꧀ꦠꦼꦂ’ꦱ꧀ꦤꦼꦮ꧀ꦮꦺꦴꦂꦭ꧀ꦢ꧀ꦕꦺꦴꦭ꧀ꦭꦼꦒꦼꦢꦶꦕ꧀ꦠꦶꦪꦺꦴꦤꦂꦪ꧀(꧇꧑꧙꧙꧖꧇:꧇꧕꧘꧕꧇)꧈**ꦒꦿꦥ꦳ꦶꦠꦶ**ꦪꦆꦏꦸꦠꦸꦭꦶꦱꦤ꧀ꦱ꧀ꦭꦺꦴꦒꦤ꧀ꦲꦸꦠꦮꦒꦩ꧀ꦧꦂꦏꦁꦢꦶꦕꦺꦴꦫꦺꦠꦏꦺꦲꦤꦲꦶꦁꦠꦺꦩ꧀ꦧꦺꦴꦏ꧀ꦥꦁꦒꦺꦴꦤꦤ꧀ꦲꦸꦩꦸꦩ꧀ꦲꦸꦠꦮꦩꦺꦝꦶꦪ꧈ꦏꦁꦧꦶꦱꦢꦶꦢꦼꦊꦁꦢꦺꦤꦶꦁꦩꦱꦫꦏꦠ꧀꧉ꦩꦶꦠꦸꦫꦸꦠ꧀ꦮꦶꦏꦶꦥꦼꦢꦶꦪ꧈ꦒꦿꦥ꦳ꦶꦠꦶꦪꦆꦏꦸꦠꦸꦭꦶꦱꦤ꧀ꦏꦁꦲꦤꦲꦶꦁꦥꦁꦒꦺꦴꦤꦤ꧀ꦲꦸꦩꦸꦩ꧀ꦲꦸꦠꦮꦩꦺꦝꦶꦪꦏꦁꦲꦺꦴꦫꦢꦶꦢꦸꦮꦺꦤꦶꦢꦺꦤꦶꦁꦥꦫꦱꦼꦤꦶꦩꦤ꧀꧈

## ꦲꦸꦒꦢꦼꦊꦔꦼꦤ꧀
*ꦩꦸꦫꦭ꧀
*ꦥ꦳ꦿꦼꦱ꧀ꦏꦺꦴ
## ꦫꦸꦗꦸꦏ꧀ꦏꦤ꧀
## ꦥꦿꦤꦭꦚ꧀ꦗꦧ
* "ꦒꦿꦥ꦳꧀ꦥ꦳ꦶꦠꦶ"ꦆꦁꦢꦭꦤ꧀ꦢꦭꦤ꧀ꦲꦶꦧꦸꦏꦸꦛ
*  "ꦒꦿꦥ꦳꧀ꦥ꦳ꦶꦠꦶ"ꦆꦁꦱꦭ꧀
* WorldWideWriters Graffiti Site
ꦏꦺꦴꦤ꧀ꦠꦺ

thumb|ꦏꦿꦪꦺꦴꦤ꧀ꦏꦺꦴꦤ꧀ꦠꦺ
꧋**ꦏꦺꦴꦤ꧀ꦠꦺ**ꦲꦸꦠꦮ**ꦕꦺꦴꦤ꧀ꦠꦺ**꧈ꦲꦶꦏꦸꦥꦶꦫꦤ꧀ꦠꦶꦏꦁꦧꦶꦱꦢꦶꦪꦁꦒꦺꦴꦤꦸꦭꦶꦱ꧀ꦭꦤ꧀ꦔ꧀ꦒꦩ꧀ꦧꦂ꧉ꦏꦺꦴꦤ꧀ꦠꦺꦲꦶꦏꦸꦱꦗꦶꦤꦶꦱ꧀*ꦥꦺꦤ꧀ꦱꦶꦭ꧀*(ꦲꦶꦁꦠ꧀ꦭꦠꦃꦗꦮꦢꦶꦲꦫꦤꦶꦥꦺꦴꦠ꧀ꦭꦺꦴꦠ꧀ꦲꦸꦠꦮꦱꦺꦴꦝꦼꦭꦺꦴꦠ꧀)ꦭꦤ꧀ꦏꦿꦪꦺꦴꦤ꧀꧉ꦏꦺꦴꦤ꧀ꦠꦺꦢꦶꦒꦮꦺꦱꦏꦧꦲꦤ꧀ꦢꦱꦂꦧꦸꦧꦸꦏ꧀(ꦒꦿꦥ꦳ꦶꦠ꧀)ꦲꦸꦠꦮꦲꦉꦁ꧈ꦭꦤ꧀ꦢꦶꦕꦩ꧀ꦥꦸꦂꦏꦫꦺꦴꦭꦶꦭꦶꦤ꧀ꦭꦤ꧀ꦊꦩꦃꦧꦚ꧀ꦗꦸꦂꦢꦶꦕꦩ꧀ꦥꦸꦂꦢꦢꦶꦱꦶꦗꦶꦭꦤ꧀ꦢꦶꦲꦠꦺꦴꦱꦏꦺꦏꦁꦒꦺꦴꦔꦱꦶꦭꦏꦺꦮꦔꦸꦤ꧀ꦏꦁꦥꦤ꧀ꦠꦼꦱ꧀ꦥꦶꦫꦤ꧀ꦠꦶꦲꦶꦏꦶꦢꦶꦭꦥꦶꦱꦶꦏꦫꦺꦴꦏꦪꦸꦏꦁꦮꦸꦗꦸꦢꦺꦥꦼꦱꦒꦶꦈꦠꦮꦏꦺꦴꦛꦏ꧀꧈

## ꦱꦼꦤꦶꦫꦸꦥ
꧋ꦲꦶꦁꦱꦼꦤꦶꦫꦸꦥꦏꦺꦴꦤ꧀ꦠꦺꦲꦸꦒꦲꦤꦏꦁꦲꦮꦸꦗꦸꦢ꧀ꦱꦼꦂꦧꦸꦏ꧀ꦏꦁꦩꦸꦩ꧀ꦥꦔꦠꦺꦏꦁꦒꦺꦴꦔꦩ꧀ꦧꦂꦲꦤꦲꦶꦁꦏꦼꦂꦠꦱ꧀ꦧꦶꦱꦏꦫꦺꦴꦏꦸꦮꦱ꧀꧈ꦈꦠꦮꦢꦿꦶꦗꦶꦠꦔꦤ꧀꧉ꦏꦁꦒꦺꦴꦔꦱꦶꦭꦏꦺꦮꦂꦤꦒꦿꦢꦱꦆ꧈ꦏꦺꦴꦤ꧀ꦠꦺꦲꦸꦒꦧꦶꦱꦢꦶꦪꦁꦒꦺꦴꦒꦩ꧀ꦧꦂꦲꦸꦠꦮꦩꦼꦂꦤꦤꦶꦔꦁꦒꦺꦴꦏꦥꦱ꧀ꦏꦁꦲꦭꦸꦱ꧀꧈ꦔ꧀ꦒꦩ꧀ꦧꦂꦔꦁꦒꦺꦴꦥꦶꦫꦤ꧀ꦠꦶꦏꦺꦴꦤ꧀ꦠꦺ꧈ꦤꦩꦸꦁꦧꦶꦱꦔꦱꦶꦭꦏꦺꦮꦂꦤꦲꦶꦉꦁꦭꦤ꧀ꦥꦸꦠꦶꦃ꧈ꦒꦩ꧀ꦧꦫꦺꦱꦺꦴꦏ꧀ꦢꦶꦲꦫꦤꦶꦒꦩ꧀ꦧꦂꦥꦼꦠꦼꦁꦥꦢꦁ(ꦒꦼꦭꦥ꧀ꦠꦼꦫꦁ)

## ꦕꦫꦤꦺꦔꦩ꧀ꦧꦂꦔꦁꦒꦺꦴꦏꦺꦴꦤ꧀ꦠꦺ
*ꦕꦫꦢꦸꦱꦼꦭ꧀
*ꦕꦫꦲꦂꦱꦶꦂ
*ꦕꦫꦫꦺꦤ꧀ꦢꦼꦫꦶꦁ
*ꦕꦫꦏꦿꦺꦴꦱꦶꦁ

## ꦱꦗꦫꦃ
꧋ꦥꦺꦤ꧀ꦱꦶꦭ꧀(ꦥꦺꦴꦠꦺꦭꦺꦴꦠ꧀)ꦏꦿꦪꦺꦴꦤ꧀ꦩꦼꦂꦏ꧀ꦕꦺꦴꦤ꧀ꦠꦺꦠꦶꦤꦼꦩꦸꦲꦶꦁꦠꦲꦸꦤ꧀꧇꧑꧗꧙꧕꧇ꦢꦺꦤꦶꦁꦤꦶꦕꦺꦴꦭꦱ꧀ꦗꦕ꧀ꦐꦸꦮꦼꦱ꧀ꦕꦺꦴꦤ꧀ꦠꦺ꧈ꦏꦈꦁꦒꦸꦭꦤꦺꦪꦆꦏꦸꦒꦩ꧀ꦧꦁꦢꦶꦒꦮꦺꦆꦁꦮꦸꦗꦸꦢ꧀ꦏꦁꦄꦏꦁꦄꦏꦺꦃꦭꦤ꧀ꦏꦁꦔꦸꦱꦲꦏꦏꦼꦏꦁꦒꦺꦴꦔꦠꦱꦶꦏꦸꦫꦔꦼꦒꦿꦥ꦳ꦶꦠꦶꦢꦶꦤꦶꦁꦥꦼꦫꦁꦤꦥꦺꦴꦭꦺꦪꦺꦴꦤ꧀꧉ꦭꦤ꧀ꦥꦶꦫꦤ꧀ꦠꦶꦆꦏꦶꦢꦸꦮꦺꦩꦸꦩ꧀ꦥꦔꦠ꧀ꦏꦁꦄꦏꦺꦃ꧈ꦆꦁꦱꦗꦼꦫꦺꦴꦤꦶꦁꦢꦺꦴꦚꦥꦼꦤ꧀ꦝꦶꦝꦶꦏꦤ꧀ꦱꦼꦤꦶꦩꦤ꧀ꦒꦩ꧀ꦧꦂꦱꦏꦏꦸꦭꦺꦴꦤ꧀ꦏꦁꦔ꧀ꦒꦸꦤꦏꦏꦺꦏꦺꦴꦤ꧀ꦠꦼꦏꦁꦒꦺꦴꦔꦼꦭꦸꦏꦶꦱ꧀ꦪꦆꦏꦸꦭꦺꦪꦺꦴꦤꦂꦢꦺꦴꦢꦮ꦳ꦶꦚ꧀ꦕꦶ꧉

## ꦫꦸꦗꦸꦏꦤ꧀ 
* http://www.nyu.edu/classes/miller/guide/contcr.html
ꦏꦧꦸꦢꦪꦤ꧀ꦗꦮ

꧉]]
꧋**ꦏꦧꦸꦢꦪꦤ꧀ꦗꦮ**ꦪꦲꦶꦏꦸꦏꦧꦸꦢꦪꦤꦺꦮꦺꦴꦁꦗꦮ꧈ꦱꦭꦃꦱꦮꦶꦗꦶꦤꦶꦁꦒꦺꦴꦭꦺꦴꦔꦤ꧀ꦲꦺꦠ꧀ꦤꦶꦱ꧀ꦲꦶꦁꦆꦤ꧀ꦝꦺꦴꦤꦺꦱꦶꦪꦃ꧈ꦭꦤ꧀ꦩꦶꦤꦁꦏꦥꦺꦫꦔꦤ꧀ꦱꦏꦏꦧꦸꦢꦪꦤ꧀ꦲꦶꦤ꧀ꦝꦺꦴꦤꦺꦱꦶꦪ꧉ꦏꦧꦸꦢꦪꦤ꧀ꦗꦮꦥꦸꦚ꧀ꦗꦼꦉꦲꦤꦲꦶꦁꦮꦼꦮꦼꦁꦏꦺꦴꦤ꧀ꦥꦿꦺꦴꦮ꦳ꦶꦤ꧀ꦱꦶꦗꦮꦠꦼꦔꦃ꧈ꦔꦪꦺꦴꦒꦾꦏꦂꦠꦭꦤ꧀ꦗꦮꦮꦺꦠꦤ꧀ꦲꦶꦁꦆꦤ꧀ꦝꦺꦴꦤꦺꦱꦶꦪ꧉ꦲꦩꦂꦒꦲꦏꦺꦃꦲꦺꦩꦶꦒꦿꦱꦶꦮꦺꦴꦁꦗꦮꦏꦁꦩꦤꦺꦏꦮꦂꦤ꧈ꦏꦧꦸꦢꦪꦤ꧀ꦗꦮꦲꦸꦒꦧꦶꦱꦢꦶꦠꦼꦩꦺꦴꦏꦏꦺꦲꦶꦁꦮꦼꦮꦼꦁꦏꦺꦴꦤ꧀ꦭꦶꦪꦲꦶꦁꦢꦺꦴꦚ꧈ꦏꦪꦠꦲꦶꦁꦱꦸꦫꦶꦤꦩꦼ(ꦏꦤ꧀ꦛꦶ꧇꧑꧕꧇%ꦱꦏꦥꦺꦴꦥꦸꦭꦱꦶꦤꦺꦲꦶꦏꦸꦠꦸꦫꦸꦤꦤ꧀ꦮꦺꦴꦁꦗꦮ)꧈ꦲꦶꦁꦮꦼꦮꦼꦁꦏꦺꦴꦤ꧀ꦏꦥꦸꦭꦺꦴꦮꦤ꧀ꦆꦤ꧀ꦝꦺꦴꦤꦺꦱꦶꦪꦏꦁꦭꦸꦮꦶꦃꦲꦩ꧀ꦧ꧈ꦏꦥ꧀ꦩꦼꦭꦪꦸ꧈ꦩꦭꦻꦱꦶꦪ꧈ꦱꦶꦔꦥꦸꦫ꧈ꦮꦭꦤ꧀ꦝ꧈ꦭꦤ꧀ꦤꦒꦫꦭꦶꦪ꧉ꦮꦺꦴꦁꦠꦸꦫꦸꦤꦤ꧀ꦗꦮꦏꦁꦩꦶꦒꦿꦱꦶꦒꦮꦲꦏꦺꦃꦏꦧꦸꦢꦪꦤ꧀ꦗꦮꦏꦁꦩꦤꦺꦏꦮꦂꦤꦗꦶꦤꦶꦱꦺ꧈ꦏꦪꦠꦩꦸꦱꦶꦏ꧀ꦒꦩꦼꦭꦤ꧀ꦧꦼꦏ꧀ꦱꦠꦿꦝꦶꦱꦶꦪꦺꦴꦤꦭ꧀‌ꦭꦤ꧀ꦮꦪꦁꦏꦸꦭꦶꦠ꧀꧉

꧋ꦩꦶꦒꦿꦱꦶꦤꦺꦮꦺꦴꦁꦗꦮꦩꦼꦚꦁꦱꦶꦱꦶꦃꦏꦸꦭꦺꦴꦤ꧀‌꧈ꦒꦮꦺꦲꦤꦤꦺꦏꦧꦸꦢꦪꦤ꧀ꦗꦮꦥꦱꦶꦱꦶꦂꦏꦁꦧꦼꦢꦱꦏꦏꦧꦸꦢꦪꦤ꧀ꦱꦸꦤ꧀ꦝꦝꦫꦠꦤ꧀ꦲꦶꦁꦗꦮꦏꦸꦭꦺꦴꦤ꧀꧉ꦩꦶꦤꦁꦏꦒꦺꦴꦭꦺꦴꦔꦤ꧀ꦲꦠ꧀ꦤꦶꦱ꧀ꦏꦁꦥꦭꦶꦁꦒꦼꦝꦺ꧈ꦏꦧꦸꦢꦪꦤ꧀ꦗꦮꦮꦶꦱ꧀ꦩꦿꦼꦧꦮꦤꦶꦥꦸꦭꦶꦠꦶꦏ꧀ꦲꦶꦤ꧀ꦝꦺꦴꦤꦺꦱꦶꦪꦲꦸꦒꦏꦧꦸꦢꦪꦤ꧀ꦲꦶꦤ꧀ꦝꦺꦴꦤꦺꦱꦶꦪ꧉ꦧꦧ꧀ꦲꦶꦏꦶꦧꦶꦪꦱꦢꦶꦏꦼꦤꦭ꧀ꦩꦶꦤꦁꦏꦥꦿꦺꦴꦱꦺꦱ꧀ꦗꦮ꦳ꦤꦶꦱꦱꦶ꧉

## ꦫꦸꦗꦸꦏꦤ꧀
ꦎꦗꦺꦏ꧀

jmpl|ka|250px|ꦱꦲꦸꦮꦺꦴꦁꦱꦺꦴꦥꦶꦂꦎꦗꦺꦏ꧀ꦲꦶꦁꦥꦁꦏꦭꦤ꧀ꦠꦏ꧀ꦱꦶꦩꦺꦴꦠꦺꦴꦂ꧉
꧋**ꦎꦗꦼꦏ꧀**ꦲꦶꦏꦸꦱꦮꦶꦗꦶꦤꦶꦁꦠꦿꦤ꧀ꦱ꧀ꦥꦺꦴꦂꦠꦱꦶꦲꦸꦩꦸꦩ꧀ꦲꦺꦴꦫꦉꦱ꧀ꦩꦶꦲꦶꦁꦆꦤ꧀ꦝꦺꦴꦤꦼꦱꦶꦪꦲꦫꦸꦥꦱꦼꦥꦺꦢꦩꦺꦴꦠꦺꦴꦂꦲꦸꦠꦮꦱꦼꦥꦺꦢꦱꦶꦁꦢꦶꦱꦺꦮꦏ꧀ꦏꦏꦺꦱꦫꦤꦔ꧀ꦒꦮꦥꦼꦤꦸꦩ꧀ꦥꦁ꧉ꦥꦼꦤꦸꦩ꧀ꦥꦁꦧꦶꦪꦱꦤꦺꦱꦶꦗꦶꦲꦸꦠꦮꦏꦢꦁꦭꦺꦴꦫꦺꦴ꧉ꦏꦤ꧀ꦛꦶꦉꦒꦢꦶꦠꦼꦩ꧀ꦠꦺꦴꦏꦏꦺꦏꦤ꧀ꦛꦶꦠꦮꦂꦩꦼꦤꦮꦂꦏꦫꦺꦴꦱꦺꦴꦥꦶꦂꦭꦸꦮꦶꦃꦝꦶꦱꦶꦏ꧀ꦱꦏ꧀ꦮꦶꦱꦺꦲꦶꦏꦸꦱꦺꦴꦥꦶꦂꦧꦏꦭ꧀ꦔ꧀ꦒꦮꦥꦼꦤꦸꦩ꧀ꦥꦁꦩꦼꦚꦁꦠꦸꦗꦸꦮꦤ꧀ꦱꦶꦁꦢꦶꦏꦉꦥꦏꦺ꧉

꧋ꦠꦏ꧀ꦱꦶꦩꦺꦴꦠꦺꦴꦂꦲꦏꦺꦃꦢꦶꦒꦸꦤꦏꦏꦺꦢꦺꦤꦶꦁꦮꦂꦒꦏꦸꦛꦏꦸꦛꦒꦼꦝꦺꦏꦪꦠꦗꦏꦂꦠ꧈ꦲꦩꦂꦒꦏꦭꦸꦮꦶꦲꦤ꧀ꦱꦏꦠꦿꦤ꧀ꦱ꧀ꦥꦺꦴꦂꦠꦱꦶꦭꦶꦪꦤꦺ꧈ꦪꦆꦏꦸꦭꦸꦮꦶꦃꦕꦼꦥꦼꦠ꧀ꦭꦤ꧀ꦧꦶꦱꦔ꧀ꦭꦶꦮꦠꦶꦩꦕꦼꦠ꧀ꦲꦶꦁꦏꦸꦛ꧉ꦏꦼꦗꦧꦲꦶꦏꦸꦧꦶꦱꦠꦼꦏꦤ꧀ꦝꦲꦺꦫꦃ-ꦝꦲꦺꦫꦃꦱꦶꦁꦢꦭꦤꦺꦕꦶꦪꦸꦠ꧀ꦏꦁꦲꦔꦺꦭ꧀ꦢꦶꦭꦶꦮꦠꦶꦩꦺꦴꦧꦶꦭ꧀꧈ꦧꦶꦪꦱꦤꦺꦱꦺꦴꦥꦶꦂꦎꦗꦺꦏ꧀ꦏ꧀ꦤꦺꦴꦁꦏꦿꦺꦴꦁꦲꦶꦁꦥꦿꦥꦠꦤ꧀ꦢꦭꦤ꧀ꦱꦶꦁꦫꦩꦺꦲꦸꦠꦮꦲꦶꦁꦭꦮꦁꦩ꧀ꦭꦼꦧꦸꦲꦺꦴꦩꦃ꧉

[jmpl|ka|200px|ꦎꦗꦺꦏ꧀ꦥꦶꦠ꧀ꦔꦼꦤ꧀ꦠꦺꦤꦶꦥꦼꦤꦸꦩ꧀ꦥꦁꦆꦁꦱꦼꦏꦶꦠꦂ[ꦱ꧀ꦠꦱꦶꦪꦸꦤ꧀ꦗꦏꦂꦠꦏꦺꦴꦠ]]
꧋ꦏꦤ꧀ꦛꦶꦲꦺꦴꦮꦃꦲꦺꦴꦮꦲꦤ꧀ꦗꦩꦤ꧀‌꧈ꦠꦏ꧀ꦱꦶꦱꦼꦥꦺꦝꦮꦶꦱ꧀꧈

## ꦫꦺꦥ꦳ꦺꦫꦺꦤ꧀ꦱꦶ
ꦒꦽꦗꦶ

]]
**ꦒꦽꦗꦶ**ꦲꦸꦠꦮ*ꦥꦼꦚ꧀ꦗꦲꦶꦠ꧀*ꦪꦲꦶꦏꦸꦮꦺꦴꦁꦏꦁꦥꦒꦮꦺꦪꦤ꧀ꦤꦺꦔ꧀ꦒꦮꦺꦧꦫꦁꦱꦏꦧꦲꦤ꧀ꦩꦺꦴꦫꦶ꧉ꦒꦽꦗꦶꦲꦸꦒꦧꦶꦪꦱꦔꦿꦁꦏꦼꦥ꧀ꦥꦼꦁꦒꦮꦺꦪꦤ꧀ꦢꦢꦶꦥꦼꦫꦚ꧀ꦕꦁꦏ꧀ꦭꦩ꧀ꦧꦶꦭꦤ꧀ꦏꦠꦺꦴꦏ꧀꧉

## ꦫꦸꦗꦸꦏꦤ꧀
The Brave Little Toaster (filem)

The Brave Little Toaster ya iku filem fantasi musik animasi Amérikah Sarékat taun 1987 sing disutradarai déning Jerry Rees. Iki adhedhasar novel 1980 kanthi jeneng sing padha dening Thomas M. Disch. Film iki dibintangi Deanna Oliver, Timothy E. Day, Jon Lovitz, Tim Stack, lan Thurl Ravenscroft, karo Wayne Kaatz, Colette Savage, Phil Hartman, Joe Ranft, lan Jim Jackman ing peran pendukung.
ꦆꦭꦸꦱ꧀ꦠꦿꦱꦶ

[thumb|right|ꦆꦭꦸꦱ꧀ꦠꦿꦱꦶꦮꦺꦴꦁꦩꦕꦏꦂꦪ[ꦗꦺꦱ꧀ꦱꦶꦮꦶꦭ꧀ꦭ꧀ꦕꦺꦴꦏ꧀ꦱ꧀ꦱ꧀ꦩꦶꦛ꧀꧉]]

꧋**ꦲꦶꦭꦸꦱ꧀ꦠꦿꦱꦶ**ꦪꦲꦶꦏꦸꦏꦱꦶꦭꦶꦁꦏꦂꦪꦱꦼꦤꦶꦏꦁꦢꦶꦒꦮꦺꦱꦏꦠꦸꦭꦶꦱꦤ꧀ꦏꦤ꧀ꦛꦶꦕꦫꦔ꧀ꦒꦩ꧀ꦧꦂꦲꦸꦠꦮꦶꦔ꧀ꦒꦩ꧀ꦧꦂ꧈ꦭꦸꦏꦶꦱꦤ꧀꧈ꦏꦫꦶꦏꦠꦸꦂ꧈ꦥ꦳ꦺꦴꦠꦺꦴꦒꦿꦥ꦳ꦶ꧈ꦲꦸꦠꦮꦠꦺꦃꦤꦶꦏ꧀ꦱꦼꦤꦶꦫꦸꦥꦭꦶꦪꦤꦺꦏꦁꦲꦮꦸꦗꦸꦢ꧀ꦒꦩ꧀ꦧꦂ꧉ꦆꦭꦸꦱ꧀ꦠꦿꦱꦶꦲꦸꦒꦏꦒꦺꦴꦭꦺꦴꦁꦒꦩ꧀ꦧꦂꦏꦁꦢꦸꦮꦺꦩꦸꦥꦔꦠ꧀ꦏꦁꦒꦺꦴꦩꦺꦤꦺꦲꦶꦮꦼꦝꦫꦤ꧀ꦲꦸꦠꦮꦏꦠꦼꦫꦔꦤ꧀ꦩꦏ꧀ꦱꦸꦢ꧀ꦭꦤ꧀ꦠꦸꦩꦸꦗꦸꦏꦤ꧀ꦛꦶ*ꦮ꦳ꦶꦱꦸꦮꦭ꧀*꧉ꦲꦶꦭꦸꦱ꧀ꦠꦿꦱꦶꦲꦸꦒꦧꦶꦱꦢꦶꦢꦢꦺꦏꦏꦺꦱꦫꦤꦥꦤ꧀ꦢꦸꦏꦸꦁꦆꦁꦕꦫꦶꦠꦭꦤ꧀ꦔꦶꦱꦶꦥꦁꦒꦺꦴꦤꦤ꧀ꦏꦁꦏꦺꦴꦱꦺꦴꦁꦲꦶꦁꦏꦭꦮꦂꦠ꧈ꦏꦺꦴꦫꦤ꧀ꦭꦤ꧀ꦠꦧ꧀ꦭꦺꦴꦲꦶꦢ꧀ꦏꦁꦠꦸꦩꦸꦗꦸꦏꦁꦒꦺꦴꦤꦼꦫꦔꦏꦼꦠꦸꦭꦶꦱꦤ꧀ꦱꦸꦥꦪꦒꦩ꧀ꦧ꧀ꦭꦁꦭꦤ꧀ꦕꦼꦛ꧉

## ꦩꦸꦥꦔꦠ꧀
ꦩꦸꦥꦔꦠ꧀ꦩꦶꦫꦸꦁꦒꦤ꧀ꦲꦶꦭꦸꦱ꧀ꦠꦿꦱꦶꦲꦤ꧀ꦠꦫꦤꦺꦪꦲꦶꦏꦸ:
*ꦩꦺꦤꦺꦃꦲꦶꦧꦪꦔꦤ꧀ꦲꦶꦁꦱꦗꦼꦫꦺꦴꦤꦶꦁꦠꦺꦩꦲꦸꦠꦮꦏꦺꦴꦤ꧀ꦱꦺꦥ꧀ꦏꦁꦲꦤꦲꦶꦁꦕꦫꦶꦠ꧉
*ꦩꦺꦤꦺꦃꦲꦶꦧꦪꦔꦤ꧀ꦲꦸꦠꦮꦥꦶꦫꦤ꧀ꦠꦶ-ꦥꦶꦫꦤ꧀ꦠꦶꦢꦶꦒꦸꦤꦏꦏꦺꦆꦁꦠꦸꦭꦶꦱꦤ꧀ꦲꦶꦭ꧀ꦩꦶꦪꦃ꧉
*ꦩꦺꦤꦺꦃꦲꦶꦧꦪꦔꦤ꧀ꦭꦤ꧀ꦠꦠꦏꦿꦩꦩꦏꦂꦪ꧉
*ꦕꦿꦶꦠꦏꦏꦼꦕꦫꦶꦠꦏꦤ꧀ꦛꦶꦲꦭꦸꦂꦏꦤ꧀ꦱꦼꦏ꧀ꦱꦩ꧉
*ꦩꦺꦤꦺꦃꦲꦶꦊꦭꦸꦕꦺꦴꦤ꧀ꦠꦂꦠꦩ꧀ꦠꦸꦏꦁꦒꦺꦴꦔꦸꦫꦔꦶꦫꦱꦧꦺꦴꦱꦼꦤ꧀꧈
*ꦧꦶꦱꦤꦼꦫꦁꦔꦏꦺꦏꦺꦴꦤ꧀ꦱꦺꦥ꧀ꦲꦸꦠꦮꦒꦒꦱꦤ꧀꧈
## ꦫꦸꦗꦸꦏ꧀ꦏꦤ꧀
## ꦥꦿꦤꦭꦚ꧀ꦗꦧ
* American Artists - Top Illustrators in the World 
* Children's Illustrators
* TheIspot - 1,100 illustrators, 16 countries
* CartoonStock comprehensive database of cartoon illustrations and illustrators 
* Illustration Mundo - A searchable database of illustrators 
* ICONIC - "The Illustration Podcast"
Musang Berjanggut

**Musang Berjanggut** ya iku filem komedi romantis ireng putih Singapura taun 1959 sing disutradarani P. Ramlee.
ꦫꦺꦥꦸꦧ꧀ꦭꦶꦏ꧀

꧋**ꦫꦺꦥꦸꦧ꧀ꦭꦶꦏ꧀**ꦲꦶꦏꦸꦤꦒꦫꦱꦶꦁꦢꦶꦥꦁꦒꦼꦝꦺꦤꦶꦢꦺꦤꦶꦁꦥꦿꦺꦱꦶꦝꦺꦤ꧀꧉ꦥꦿꦺꦱꦶꦝꦺꦤ꧀ꦲꦶꦏꦸꦮꦏꦶꦭ꧀ꦫꦏꦾꦠ꧀ꦱꦶꦁꦢꦶꦥꦶꦭꦶꦃꦎꦫꦱꦶꦁꦔ꧀ꦮꦫꦶꦱꦶꦏꦭꦸꦁꦒꦸꦲꦤ꧀ꦱꦏꦮꦺꦴꦁꦠꦸꦮꦤꦺ꧉

꧋ꦠꦼꦩ꧀ꦧꦸꦁꦫꦺꦥꦸꦧ꧀ꦭꦶꦏ꧀ꦲꦶꦏꦸꦢꦶꦗꦸꦥꦸꦏ꧀ꦱꦏꦧꦱꦭꦠꦶꦤ꧀:*ꦉꦱ꧀ꦥꦸꦧ꧀ꦭꦶꦕ*(ꦲꦸꦫꦸꦱꦤ꧀ꦲꦸꦩꦸꦩ꧀)꧉

## ꦗꦶꦤꦶꦱ꧀ꦗꦶꦤꦶꦱ꧀ꦤꦒꦫꦫꦺꦥꦸꦧ꧀ꦭꦶꦏ꧀
*ꦫꦺꦥꦸꦧ꧀ꦭꦶꦏ꧀ꦏꦺꦴꦤ꧀ꦱ꧀ꦠꦶꦠꦸꦱꦶꦪꦺꦴꦤꦭ꧀-ꦤꦒꦫꦏꦁꦱꦶꦫꦃꦤꦒꦫꦢꦶꦥꦶꦭꦶꦃꦩꦶꦤꦁꦏꦮꦏꦶꦭ꧀ꦫꦏꦾꦠ꧀ꦭꦤ꧀ꦏꦸꦢꦸꦤ꧀ꦝꦮꦸꦃꦤꦒꦫꦩꦶꦠꦸꦫꦸꦠ꧀ꦏꦺꦴꦤ꧀ꦱ꧀ꦠꦶꦠꦸꦱꦶꦏꦁꦲꦤꦏꦁꦔ꧀ꦮꦠꦼꦱꦶꦏꦢꦶꦒ꧀ꦢꦪꦤ꧀ꦢꦼꦝꦮꦸꦃꦠꦸꦩꦿꦥ꧀ꦫꦏꦾꦠꦺ꧉ꦱꦗꦼꦫꦺꦴꦤꦶꦁꦤꦒꦫꦫꦺꦥꦸꦧ꧀ꦭꦶꦏ꧀ꦏꦺꦴꦤ꧀ꦱ꧀ꦠꦶꦠꦸꦱꦶꦪꦺꦴꦤꦭ꧀꧈ꦌꦏ꧀ꦱꦼꦏꦸꦠꦶꦥ꦳꧀꧈ꦭꦺꦒꦶꦱ꧀ꦭꦠꦶꦥ꦳꧀ꦭꦤ꧀ꦪꦸꦝꦶꦏꦠꦶꦥ꦳꧀ꦢꦶꦥꦶꦱꦲꦏꦺ꧈ꦱꦲꦺꦁꦒꦲꦺꦴꦫꦲꦤꦏꦁꦤ꧀ꦢꦸꦮꦺꦏꦢꦶꦒ꧀ꦢꦪꦤ꧀ꦩꦸꦠ꧀ꦭꦏ꧀꧈
*ꦫꦺꦥꦸꦧ꧀ꦭꦶꦏ꧀ꦥꦂꦊꦩꦺꦤ꧀ꦠꦺꦂ-ꦏꦼꦥꦭꦤꦒꦫꦢꦶꦥꦶꦭꦶꦃ꧈ꦤꦔꦶꦁꦢꦶꦥꦶꦱꦲꦏꦺꦏꦫꦺꦴꦱꦶꦫꦃꦥꦝꦮꦸꦲꦤ꧀꧈
*ꦫꦺꦥꦸꦧ꧀ꦭꦶꦏ꧀ꦥ꦳ꦺꦢꦼꦫꦭ꧀꧈ꦏꦺꦴꦤ꧀ꦥ꦳ꦺꦢꦼꦫꦱꦶꦲꦸꦠꦮꦥ꦳ꦺꦝꦼꦫꦱꦶꦚꦮꦶꦗꦶꦤꦶꦁꦤꦒꦫꦤꦒꦫ(ꦥꦺꦫꦔꦤ꧀?)ꦏꦤ꧀ꦛꦶꦮꦔꦸꦤ꧀ꦥꦝꦮꦸꦲꦤ꧀ꦫꦺꦥꦸꦧ꧀ꦭꦶꦏ꧀꧈ꦠꦸꦭꦝꦤꦺ:ꦲꦺꦴꦱ꧀ꦠꦺꦤꦿꦶꦏ꧀꧈ꦧꦿꦱꦶꦭ꧀꧈ꦗꦺꦂꦩꦤ꧀꧈ꦆꦤ꧀ꦝꦶꦪ꧈ꦄꦩꦺꦫꦶꦏꦱꦫꦺꦏꦠ꧀꧈ꦫꦸꦱ꧀ꦭꦤ꧀ꦭꦤ꧀ꦱ꧀ꦮꦶꦠ꧀ꦱꦼꦂꦭꦤ꧀꧉
*ꦫꦺꦥꦸꦧ꧀ꦭꦶꦏ꧀ꦲꦶꦱ꧀ꦭꦩ꧀-ꦤꦒꦫꦤꦒꦫꦏꦪꦄꦥ꦳꧀ꦒ꦳ꦤꦶꦱ꧀ꦠꦤ꧀꧈ꦥꦏꦶꦱ꧀ꦠꦤ꧀꧈ꦆꦫꦤ꧀ꦲꦶꦏꦸꦤꦒꦫꦫꦺꦥꦸꦧ꧀ꦭꦶꦏ꧀ꦏꦁꦢꦶꦝꦮꦸꦃꦩꦶꦠꦸꦫꦸꦠ꧀ꦲꦸꦏꦸꦩ꧀ꦲꦶꦱ꧀ꦭꦩ꧀꧈
**ꦫꦺꦥꦸꦧ꧀ꦭꦶꦏ꧀ꦲꦫꦧ꧀-ꦲꦸꦥꦩꦤꦺꦱꦸꦫꦶꦪꦃ꧈ꦗꦼꦤꦼꦔꦺꦤꦸꦢꦸꦲꦏꦺꦗꦶꦤꦶꦱ꧀ꦥꦝꦮꦸꦲꦤ꧀ꦥꦤ꧀ꦲꦫꦧ꧀꧈
*ꦫꦺꦥꦸꦧ꧀ꦭꦶꦏ꧀ꦫꦏꦾꦠ꧀-ꦤꦒꦫꦤꦒꦫꦱꦸꦒꦶꦃꦫꦫꦕ꧈ꦏꦺꦴꦫꦺꦪꦭꦺꦴꦂꦢꦶꦏꦉꦥꦏꦺꦢꦶꦝꦮꦸꦃꦏꦁꦒꦺꦴꦭꦤ꧀ꦢꦺꦤꦶꦁꦫꦏꦾꦠ꧀ꦤꦔꦶꦁꦭꦸꦩꦿꦲꦺꦲꦺꦴꦫꦔꦁꦒꦺꦴꦥꦩꦶꦭꦶꦲꦤ꧀ꦭꦁꦱꦸꦁ꧉
*ꦫꦺꦥꦸꦧ꧀ꦭꦶꦏ꧀ꦝꦺꦩꦺꦴꦏꦿꦠꦶꦏ꧀-ꦭꦸꦩꦿꦲꦺꦢꦶꦥꦶꦒꦸꦤꦏꦏꦺꦢꦺꦤꦶꦁꦤꦒꦫꦏꦁꦏꦼꦥꦺꦔꦶꦤ꧀ꦤꦤ꧀ꦝꦼꦱꦏꦺꦲꦏꦺꦴꦤꦤꦺꦠꦸꦩꦿꦥ꧀ꦝꦺꦩꦺꦴꦏꦿꦱꦶ꧉
**ꦥꦼꦂꦱꦼꦩꦏ꧀ꦩꦸꦫꦤ꧀(*ꦫ꧀ꦗ꦳ꦼꦕ꧀ꦗ꦳꧀ꦥꦺꦴꦱ꧀ꦥꦺꦴꦭꦶꦠ*)-ꦧꦱꦆꦁꦒꦿꦶꦱ꧀ꦭꦤ꧀ꦥꦺꦴꦊꦤ꧀ꦏꦁꦮꦠꦺꦴꦤꦺꦱꦏꦕꦫꦭꦠꦶꦤ꧀*ꦉꦱ꧀ꦥꦸꦧ꧀ꦭꦶꦕ*ꦏꦁꦗꦂꦮꦤꦺꦈꦫꦸꦱꦤ꧀ꦲꦸꦩꦸꦩ꧀꧈

## ꦮꦕꦤ꧀ꦠꦼꦫꦸꦱꦤ꧀ 
* De Republica Anglorum; the Manner of Government or Policie of the Realme of England*, Sir Thomas Smyth, 1583.  (England is described under Queen Elizabeth I as a republic, the term "mixed" does appear in it. Sir Thomas states that all commonwealths are of mixed character.)
* Jean Bodin, *Six Books of the Commonwealth* ("Six Livres de la République," 1576), Abridged and translated by M. J. Tooley, Basil Blackwell, Oxford, 1955 (For Bodin, any state is a "république" if it has sovereignty).
* Jean-Jacques Rousseau, *Du Contrat Social, ou Principes de Droit Politique* (1762)
* Paul A. Rahe, *Republics, Ancient and Modern*, three volumes, University of North Carolina Press, Chapel Hill, 1994.
* 
* Martin van Gelderen & Quentin Skinner, eds., *Republicanism: A Shared European Heritage*, v1, *Republicanism and Constitutionalism in Early Modern Europe*, Cambridge: Cambridge U.P., 2002
* Martin van Gelderen & Quentin Skinner, eds., *Republicanism: A Shared European Heritage*, v2, *The Values of Republicanism in Early Modern Europe*, Cambridge: Cambridge U.P., 2002
* Philip Pettit, *Republicanism: A Theory of Freedom and Government*, NY: Oxford U.P., 1997, ISBN 0-19-829083-7; Oxford: Clarendon Press, 1997.
* Frédéric Monera, *L'idée de République et la jurisprudence du Conseil constitutionnel'' - Paris: L.G.D.J., 2004 http://www.fnac.com/Shelf/article.asp?PRID=1601897&Mn=2&Ra=-1&To=0&Nu=2&Fr=3-http://www.lgdj.fr/rech_rapide.php?_Sess=c22f5de9dee93f9554d169596caad970&_Mots=monera&_TypeCode= ;

## ꦲꦸꦒꦢꦼꦊꦔꦼꦤ꧀
*ꦥꦿꦠꦺꦭꦤ꧀ꦤꦒꦫꦫꦺꦥꦸꦧ꧀ꦭꦶꦏ꧀ꦩꦶꦠꦸꦫꦸꦠ꧀ꦧꦮꦤ
*ꦥꦿꦠꦺꦭꦤ꧀ꦮꦔꦸꦤ꧀ꦥꦥꦿꦺꦤ꧀ꦠꦲꦤ꧀
*ꦱꦶꦱ꧀ꦠꦼꦩ꧀ꦥꦸꦭꦶꦠꦶꦏ꧀
*ꦥꦸꦭꦶꦠꦶꦏ꧀

## ꦥꦿꦤꦭꦚ꧀ꦗꦧ
Siti Nordiana

**Siti Nordiana binti Alias** () iku penyanyi lan aktris Malaysia.

## Diskografi 
;Album studio
* *Gurindam Rindu Berkasih* (1999)
* *Luahan Hati Kekasih* (2000)
* *Bingkisan Kasih* (2002)
* *Pelangi* (2004)
* *Semakin Jelas* (2011)
* *Anakku Sayang* (2015)
* *Zikir Ketuhanan* (2021)

## Referensi 
## Pranala njaba 
*
Prabowo Subianto

**Prabowo Subianto Djojohadikoesoemo** () iku pulitikus, pangusaha, lan pénsiyunan jéndral pakurmatan kang kapilih dadi présidhèn Indonésia. Prabowo dadi présidhèn katelu Indonésia mawa latar wuri militèr sawisé Soeharto lan Susilo Bambang Yudhoyono.

## Rujukan
Veddriq Leonardo

**Veddriq Leonardo** (lair 11 Maret 1997) iku atlit pènèk rikat utawa *speed climbing* saka Indonésia. Sajroning pagelaran Olimpik 2024 ing Paris, dhèwèké kasil nggayuh medhali emas.
Barnabas Sarikrama

**Barnabas Sarikrama** (Carakan: ꦨꦂꦤꦧꦱ꧀ꦯꦫꦶꦏꦿꦩ ; Cara Walandi: **Barnabas Sarikromo**) punika katekis ingkang asalipun saking Semagung, Kalurahan Banjaroya, Kapanéwon Kalibawang, Kabupatèn Kulon Praga. Asma timuripun inggih punika **Sariman**, ingkang miyos ing taun 1874 ing Dhusun Jamblangan, Banjaroya, Kalibawang, Kulon Praga. Bapakipun séda nalika Sariman taksih umur tigang wulan wonten salebeting kandhutan ibu. Miturut adat ingkang lumampah wonten laladan punika, bayi lair ingkang bapakipun sampun séda punika kedah dipun-pasrahaken dhateng marasepuhipun. Piyambakipun tuwuh wonten salebeting kulawarga ingkang ngugemi budaya Jawi.

Piyambakipun dipun-baptis déning Pastur Van Lith lan pinaringan asma baptis "*Barnabas*" ing Muntilan surya kaping 20 Mèi 1904, nuju dinten adi Péntakostah. Kajawi punika, Van Lith ugi paring asma énggal "*Sarikrama*" ingkang ateges "*tiyang ingkang pinaringan pathisarinipun ajaran Kristiani*". Barnabas Sarikrama lajeng dados katèkis sepisanan saking Pulo Jawi, jalaran sadèrèngipun dèrèng wonten katekis asli saking bangsa pribumi Nuswantara. Ing taun 1928, Barnabas Sarikrama nampi bintang kanugrahan *“Pro Ecciesia et Pontifice”* saking Kangjeng Paus Pius XI.

## Riwayat 
Kawitanipun Sarikrama punika satunggaling pertapa abangan ingkang remen nyinau ngèlmu kabatinan amrih pikantuk kasampurnaning agesang. Piyambakipun asring mertapa wonten guwa wingit  ing dhusun ingkang pinitados dados panggènanipun makluk lelembat, ugi guwa punika minangka papan pasanggrahanipun para biksu Buda.

Satunggaling dinten, Sarikrama nandhang sakit kudis ingkang boten énggal mantun. Anggènipun mertapa punika, lajeng piyambakipun pikantuk wangsit amrih nyuwun jampi dhateng tiyang mawi panganggé sarwa pethak ingkang asalipun saking lèr-wétan. Senajan taksih sakit, piyambakipun kekah nindakaken lelampahan dumugi Muntilan lajeng sowan dhateng Broeder Kersten, satunggaling misionaris Walandi. Kinanthèn bantuan saking Kersten punika, Sarikrama dipun-rimat lan tundhonipun saged mantun.

## Rujukan
Rizki Juniansyah

**Rizki Juniansyah** (lair 17 Juni 2003) iku atlit angkat wesi utawa *weightlifting* saka Indonésia. Sajroning pagelaran Olimpik 2024 ing Paris, dhèwèké kasil nggayuh medhali emas.

## Achievements 
## Rujukan
Gregoria Mariska Tunjung Cahyaningsih

**Gregoria Mariska Tunjung Cahyaningsih** (lair 11 Agustus 1999) iku atlit badminton tunggal putri saka Indonésia. Dhèwèké minangka anggotaning Pelatnas Cipayung wiwit taun 2013 bebarengan karo Hana Ramadhini lan Fitriani. Gregoria wiwit nyithak sajarah minangka juwara tunggal putri ing Kajuwaran Donya Junior BWF 2017 ing Ngayogyakarta, sawisé pungkasaning Indonésia dadi juwara ing seri kapisan Kajuwaran Donya Junior BWF ing Jakarta taun 1992. Kajaba iku, Gregoria uga nampa medhali pérak sajroning Kajuwaran Asia Junior 2016 ing Bangkok. Sajroning pagelaran Olimpik 2024 ing Paris, dhèwèké kasil nggayuh medhali prunggu.

## Uga delengen 
* Dinar Dyah Ayustine
* Fitriani
* Hanna Ramadhini
* Ruselli Hartawan

## Rujukan 
## Pranala jaba 
* Galeri Poto Gregoria Mariska Tunjung ing Situs PB. Djarum.
* Katrangan Pribadhi Ruselli Hartawan ing Situs BWF Badminton.
* Ruselli Hartawan ing Instagram.
Aslambek Aslakhanov

**Aslambek Akhmedovich Aslakhanov** (basa Ruslan: Асламбек Ахметович Аслаханов; ) iku jèndhral lan pulitikus Ruslan, sing tau makarya ing Duma Nagara, minangka wakil saka Cècèni. 
## Referensi
Universitas Islam Balitar

**Universitas Islam Balitar** (ingkang dipunsingkat **Unisba Blitar**) menika salah satunggaling perguruan inggil swasta ingkang populer wonten Kutha Blitar, Jawa Wétan, Indonesia. Universitas Islam Balitar ngadeg wiwiting warsa 2003 wonten ngandhap naungan yayasan Bina Citra Anak Bangsa nglangkungi Serat Keputusan Resmi Direktur Jenderal Pendhidikan Inggil Bab Pangadekan Universitas Nomer 147/D/02003 Tanggal 5 September 2003. Wanci puniki Universitas Islam Balitar nggadhahi 8 fakultas lan 20 program studi. universitas ingkang nggadhahi jiwa lan pola manah kewirausahaan wonten pundi aktifitas ingkang dipunlampahaken lebet nindakaken fungsi Tri Dharma Perguruan Inggil berorientasi ing inovasi, penciptaan nilai *(value creation)* lan dampak *(impact)* ingkang manfaat kangge sadayaning masyarakat.

## Latar wingking 
Para penggagas ngadegipun Universitas Islam Balitar kagungan pendapat menawi betah wontenipun universitas pertami wonten kutha Blitar ingkang nganggem landesan nilai-nilai keislaman lan selaras kaliyan nilai-nilai kearifan lokal wonten tengah kathah bermunculanipun perguruan inggil ingkang nasionalis. Tembung "Balitar" dados perangan saking nami universitas puniki, Balitar (Bali Tatar) inggih punika pangenget ingkang dipunsukakaken dening Nilasurwana utawi Gusti Sudomo ing abad kaping 15 amargi kasil ngawonaken pasukan bangsa Tatar nalika bersembunyi wonten wana kidul (kutha Blitar lan sawentawisipun) ingkang memberontak kalih krajan Majapahit. Universitas Islam Balitar kejawi nyukani pendidikan akademik ugi nyangoni mahasiswa kalih elmi agami lan kewirausahaan. Konsep citra ingkang dipunbentuk inggih punika dados *Entrepreneurial University* inggih punika mboten namung mbentuk sarjana ingkang nggadhahi kompetensi kalih akademik, nanging ugi nyithak  wirausahawan-wirausahawan eném. Universitas Islam Balitar nggadhahi tujuwan kuwawi tumut saha menyejahterakan masyarakat mliginipun wonten tlatah Blitar.

### Program Magister 
* **Fakultas Agama Islam**
** Manajemen Pendhidikan Islam

## Reputasi 
* *The Most Trusted Education Award* Warsa 2016
* Peringkat 2 Perguruan Inggil ing Kutha Blitar versi Edurank
* Peringkat 327 Perguruan Inggil ing Indonesia versi Unirank

## Rujukan 
## Pranala jawi 
*  Website resmi Universitas Islam Balitar
*  Facebook Universitas Islam Balitar
*  Twitter Universitas Islam Balitar
*  Instagram Universitas Islam Balitar
*  Youtube Universitas Islam Balitar
*  PDDikti Kemendikbudristek pada Universitas Islam Balitar 
*  Data Referensi Kemendikbudristek pada Universitas Islam Balitar
*  Residu Data Induk Pendidikan Kemendikbudristek pada Universitas Islam Balitar
*  PEMUTU Kemendikbudristek pada Universitas Islam Balitar 
*  Sinta Kemendikbudristek pada Universitas Islam Balitar
Wany Hasrita

**Nurshazwany Hasrita binti Hasbullah** utawi luwih dikenal minangka **Wany Hasrita** () iku penyanyi lan aktris Malaysia. Dhèwèké miwiti sukses komersial kanthi single debut, "Menahan Rindu".

## Dhiskografi 
### EP 
* *Menahan Rindu* (2018)

## Rujukan 
## Pranala njaba 
*